養牛、馬、驢、騾第五十六相牛、馬及諸病方法養羊第五十七及酥酪、乾酪法，收驢馬駒、羔、犢法，羊病諸方，並附養豬第五十八養雞第五十九養鵝、鴨第六十養魚第六十一種蓴、藕、蓮、芡、芰附
養牛、馬、驢、騾第五十六相牛、馬及諸病方法（一）
服牛乘馬，量其力能；寒溫飲飼，適其天性：如不肥充繁息者，未之有也。金日磾「一」，降虜之煨燼，卜式「二」編戶齊民，以羊、馬之肥，位登宰相。公孫弘「三」、梁伯鸞「四」，牧豕者，或位極人臣，身名俱泰；或聲高天下，萬載不窮（二）。甯戚以飯牛見知「五」，馬援（三）以牧養發跡「六」。莫不自近及遠，從微至著。嗚呼小子，何可已乎！故小童「七」曰：「羊去亂群，馬去害者。」卜式曰（四）：「非獨羊也，治民亦如是。以時起居，惡者輒去，無令敗群也。」諺曰：「羸牛劣馬寒食下「八」」，言其乏食瘦瘠，春中必死。務在充飽調適而已。
陶朱公曰（五）：「子欲速富，當畜五牸（六）。」牛、馬、豬、羊、驢五畜之牸。然畜牸則（七）速富之術也。
《禮記‧月令》曰：「季春之月，……合累牛、騰馬，遊牝于牧。「累、騰，皆乘匹「九」之名，是月所以合牛馬。（八）」……仲夏之月，……遊牝別群，則縶騰駒。「孕任欲止（九），為其牡氣（十）有餘，恐相蹄齧也。」……仲冬之月，……馬牛畜獸，有放逸者，取之不詰（十一）。」「《王居明堂禮》曰：「孟冬命農畢積聚，繼收（十二）牛馬。」」
凡驢、馬駒初生，忌灰氣，遇新出爐者，輒死。經雨者則不忌。
馬：頭為王，欲得方；目為丞相，欲得光；脊為將軍，欲得強；腹脅為城郭，欲得張；四下為令，欲得長。（十三）「一０」
凡相馬之法，先除「三羸」、「五駑」，乃相其餘。「一一」大頭小頸「一二」，一羸；弱脊大腹「一三」，二羸；小脛大蹄「一四」，三羸。大頭緩耳「一五」，一駑；長頸不折「一六」，二駑；短上長下「一七」，三駑；大髂枯價切短脅「一八」，四駑；淺髖薄髀（十四）「一九」，五駑。
騮馬、驪肩、鹿毛、□（十五）馬、驒、駱馬「二０」，皆善馬也。
馬生墮地無毛，行千里。溺舉一腳，行五百里。
相馬五藏法：肝欲得小；耳小則肝小，肝小則識人意。肺（十六）欲得大；鼻大則肺大，肺大則能奔。心欲得大；目大則心大，心大則猛利不驚，目四滿「二一」則朝暮健（十七）。腎欲得小「二二」。腸欲得厚且長，腸厚則腹下廣方而平。脾欲得小；「二三」腹小則脾小，脾小則易養。（十八）
望之大，就之小，筋馬也；望之小，就之大，肉馬也：皆可乘致「二四」。致瘦欲得見其肉，謂前肩守（十九）肉。致（二十）肥欲得見其骨「二五」。骨謂頭顱。
馬，龍顱突目，平脊大腹，「二六」重有肉「二七」：此三事備者，亦千里馬也。
「水火」欲得分，「水火」，在鼻兩孔間也。上脣欲急而方「二八」，口中欲得紅而有光：此馬千里。馬，上齒欲鉤，鉤則壽；下齒欲鋸，鋸則怒「二九」。頷下欲深「三０」。下脣欲緩「三一」。牙欲去齒一寸「三二」，則四百里；牙劍鋒，則千里。「嗣骨」欲廉如織杼而闊，又欲長。頰下側小骨（二一）是。目欲滿而澤；眶欲小，上欲弓曲，下欲直「三三」。「素中」欲廉而張。「素」「三四」，鼻孔上。（二二）
「陰中」欲得平。股下。「主人」欲小。股裏上近前也。「陽裏」「三五」欲高，則怒。股中上近「主人」。（二三）
額欲方而平。「八肉」欲大而明「三六」。耳下。「玄中」欲深。耳下近牙。耳欲小而銳如削筒，相去欲促「三七」。●欲戴；中骨高三寸「三八」。●中骨也。「易骨」欲直。眼下直下骨也。頰欲開，尺長（二四）「三九」。
膺下欲廣一尺以上，名曰「挾一作扶尺」，能久走「四０」。「鞅」「四一」欲方。頰前（二五）。喉欲曲而深。胸欲直而出。髀間前向「四二」。「鳧」間欲開，望視之如雙鳧「四三」。
頸骨欲大，肉次之「四四」。髻欲桎而厚且折；「季毛」欲長多覆，肝肺無病「四五」。髮後毛是也。
背欲短而方，脊欲大而抗「四六」。脢筋欲大「四七」，夾脊筋也。「飛鳧」見者怒「四八」。膂後筋也。
「三府」欲齊「四九」。兩髂及中骨也。尻（二六）欲頹而方。「五０」尾欲減，本欲大「五一」。
脅肋欲大而窪，名曰「上渠」，能久走「五二」。
「龍翅」欲廣而長。「升肉」欲大而明。髀外肉也。「輔肉」欲大而明「五三」。前腳下肉。
腹欲充，腔欲小「五四」。腔，。「季肋」欲張「五五」。短肋。
「懸薄」欲厚而緩。腳脛。「虎口」欲開「五六」。股內（二七）。
腹下欲平滿，善走，名曰「下渠」，日三百里。
「陽肉」欲上而高起。髀外近前。髀欲廣厚。「汗溝」欲深明。「直肉」欲方，能久走。髀後肉也。「輸一作翰鼠」欲方。「直肉」下也。「肭肉」欲急。髀裏也。「間筋」欲急短而減，善細走。「五七」「輸鼠（二八）」下筋。
「機骨」欲舉，上曲如懸匡「五八」。馬頭（二九）欲高。
「距骨」欲出前。「間骨」欲出。前後目（三十）（？）。外鳧，臨蹄骨也。「附蟬」欲大「五九」。前後目。「夜眼」。（三一）
股欲薄而博，善能走。後髀前骨（三二）。
臂欲長，「六０」而膝本欲起，有力。前腳膝上向前。肘腋欲開，能走「六一」。膝欲方而庳「六二」。髀骨欲短。兩肩骨欲深「六三」，名曰「前渠」，怒。
蹄欲厚三寸，硬如石，下欲深而明，其後開如鷂翼，能久走「六四」。
相馬從頭始：
頭欲得高峻，如削成。頭欲重，宜少肉，如剝兔頭。「壽骨」欲得大，如綿絮苞圭石「六五」。「壽骨」者，髮所生處也。白從額上入口，名「俞膺」（三三），一名「的顱」，「六六」奴乘客死，主乘棄市，大凶（三四）馬也。
馬眼欲得高，眶欲得端正，骨欲得成三角，睛欲得如懸鈴、紫豔光。目不四滿，下脣急，不愛人；又淺，不健食（三五）「六七」。目中縷貫瞳子者，五百里；下上徹者，千里。睫亂者傷人。目小而多白，畏驚。瞳子前後肉不滿，皆凶惡。若旋毛眼眶上，壽四十年；值眶骨中，三十年；值中眶下，十八年；在目下者，不借「六八」。睛卻轉後白不見者，喜旋而不前。目睛欲得黃，目欲大而光，目皮欲得厚。目上白中有橫筋，五百里；上下徹者千里。目中白縷者，老馬子。目赤，睫亂，齧人。反睫者，善奔，傷人。目下有橫毛，不利人。目中有「火」字者，壽四十年。目偏長「六九」一寸，三百里。目欲長大。旋毛在目下，名曰「承泣」，不利人。目中五采盡具，五百里，壽九十年。良，多赤，血氣也；駑，多青，肝氣也；走，多黃，腸氣也；材知，多白，骨氣也；材□（三六），多黑，腎氣也。駑，用策乃使也。白馬黑目「七０」，不利人。目多白，卻視有態，畏物喜驚。「七一」
馬耳欲得相近而前豎（三七），小而厚。□（三八）一寸，三百里；三寸，千里。耳欲得小而前竦（三九）。耳欲得短，殺者良，植者駑，小而長者亦駑。「七二」耳欲得小而促，狀如斬竹筒。耳方者千里；如斬筒，七百里；如雞距者，五百里。
鼻孔欲得大。鼻頭文如「王」、「火」字，欲得明。鼻上文如「王」、「公」，五十歲；如「火」，四十歲；如「天」，三十歲；如「小」，二十（四十）歲；如「今」，十八歲；如「四」，八歲；如「宅」，七歲。鼻如「水」文，二十歲。鼻欲得廣而方。「七三」
脣不覆齒，少食「七四」。上脣欲得急，下脣欲得緩；上脣欲得方，下脣欲得厚而多理，故曰：「脣如板鞮「七五」，御者啼。」黃馬白喙，不利人。
口中色欲得紅白如火光，為善材，多氣，良且壽。即黑不鮮明，上盤不通明，為惡材，少氣，不壽。一曰：相馬氣：發口中，欲見紅白色，如穴中看火，此皆老壽。一曰：口欲正赤，上理文欲使通直，勿令斷錯；口中青者，三十歲；如虹腹下（四一），皆不盡壽，駒齒死矣。口吻欲得長。口中色欲得鮮好「七六」。旋毛（四二）在吻後為「銜禍」，不利人。「刺芻」欲竟骨端「七七」。「刺芻」者，齒間肉。
齒，左右蹉不相當，難御。齒不周密，不久疾；不滿不厚，不能久走。「七八」
一歲，上下生乳齒各二；二歲，上下生齒各四；三歲，上下生齒各六。「七九」
四歲，上下生成齒二；成齒，皆背三入四「八０」方生也。五歲，上下著成齒四；六歲，上下著成齒六。兩廂黃，生區「八一」，受麻子也。
七歲，上下齒兩邊黃，各缺區，平受米；八歲，上下盡區如一，受麥。
九歲，下中央兩齒臼，受米；十歲，下中央四齒臼；十一歲，下六齒盡臼。
十二歲，下中央兩齒平；十三歲，下中央四齒平；十四歲，下中央六齒平。
十五歲，上中央兩齒臼；十六歲，上中央四齒臼；若看上齒，依下齒次第看。十七歲，上中央六齒皆臼。
十八歲，上中央兩齒平；十九歲，上中央四齒平；二十歲，上下（四三）中央六齒平。
二十一歲，下中央兩齒黃；二十二歲，下中央四齒黃；二十三歲，下中央（四四）六齒盡黃。
二十四歲，上中央二齒黃；二十五歲，上中央四齒黃；二十六歲，上中齒盡黃。
二十七歲，下中二齒白；二十八歲，下中四齒白；二十九歲，下中盡白。
三十歲，上中央二齒白；三十一歲，上中央四齒白；三十二歲，上中盡白。
頸欲得●而長，頸欲得重「八二」。頷欲折「八三」。胸欲出，臆欲廣「八四」。頸項欲厚而強。迴毛在頸，不利人。白馬黑髦，不利人。
肩肉欲寧「八五」。寧者，卻也。「雙鳧」欲大而上。「雙鳧」，胸兩邊肉如鳧。
脊背欲得平而廣，能負重；背欲得平而方。鞍下有迴毛，名「負尸」，不利人。
從後數其脅肋，得十者良。凡馬：十一者，二百里；十二者，千里；過十三者，天馬，萬乃有一耳。（四五）一云：十三肋五百里，十五肋千里也。
腋下有迴毛，名曰「挾尸」，不利人。左脅有白毛直上（四六），名曰「帶刀」，不利人。
腹下欲平，有「八」字；腹下毛，欲前向。腹欲大而垂結，脈欲多；「大道筋」欲大而直「八六」。「大道筋」，從腋下（四七）抵股者是。腹下陰前，兩邊生逆毛入腹帶者，行千里；一尺者，五百里。
「三封」欲得齊如一「八七」。「三封」者，即尻上三骨也。尾骨欲高而垂；尾本欲大，欲高；尾下欲無毛「八八」。「汗溝」欲得深。尻（四七）欲多肉。莖欲得麤大。
蹄欲得厚而大「八九」。踠欲得細而促。
髂骨「九０」欲得大而長。
尾本欲大而強。
膝骨欲圓而張（四八）「九一」，大如杯盂。
「溝」「九二」，上通尾本者，「九三」殺人。
馬有「雙腳脛亭「九四」」，行六百里。迴毛起踠膝是也。（四九）
欲得圓而厚，裏肉生（五十）焉「九五」。
後腳欲曲而立「九六」。
臂欲大而短「九七」。
骸欲小而長「九八」。
踠欲促而大，其間纔容靽「九九」。
「烏頭」欲高。「烏頭」，後足外節。後足「輔骨」欲大。「一００」「輔足骨」（五一）者，後足骸之後骨。
後左右足白，不利人。白馬四足黑，不利人。黃馬白喙，不利人。後左右足白，殺婦。
相馬視其四蹄：後兩足白，老馬子；前兩足白，駒馬子。白毛者，老馬也。
四蹄欲厚且大。四蹄顛倒若豎履「一０一」，奴乘客死，主乘棄市，不可畜。
久步即生筋勞；筋勞則「發蹄」（五二），痛凌氣。一曰：生骨則發癰腫。一曰：「發蹄」，生癰也。（五三）久立則發骨勞；骨勞即發癰腫。久汗不乾則生皮勞；皮勞者，●（五四）「一０二」而不振。汗未善燥而飼飲之，則生氣勞；氣勞者，即●而不起（五五）。驅馳無節，則生血勞；血勞則發強行「一０三」。
何以察「五勞」？終日驅馳，舍而視之：不●者，筋勞也；●而不時起者，骨勞也；起而不振者，皮勞也；振而不噴者（五六），氣勞也；噴而不溺者，血勞也。
筋勞者，兩絆卻行三十步而已「一０四」。一曰：筋勞者，●起而絆之，徐行三十里而已。骨勞者，令人牽之起，從後笞之起而已。皮勞者，俠「一０五」脊摩之熱而已。氣勞者，緩繫之櫪上，遠餧草，噴而已。血勞者，高繫，無飲食之，大溺而已。
飲食之節：食有「三芻」，飲有「三時」。何謂也？一曰惡芻，二曰中芻，三曰善芻（五七）。善謂飢時與惡芻，飽時與善芻，引之令食，食常飽，則無不肥。剉草麤，雖足豆穀，亦不肥充；細剉無節，簁去土（五八）而食之者，令馬肥，不●「一０六」苦江反，自然好矣。何謂「三時」？一曰朝飲，少之；二曰晝飲，則胸饜水（五九）；三曰暮，極飲之（六十）。一曰：夏汗、冬寒，皆當節飲。諺曰：「旦起騎穀，日中騎水。」斯言旦飲須節水也。每飲食，令行驟則消水，小驟數百步亦佳。十日一放，令其陸梁「一０七」舒展，令馬硬實也。夏即不汗，冬即不寒；汗而極乾。
飼父馬令不鬥法（六一）：多有父馬者，別作一坊，多置槽廄；剉芻及穀豆，各自別安。唯著（六二）頭，浪放不繫。非直飲食遂性，舒適自在，至於糞溺，自然一處，不須掃除。乾地眠臥，不濕不污。百匹群行，亦不鬥也。
飼征馬「一０八」令硬實法：細剉芻，杴擲揚去葉，專取莖（六三），和穀豆秣之。置槽於迥地「一０九」，雖復雪寒，勿令安廠下。一日一走，令其肉熱，馬則硬實，而耐寒苦也。
：驢覆馬生「一一０」，則准常（六四）。以馬覆驢，所生騾者，形容壯大，彌復勝馬。然必選七八歲草驢，骨目正大者「一一一」：母長則受駒，父大則子壯。草騾不產，產無不死。養草騾，常須防勿令雜群也。
驢，大都類馬，不復別起條端。
凡以豬槽飼馬，以石灰泥馬槽，馬汗繫著門：此三事，皆令馬落駒。《術》曰：「常繫獼猴於馬坊，令馬不畏、辟惡、消百病也。（六五）」
治牛馬病疫氣方（六六）：取獺屎，煮以灌之。獺肉及肝彌（六七）良，不能得肉、肝，乃（六八）用屎耳。
治馬患喉痹（六九）「一一二」欲死方：纏刀子露鋒刃一寸（七十），刺咽喉，令潰破即愈。不治，必死也。
治馬黑汗「一一三」方：取燥馬屎置瓦上，以人頭亂髮覆之，火燒馬屎及髮，令煙出，著馬鼻上熏之，使煙入馬鼻中，須臾（七一）即差也。
又方：取豬脊引脂「一一四」、雄黃、亂髮，凡三物，著馬鼻下燒之，使煙入馬鼻中，須臾即差。
馬中熱方：煮大豆及熱飯噉馬，三度愈也。
治馬汗凌「一一五」方：取美豉一升，好酒一升——夏著日中，冬則溫熱——浸豉使液，以手搦之，絞去滓，以汁灌口。汗出，則愈矣。
治馬疥方：用雄黃、頭髮二物，以臘月豬脂煎之，令髮消；以塼（七二）揩疥令赤，及熱塗之，即愈也。
又方：湯洗疥，拭令乾。煮麵糊，熱塗之，即愈也。
又方：燒柏脂塗之，良。
又方：研芥子塗之，差。六畜疥，悉愈。然柏瀝、芥子，並是躁藥，其遍體患疥者，宜歷落斑駮「一一六」，以漸塗之，待差，更塗餘處。一日之中，頓塗遍體，則無不死。
治馬中水方：取鹽著兩鼻中，各如雞子黃許大，捉鼻，令馬眼中淚出，乃止，良矣（七三）。
治馬中穀方：手捉甲「一一七」上長●，向上提之，令皮離肉，如此數過。以鈹刀子「一一八」刺空中皮，令突過「一一九」。以手當刺空，則有如風吹人手，則是穀氣耳。令人溺上，又以鹽塗，使人立乘數十步，即愈耳。
又方：取餳「一二０」如雞子大，打碎，和草飼馬，甚佳也。
又方：取麥糱末（七四）三升，和穀飼馬，亦良。
治馬腳生附骨「一二一」——不治者，入膝節，令馬長跛——方：取芥子，熟擣，如雞子黃許，取巴豆「一二二」三枚，去皮留臍，（七五）三枚亦熟擣（七六），以水和，令相著。和時用刀（七七）子，不爾破人手。當附骨上，拔去毛。骨外，融蜜蠟周匝擁之，不爾，恐藥躁瘡大。著蠟罷，以藥傅骨上，取生布（七八）割兩頭，各（七九）作三道急「一二三」裹之。骨小者一宿便盡，大者不過再宿。然要須數看，恐骨盡便傷好處。看附骨盡，取冷水淨洗瘡上，刮取車軸頭脂作餅子，著瘡上，還以淨布急裹之。三四日，解去，即生毛而無瘢。此法甚良，大勝炙（八十）者。然瘡未差，不得輒乘，若瘡中出血，便成大病也。
治馬被刺腳方：用穬麥和小兒哺「一二四」塗，即愈。
馬炙瘡：未差，不用令汗。瘡白痂時，慎風。得差後，從意騎耳。
治馬瘙蹄「一二五」方：以刀刺馬踠叢毛中，使血出，愈。
又方：融羊脂塗瘡上，以布裹之。
又方：取鹹（八一）土兩石許，以水淋取一石五斗，釜中煎取三二斗。剪去毛，以泔清「一二六」淨洗。乾，以鹹汁洗之。三度即愈。
又方：以湯淨洗，燥拭之。嚼麻子塗之，以布帛裹。三度愈。若不斷，用穀塗。五六度即愈。
又方：剪去毛，以鹽湯（八二）淨洗去痂，燥拭。於破瓦「一二七」中煮人尿令沸，熱塗之，即愈。
又方：以鋸子割所患蹄頭前正當中，斜割之，令上狹下闊，如鋸齒形；去之，如剪箭括「一二八」。向深一寸許，刀子摘令血出，色必黑，出五升許，解放，即差。
又方：先以酸泔清洗淨，然後爛煮豬蹄取汁，及熱洗之，差。
又方：取炊底釜湯淨洗，以布拭令水盡。取黍米一升作稠粥，以故布廣三四寸，長七八寸，以粥糊布上，厚裹蹄上瘡處，以散麻纏之。三日，去之，即當差也。
又方：耕地中拾取禾茇東倒西倒者——若東西橫地，取南倒北倒者，一壟取七科，三壟凡取二十一科，淨洗，釜中煮取汁，色黑乃止。剪卻毛，泔淨洗去痂，以禾茇汁熱塗之，一上即愈。
又方：尿漬（八三）羊糞令液，取屋四角草，就上燒，令灰入缽中，研令熟「一二九」。用泔洗蹄，以糞塗之。再三，愈。
又方：煮酸棗根，取汁淨洗，訖。水和酒糟，毛袋「一三０」盛，漬蹄沒瘡處。數度即愈也。
又方：淨洗了，擣杏人「一三一」和豬脂塗。四五上，即當愈。
治馬大小便不通，眠起欲死，須急治之，不治，一日即死：以脂塗人手，探穀道中，去結屎。以鹽內溺道中，須臾得溺，便當差也。
治馬卒腹脹，眠臥欲死方：用冷水五升，鹽二升（八四），研鹽令消，以灌口中，必愈。
治驢漏蹄「一三二」方：鑿厚塼（八五）石，令容驢蹄，深二寸許。熱燒塼，令熱赤。削驢蹄，令出漏孔，以蹄頓著塼孔中，傾鹽、酒、醋，令沸浸之。牢捉勿令腳動。待塼冷，然後放之，即愈。入水、遠行，悉不發。
牛，歧胡「一三三」有壽。歧胡：牽兩腋；亦分為三也。眼去角近，行駃「一三四」。眼欲得大。眼中有白脈貫瞳子，最快。「二軌「一三五」（八六）」齊者快（八七）。「二軌」，從鼻至髀為「前軌」，從甲至髂（八八）為「後軌」。頸骨長且大，快「一三六」。
「壁堂「一三七」」欲得闊。「壁堂」，腳、股（八九）間也。倚「一三八」欲得如絆馬聚而正也。莖欲得小。「膺庭」欲得廣。「膺庭」，胸也（九十）。「天關」欲得成「一三九」。「天關」，脊接骨也。「俊骨」欲得垂「一四０」。「俊骨」，脊骨中央（九一），欲得下也。
洞胡無壽。洞胡：從頸至臆也。旋毛在「珠淵」「一四一」，無壽。「珠淵」，當眼下也。「上池」有亂毛起，妨主。「上池」，兩角中，一曰「戴麻」也。倚腳不正「一四二」，有勞病。角冷，有病。毛拳，有病。毛欲得短密，若長、疏，不耐寒氣。耳多長毛，不耐寒熱。單膂「一四三」，無力。有生癤即決者，有大勞病。
尿射前腳者快，直下者不快。亂睫者觝人。後腳曲及直，並是好相「一四四」，直尤勝。進不甚直，退不甚曲，為下。行欲得似羊行。
頭不用多肉。臀欲方。尾不用至地；至地，劣力。尾上毛少骨多者，有力。膝上縳（九二）肉欲得硬。角欲得細，橫、豎無在大「一四五」。身欲得促，形欲得如卷。卷者，其形圓（九三）也。「插頸」「一四六」欲得高。一曰，體欲得緊（九四）。
大疏肋「一四七」，難飼。龍頸突（九五）目，好跳。又云：不能行也。鼻如鏡鼻「一四八」，難牽。口方易飼「一四九」。
「蘭株」欲得大。「蘭（九六）株」，尾株。「豪筋」欲得成就。「豪筋」，腳後橫筋。「豐岳」欲得大。「豐岳」，膝株骨也。蹄欲得豎。豎如羊腳。「垂星」欲得有「怒肉（九七）」。「垂星」，蹄上；有肉覆蹄，謂之「怒肉」。「力柱「一五０」」欲得大而成。「力柱」，當車（九八）。肋欲得密，肋骨欲得大而張「一五一」。張而廣也。髀骨「一五二」欲得出俊骨上。出背脊骨上也。
易牽則易使，難牽則難使（九九）。
「泉根」不用多肉及多毛。「泉根」，莖所出也。懸蹄欲得橫。如「八」字也。「陰虹」屬頸，行千里。「陰虹」者，有雙筋自尾（一百）骨屬頸，甯公所飯也。「陽鹽」欲得廣。「陽鹽」者，夾尾株前兩上也（一百一）。當「陽鹽」中間脊骨欲得窊（一百二）。窊則雙膂，不窊則為單膂。
常有似鳴者有黃「一五三」。
治牛疫氣方（一百三）：取人參一兩，細切，水煮，取汁五六升，灌口中，驗。
又方：臘月兔頭燒作灰，和水五六升灌之，亦良。
又方：朱砂三指撮，油脂二合，清酒六合，暖，灌，即差。
治牛腹脹欲死方：取婦人陰毛，草裹與食之，即愈。此治氣脹也。
又方：研麻子取汁，溫（一百四）令微熱，擘口灌之五六升許，愈。此治食（一百五）生豆腹脹欲垂死者，大良。
治牛疥方：煮烏豆（一百六）汁，熱洗五度，即差耳。
治牛肚反「一五四」及嗽方：取榆白皮，水煮極熟（一百七），令甚滑，以二升（一百八）灌之，即差也。
治牛中熱方：取兔腸肚，勿去屎（一百九），以草裹（一一十），吞之，不過再三，即愈。
治牛蝨（一一一）方：以胡麻油塗之，即愈。豬脂亦得。凡六畜蝨，脂塗悉愈。
治牛病：用牛膽一箇，灌牛口中，差。
《家政法》曰：「四月伐牛茭。」四月青草（一一二），與茭豆「一五五」不殊，齊俗不收，所失大也。
《術》曰：「埋牛蹄著宅四角，令人大富。」
（一）此條附注，金抄、明抄只卷首總目中有，此處無；他本二處都有，茲補入。
（二）金抄、明抄作「窮」，湖湘本作「磨」。
（三）「馬援」，明抄、湖湘本、《津逮》本誤作「馬稷」，據金抄改正。
（四）卜式語見《史記‧平準書》（《漢書‧卜式傳》根據《平準書》，同樣有）。
（五）陶朱公語見《孔叢子》卷五《陳士義》篇，參看《要術‧序》注釋「一七」。
（六）本段內三「牸」字，張校、明抄、湖湘本均作「牸」，誤；母畜字應作「牸」，據金抄、《津逮》本改正。
（七）「然畜牸則」，各本同，惟漸西本從劉壽曾校勘「然疑言之訛」，改「然」為「言」。按「然」有「是」義，如諾詞的「然」，就是「是」。這裏和卷三《蕪菁》篇「然此可以度凶年」，「然」均作「是則」的「是」字用，意思明白，非訛字，茲仍其舊。
（八）本段引號內均鄭玄原有注文。今本《月令》鄭注無「以」字，意義欠完整。
（九）《月令》鄭玄注作：「孕妊之欲止也」，在正文「遊牝別群」下面。《要術》「任」通「妊」，「欲」是「慾」的本字。
（十）「牡氣」，各本均作「牝氣」。按此指懷妊母馬恐被牡馬所傷害，「牝」顯係「牡」字之誤，茲據《月令》鄭注改正。
（十一）「詰」，明抄誤作「誥」，他本不誤。
（十二）「繼收」，各本均作「繼放」，《月令》鄭注作「繫收」。按此時正當收馬入廄，「放」顯係「收」字之誤，茲據《月令》改正。「繼」古通「繫」。
（十三）此條及下面「三羸五駑」條，與《初學記》卷二九及《太平御覽》卷八九六引《伯樂相馬經》文基本相同；《太平御覽》引《伯樂相馬經》並有下面「墮地無毛」條。《要術》下文相馬眼、耳、鼻、口等文，亦錯見於二書所引《伯樂相馬經》；《御覽》所引，又較《初學記》為多。可能《要術》出自《相馬經》，但《要術》不標明出處，當非掠美（材料來源，《要術》都標明出處），又為可疑。據此推測，更可能是《相馬經》摭拾自《要術》而假託為「伯樂」的。
（十四）「髀」，張校、明抄作「●」，黃校陸錄作「●」，湖湘本、《津逮》本、《學津》本作「騧」，均誤；金抄、漸西本作「髀」，《初學記》及《事類賦》引《相馬經》同，茲改正。
（十五）此處脫文，金抄、明抄空一格，黃校、湖湘本空二格。
（十六）所有「肺」字，金抄、明抄均訛作「胏」。按「柿」，音肺，指木片。唐玄應《一切經音義》卷十《般若燈論》：「今江南謂斫削木片為肺。」現在江、浙口語中還稱鉋花為「木柿」，就是這個字。而果樹的柿字，原作「」，今寫作「柿」。由於「市」、「」的混淆，因亦混「胏」為「肺」，或「●」亦訛寫作「●」，茲改正。
（十七）明抄、湖湘本均作為「」，金抄原作為「健」，後校改作「」，字書無此字，但舊刻之書，多以「」為「健」，《要術》他處尚多，茲一律改從今字。
（十八）此條及下條，《司牧安驥集》（以下簡稱《安驥集》）及《元亨療馬集》（以下簡稱《療馬集》）並引為《王良先師天地五臟論》文，除個別不起作用字眼外，文字全同，疑係後人摘取《要術》文而假託為「王良先師」的。又此段專就內臟和外形的相互聯繫相互制約立論，「腎欲得小」，無下文，和相肝、心、脾、肺四臟既不連類相稱，五臟實缺其一，又插進六腑的「腸」，可能有竄亂脫誤。「王良先師」照樣沒有改正，其為託偽，更為明顯。
（十九）「前肩守肉」，各本同。「守」，《安驥集》、《療馬集》引《王良先師天地五臟論》則作「府」。「守」、「府」均對「四下為令」而言，此處指肩膊部肌肉。
（二十）本條三「致」字，各本同。後二者通「至」（《療馬集》引《王良先師天地五臟論》即作「至」）。至於「乘致」，應理解為「乘傳致遠」的省詞，《療馬集》引無「致」字，於義為疏。
（二一）「側小骨」，金抄、黃校、張校、明抄同（金抄倒作「側骨小」），湖湘本作「側八骨」。
（二二）自「水火欲得分」這條以下至「蹄欲厚三寸，硬如石」條止，所謂「馬援《銅馬相法》」，錯見於此中各條。唐李賢注《後漢書‧馬援傳》引《銅馬相法》全文如下：
「水火欲分明。水火在鼻兩孔間也。上脣欲急而方，口中欲紅而有光：此千里馬。頷下欲深。下脣欲緩。牙欲前向。牙欲去齒一寸，則四百里。牙劍鋒，則千里。目欲滿而澤。腹欲充，欲小。季肋欲長。懸薄欲厚而緩。懸薄，股也。腹下欲平滿。汗溝欲深長。而膝本欲起。肘腋欲開。膝欲方。蹄欲厚三寸，堅如石。」
（二三）上下條均係相馬頭部，此條忽然相到兩股間，殊覺突兀，疑係他處錯入。
（二四）「頰欲開，尺長」，各本同。《安驥集》及《療馬集‧相良馬論》（以下簡稱《相良馬論》）均無「尺長」二字。《太平御覽》卷八九六引馬援《銅馬相法》（疑係《伯樂相馬經》文錯入《銅馬相法》，否則《銅馬相法》至宋時較唐李賢所見又有所附益）亦無此二字而逕連下文作：「頰欲開而膺下欲廣一尺以上」。據此，疑《要術》「尺」係「而」字之誤，應作「頰欲開而長」。
（二五）「頰前」，各本同；《太平御覽》卷八九六引《銅馬相法》作「頸前」。按「鞅」原是馬頸上革帶，應以作「頸前」為長。
（二六）「尻」，金抄、明抄作「」，是「居」的古寫，俗沿訛為「尻」字，據湖湘本改正。
（二七）金抄、明抄作「股內」，他本及《相良馬論》作「股肉」。
（二八）「鼠」，明抄誤作「●」，他本不誤。
（二九）「馬頭」，各本同。下文有「烏頭欲高」，注：「後足外節。」這裏如果不是從他處錯入，應是「烏頭」之誤。
（三十）此處上下文，多有脫誤。「前後目」，金抄如文，他本作「前後曰」，均不可解。《觀象廬叢書》本《要術》改作「前後臼」，讀成「間骨欲出前，後臼」，如「間骨」確指繫部，差可解說。但注文還有：「外鳧，臨蹄骨也」，上面似乎還有記述「外鳧」的正文被脫漏，其部位與「前後目」有聯繫，則此處脫誤頗多，非改一「臼」字所能解決。茲存疑。
（三一）「附蟬欲大。前後目。夜眼。」各本同。按「附蟬」這個名稱，現在外形學上還在沿用，即群眾所稱的「夜眼」。附蟬前後肢均有，所謂「前後目」，亦應指夜眼。據此，「前後目，夜眼」應均係注文，可能是注釋上文脫漏不成句的「前後目」，而錯成大字放在這裏。又，自「距骨欲出前」至「夜眼」全段，《相良馬論》所記相同，跟著《要術》錯脫，沒有改正，顯係出自《要術》。
（三二）「後髀前骨」，作為「股欲薄而博」的注解，似有未協。《相良馬論》出自《要術》，但僅採「股欲薄而博」的正文，不採此注。
（三三）「俞膺」，《太平御覽》卷八九六引《伯樂相馬經》作「榆寫」。
（三四）明抄、《津逮》本作「兇」，沿訛字，正字應作「凶」，茲從金抄。
（三五）「目不四滿，下脣急，不愛人；又淺，不健食。」《相良馬論》作：「目不四滿，上瞼急，下瞼淺，不健食。」《多能鄙事》卷七「養馬法」作：「馬目不四滿，下唇急，目赤，睫亂者，皆咬人。」互有異同。
（三六）「材」下黃校、張校、明抄均空一格，金抄加一小圈，表明有脫字。疑此脫字即是上文「材知」的「知」字（通「智」），在彼處多出，在此處脫掉，而此處脫字，又誤補了一個「材」字，變成現在這個樣子。其實這二句應是「材，多白」，「知，多黑」。
（三七）「豎」，明抄作「堅」，誤，據金抄、湖湘本改正。
（三八）「厚」下各本逕接「一寸」，僅金抄空一格。按此處應有脫文，否則「一寸三百里，三寸千里」，無論指耳翼的厚度、耳根的直徑或周圍，都講不通，如果指耳的長度，尤其和「耳欲得短」矛盾。《相良馬論》稱：「耳三寸者三百里，一（《療馬集》作二）寸者千里。」纔是指耳長，和「耳欲得短」符合。金抄空格，正說明這裏有問題。《太平御覽》卷八九六引《伯樂相馬經》，此脫字作「雍」，通「壅」，即有物壅起。《多能鄙事》卷七《相馬法》記載：「耳本下生角一寸，三百里；三寸，行千里。」（《相良馬論》「相超逸」亦載此條，作：「耳本生角，長一二寸，千里。」）所謂「雍」，原指耳根後有凸肉或有某骨凸起，後來索性變成「角」，無論所說是否合理，說明《要術》應有脫字，故從金抄空格。
（三九）金抄、湖湘本作「竦」，即挺立，明抄作「疏」，誤。
（四十）僅金抄作「二十」，他本均誤作「一十」。
（四一）「如虹腹下」，各本同，不可解，當有脫誤。《安驥集》所載《相良馬論》幾乎全出《要術》，但經過作者組織，分列為頭、眼、耳、鼻、口、形骨、蹄、超逸、壽夭九項，文字比《要術》精簡得多，而精要全部在內（《療馬集》則本於《安驥集》）。「如虹腹下」這條，該書即未採收，說明亦在懷疑中。
（四二）「旋毛」，黃校、明抄誤作「族毛」，據金抄、湖湘本改正。
（四三）金抄、黃校、張校、明抄、漸西本均作「上下」，湖湘本「下」字空白一格，《津逮》本、《學津》本不空，因此只有「上」字。按十四歲「下中央六齒平」，到二十歲上下六齒齒坎都磨平，這裏總結一下「上下」，當然可以，但二十六歲沒有總稱上下齒盡黃，三十二歲沒有總稱上下齒盡白，此「下」字仍疑是衍文。《津逮》本等不空，亦是。
（四四）「下中央」，金抄、黃校、張校、明抄均作「上中央」，誤（但黃校陸錄作「上下中央」，當由陸誤）；明清刻本作「下中央」。按《安驥集》、《療馬集‧三十二歲口齒訣》亦作「下中」，茲改正。
（四五）「二百里」，《相良馬論》作「三百里」。全條和唐韓鄂《四時纂要》引《馬經》等更有不同。《四時纂要‧三月》篇：「《馬經》：「……數其肋骨，得十莖，凡馬：十一者，五百里；十三者，千里也；過十三者，天馬也。」」《多能鄙事》同《四時纂要》，作：「從後數其肋骨，得十者，凡馬也；十一者，五百里；十三者，千里；過此則天馬也。」《要術》「二百里」應作「五百里」，「二」、「三」都是「五」字的殘誤。據歷來記載，十肋的是「凡馬」，不是「良」馬，《要術》「良」字衍，應作：「得十者凡馬；十一者，五百里；……」
（四六）各本均作「直下」，只金抄作「直上」。《四時纂要‧三月》篇引《馬經》及《多能鄙事》卷七均作「直上」，故從金抄。
（四七）金抄作「腋下」，明抄作「腹下」，他本訛作「腸下」，茲從金抄。
（四八）各本均作「長」，只金抄作「張」。按下文既說「大如杯盂」，只能是「圓而張」，《相良馬論》亦作「張」，故從金抄。吾點校改「長」為「張」，是，但漸西本沒有照著改。
（四九）「迴毛起踠膝是也」，應是注文。《相良馬論》正作注文列「六百里」下。
（五十）金抄脫「生」字，明抄、湖湘本有。
（五一）「輔足骨」，各本同，「足」當是衍文，《療馬集》即無「足」字，作：「輔骨者，是後足骸之後骨。」說明「足」字很可能是「是」字竄出而又誤寫為「足」。
按《要術》所載相馬文，頗為繁瑣、零亂，重複既多，也間有出入，與他篇不類。「馬龍顱突目」以下，與「相馬從頭始」以下，各成系列，反映來源不同（特別是後者迷信白章和旋毛，而前者沒有提及），「一曰」之說，多處出現，也是來源不一的反映。我們懷疑原來不是這樣冗雜，其中有不少材料，當係北朝末期、隋、唐間人所增添。全部文字，無一處標明出處，亦與他處不同。這有二種情況：一部分是賈氏原文，訪自民間和出自本人體驗；另一些就是後人所加添。據此推測，所謂伯樂《相馬經》、甯戚《相牛經》之類，文字與《要術》一脈相承，其託偽可能還在《要術》之後。
（五二）「發蹄」，各本同，《療馬集‧五勞七傷論》作「發「發蹄」」。「發蹄」是病名，《要術》應脫一「發」字（五勞均稱「生」，獨「骨勞」稱「發」，懷疑這個「發」字原應在「發蹄」上面而竄誤入「骨勞」上面，而原應作「生骨勞」的「生」，則竄入注文「一曰生骨」，致不可解）。
（五三）這條注文，各本同（明抄上一「一曰」誤作「一日」），多有竄、脫。《療馬集‧五勞七傷論》注「發「發蹄」，痛凌氣」稱：「「發蹄」，謂毒氣散於膈間，其痛凌氣也。」解說正文很明白。《要術》注文「一曰：生骨則發癰腫」，與正文毫不相干，實際是下面正文「骨勞則發癰腫」的重複，而又錯列作注文放在這裏，因此原來注「發蹄」的注文「謂毒氣散於膈間……」卻被擠掉。這個「發蹄」的解釋和另一解釋：「「發蹄」，生癰也」不同，所以標明「一曰」。這樣，「一曰」纔有交代，而上一「一曰」，顯係錯衍。據此，此段正注文應該是這樣：「筋勞則發「發蹄」，痛凌氣。」注：「謂毒氣散於膈間，其痛凌氣也。一曰：「發蹄」，生癰也。」
（五四）《療馬集‧五勞七傷論》：「皮勞者，……雖●起而不振毛者是也。」據下文「起而不振者，皮勞也」，這裏應脫「起」字。
（五五）「●而不起」，據下文是指「骨勞」，而「氣勞」是「振而不噴」。《療馬集‧五勞七傷論》的解釋也是這樣。
（五六）金抄、黃校、明抄無「者」字，他本有，茲據加。
（五七）「善芻」，黃校、明抄作「下芻」，誤，據金抄、湖湘本改正（明清刻本及《輯要》引同）。
（五八）「簁」，明抄誤作「」，湖湘本誤作「蓰」。「土」，金抄、黃校、張校、明抄、湖湘本無，《輯要》引有（《學津》本、漸西本據《輯要》加），茲據補。
（五九）各本作「胸●水」，誤；金抄及《輯要》引作「胸饜水」，「胸」亦誤。《療馬集‧騰駒牧養法》（未標明出處，前半實出自《要術》）及《多能鄙事》卷七《養馬法》均作：「晝飲，則酌其中」（《多能鄙事》無「則」字）。「饜水」和「極飲」沒有兩樣，因此「胸」應是「酌」字形近而訛，「酌饜水」則有節制。
（六十）「三曰暮，極飲之」，各本同。《療馬集‧騰駒牧養法》作：「三曰暮飲，極之。」《要術》「極飲」可能是「飲，極」倒錯。
（六一）此條以下至「」三條，除標題作大字外，餘原均作雙行小字，茲一律改為大字。
（六二）「」，黃校、張校、明抄、湖湘本作「●」，誤，據金抄改正。
（六三）「取莖」，黃校、明抄、湖湘本等誤作「取取」，漸西本誤作「取剉」，僅金抄作「取莖」，茲改正。
（六四）明抄、湖湘本誤作「淮常」，金抄作「准常」。「准」是「準」的別體，明抄等是脫「十」又錯成「淮」。「准常」猶言通常、正常。
（六五）此條小注，劉壽曾校記：「不應小字」，可能原係正文而誤入小注。
（六六）此條以下至「治驢漏蹄方」共三十二條，原除標題作大字外，餘均雙行小字，茲一律改為大字。
（六七）「彌」，明抄誤作「猶」，據金抄、湖湘本改正。
（六八）黃校、張校、明抄作「只」，金抄作「乃」（《輯要》引及《學津》本同）。
（六九）「喉痹」，病名，「痹」，各本均誤作「痺」，茲改正。唐韓鄂《四時纂要‧三月》篇作「喉腫」，治法相同，說明所指為膿腫喉痹。
（七十）金抄、湖湘本作「寸」，明抄誤作「十」。
（七一）所有「臾」字，明抄均寫作「●」。按「臾」，俗寫作「●」，明抄一捺長出撇外，有時像「更」，變成錯字。金抄等均正寫作「臾」。「差」即「瘥」字，即病愈。
（七二）張校、明抄、湖湘本作「博」，他本作「慱」或「搏」，均誤；金抄作「塼」，同「」，今寫作「磚」，即用磚刮去瘡痂膿垢，茲據改。
（七三）各本作「也」，金抄作「矣」。
（七四）「麥糱」即麥芽，「末」，明抄誤作「未」。
（七五）金抄、湖湘本作「齊」，黃校、明抄作「臍」。「齊」通「臍」，《要術》中二字互見，本書統一作「臍」。
（七六）金抄作「熟擣」，他本作「擣熟」。又，本條「三枚」重出，後者應是衍文。
（七七）「刀」，明抄誤作「力」。
（七八）「生布」指未煮練過的布，明抄誤作「主布」，據金抄、湖湘本改正。
（七九）「各」，各本無，僅金抄有。按「割兩頭」指布的一端割成兩個頭，按相反的方向各纏三道，然後紮緊，茲從金抄。
（八十）「炙」，金抄、明抄等均同，意謂燒炙，可以包括炙法和烙法，未必是「灸」字之誤，故仍其舊。
（八一）本條二「鹹」字，金抄均作「」，他本互異。二字古通，本書一律作「鹹」（《要術》本文）。「鹹土」即鹽土。
（八二）「鹽湯」，明抄誤作「鹽場」，據金抄、湖湘本改正。
（八三）「漬」，各本原作「清」，應是「漬」字之誤，茲改正（《觀象廬叢書》本《要術》已改作「漬」）。
（八四）各本作「斤」，僅金抄作「升」。按《要術》中計量食鹽均用升斗，不用斤兩，卷八作醬、腌臘、烹調及卷九鹽漬瓜菜各篇無不如此，故從金抄。
（八五）本條四「塼」字，金抄均作「塼」，他本均作「磚」。本書統一作「塼」。
（八六）正注文四「軌」字，金抄、明抄均作「●」，無此字，他本均作「軌」。《初學記》卷二九引甯戚《相牛經》（託偽書）亦作「軌」。茲從他本。
（八七）明抄作「●」，無此字，應是「快」字之訛，據金抄、湖湘本改正。
（八八）金抄、湖湘本作「髂」，指髖部，是正字；黃校、明抄作「骼」，則是指一般骨骼，誤。
（八九）金抄、張校作「股」，《初學記》卷二九引《相牛經》同；黃校劉錄作「●」，明抄作「服」，湖湘本作「肢」，均形近而訛。上面正文的「堂」字，金抄脫。
（九十）「胸也」，《初學記》卷二九引《相牛經》作「胸前也」，《太平御覽》卷八九九引《相牛經》作「胸前」，應以有「前」字為長。
（九一）明抄、湖湘本作「中夾」，不可解；金抄作「中央」，《初學記》卷二九、《太平御覽》卷八九九引《相牛經》同（《御覽》「中」誤「也」）。據下文「髀骨欲得出俊骨上」，注：「出背脊骨上也」，則「俊骨」是指脊骨微凹部，故從金抄。
（九二）明抄、湖湘本作「縳」，金抄作「縛」。
（九三）各本均作「側」，僅金抄作「圓」。正文既稱「卷」，自應作「圓」。唐韓鄂《四時纂要‧正月》篇正作「身欲得圓」。
（九四）「一曰，體欲得緊」，與「插頸」句無關，當係在「身欲得促，形欲得如卷」句下，而與「插頸」句倒錯。
（九五）「頸」，各本脫，僅金抄有；《學津》本則作「頭」，《太平御覽》卷八九九引《相牛經》亦作「頭」。「突」，各本及《太平御覽》引同；金抄作「穾」，音沓，是深陷的意思，但上文相馬的「龍顱突目」，金抄也寫作「●」，這字仍應是「突」字的金抄異寫體，故從他本作「突」。
（九六）「蘭」，明抄誤作「欄」，他本不誤。
（九七）正注文二處「怒肉」，各本均作「努肉」，僅金抄注文作「怒肉」，《初學記》卷二九、《太平御覽》卷八九九引《相牛經》正注文均作「怒肉」。
（九八）湖湘本作「常車」，誤；金抄、明抄作「當車」。按《初學記》、《太平御覽》引《相牛經》均作「當車骨也」。所謂「當車」，即指肩部受軛處，故從金抄。
（九九）這條插在這裏，突兀得很，疑係上文「鼻如鏡鼻難牽」的注文竄誤入此。
（一百）「自尾」，各本均作「白毛」，不可解。《初學記》卷二九引《相牛經》作「自尾」，應是「自尾」二字殘文錯成。漸西本已改作「自尾」。
（一百一）「夾尾株前兩上也」，各本原無「上」字，於部位不當，《初學記》及《太平御覽》引《相牛經》均作「夾尾株前兩上」，據加。後讀《四時纂要‧正月》篇正作「陽鹽者，夾尾前兩尻上」，更可證明。
（一百二）「窊」，原作「●」（注同）。按「●」，《廣韻》、《集韻》均釋作「入脈刺穴」，別無二義，在這裏講不通。《四時纂要‧正月》篇作「當陽鹽中間脊欲得窊」，顯係源出《要術》，《療馬集》附《牛經》「相耕田牛」有類似記載，亦作「窊」，茲據以改正。
（一百三）自此條以下至「治牛病」條共十條，原僅標題作大字，餘均作雙行小字，茲一律改為大字。
（一百四）「溫」，黃校、明抄作「濕」，顯係形近而訛，據金抄、湖湘本改正。
（一百五）「治食」，「治」，明抄誤作「洽」，金抄、湖湘本不誤。「食」，明抄、湖湘本均脫，據金抄補。
（一百六）金抄、明抄作「烏豆」，《津逮》本作「烏頭」。《四時纂要‧正月》篇亦作「烏豆」，但注云：「一本云：「烏頭汁」。」《輯要》引《四時類要》作「黑豆」，但亦注明：「一本作「烏頭汁」。」茲從金抄。
（一百七）「熟」，原作「熱」，《四時纂要‧正月》篇及《輯要》引《四時類要》均作「熟」，茲改正。
（一百八）金抄、明抄作「二升」，湖湘本作「三升」，《津逮》本作「五升」。《四時纂要‧正月》作「三、五升」。
（一百九）「屎」，明抄、湖湘本作「尿」，誤，據金抄改正。
（一一十）「草裹」，原作「裹草」，疑誤倒，後讀《四時纂要‧正月》篇正作「草裹」，故據改。
（一一一）金抄、明抄作「●」，同「蝨」，注內則均作「虱」，湖湘本正注文均作「●」。本書統一作「蝨」。
（一一二）「青草」，各本均作「毒草」，顯係誤字，茲改作「青草」。
「一」金日磾（音低）在漢武帝時以匈奴貴族因戰敗被俘，使令養馬。由於馬養得肥壯，得到漢武帝的信任，累官至封侯。漢昭帝時與霍光同輔政。《漢書》有傳。
「二」卜式，河南人，漢武帝時曾在上林苑給皇家牧羊，羊養得很好。最後做過御史大夫。《漢書》有傳，本於《史記‧平準書》。
「三」公孫弘，漢武帝時人，六十歲以前，以牧豬為業。後應徵為官吏，最後作過宰相。《史記》、《漢書》均有傳。
「四」梁鴻，字伯鸞，東漢初人。早年以牧豬為生。後與其妻孟光遷到吳地，替人家舂米，不肯做官。人們以為「清高」，即《要術》所謂「聲高天下」。
「五」甯戚，春秋時人。屈原《離騷》：「甯戚之謳歌兮，齊桓聞以該輔。」王逸注：「甯戚，衛人，修德不用而商賈，宿齊東門外。桓公夜出，甯戚方飯牛而歌。桓公聞之，知其賢，舉用為客卿。」《淮南子‧道應訓》亦載其事，較詳，但誤為甯越（《主術訓》作「甯戚」，不誤。甯越是戰國時另一人，《呂氏春秋‧博志》篇載其事）。甯戚只是餵一下牛，後世卻有甯戚《相牛經》的託偽書。
「六」馬援，即伏波將軍，早年以養馬起家。
「七」《莊子》（《四部叢刊》本）《徐無鬼》篇：「（牧馬）小童曰：「夫為天下者，亦奚以異乎牧馬者哉？亦去其害馬者而已矣。」」這裏「小童」的話，多了一句「羊去亂群」，未審所出。
「八」「寒食」，舊時節名，清明前一日或二日，《要術》則指為清明前一日，見卷九《醴酪》篇。「寒食下」，意指不能過寒食節。這說明古人對於役畜越冬飼養管理的重視。
「九」「乘匹」，指種畜匹配，故「累牛」即指牡牛，「騰馬」即指牡馬。
「一０」此段從總的方面指明重要的鑑定部位及其主次與相互關係。所謂「王」與「丞相」，形容頭與眼居於馬體的主宰地位。「脊」指背椎、腰椎部，要堅強有力。「腹脅」指胸腹部，胸要開張，腹要充實、緊張。「四下」即四肢，要求相應地長而有力，善能乘傳致遠。這些重要部位，必須相應配合，纔具備優良外形的基礎。（本篇相馬部分注釋，主要參攷謝成俠教授：《我國古代家畜外形學說的發展和評價》，載《南京農學院學報》第一期，一九五六年九月。）
「一一」上面對馬匹良形作原則的肯定，這裏再用失格洶汰法來鑑定。所謂「三羸五駑」，即指有嚴重失格或體形不良的馬匹。
「一二」「大頭小頸」，頭大本非良形，但還可以由厚而有力的頸來彌補缺陷，還不失輓馬的要求；可是頸部又細小，無力支持頭部，重心過於偏向前方，這是嚴重失格的馬匹。
「一三」「弱脊大腹」，背腰部羸弱，負已自少力，再加腹部膨大，自身更加重負，這是很大的缺陷。
「一四」「小脛大蹄」，管部細小，而四蹄過大，必使四肢舉步沉重，難得速力。
「一五」「大頭緩耳」，馬耳必須短小、緊促、挺立、前聳，所謂「緩」，就是和這些相反，勢必弛緩傾垂，成為現代外形學上所形容的「牛耳」、「豬耳」；再加上頭大不相稱，這就很蠢。
「一六」「長頸不折」，頸是頭和軀幹的中介，引導前進方向，同時具有平衡馬體重心的作用。因此要求有適度的長厚和斜度，如果細長又無適度的彎曲，自成駑相。
「一七」「短上長下」，「上」指軀幹，「下」指四肢，軀幹短，四肢長，屬於發育不全的幼稚型。
「一八」「大髂短脅」，「髂」，讀若跨音，《玉篇》釋為「腰骨」，在這裏應指腰椎。《爾雅‧釋器》：「珪大尺二寸。」宋邢昺疏：「大，長也。」這裏「大髂」，應理解為長髂。《良馬相圖》以「腰欲短促」為良馬條件之一，腰短促則強韌有力，無論乘、輓，均所必具。腰椎長，腰背不相稱，已非良形，加上「短脅」，胸廓必然不發達，所以此種體型的馬匹，難望其善奔與持久。
「一九」「淺髖薄髀」，「髖」音寬，指髖骨。「髀」音陛，這裏指後肢股部。「淺髖」則髖部狹窄，「薄髀」則股部瘠薄，都反映臀股部骨肉發育不良。此種馬匹，後軀推進之力劣弱。
「二０」我國早在《詩經》時代就按馬的毛色及白章所在部位（主要在頭部及四肢）的不同給以各種專門名稱。「騮」同「」，古時指赤毛黑鬣的馬。「驪肩」，肩部毛黑者，即有鷹膀（暗章）的棗騮馬。「鹿毛」，指毛色褐黃的馬。「驒」音壇，據《爾雅‧釋畜》郭璞注，是青黑毛中夾雜著灰白毛，看上去像魚鱗紋的馬。「駱」，白馬黑鬣。毛色和體質有關。現在群眾尚以騮、栗、黑毛為上色毛，尤以紅、黑二色為有力，又有青毛壽命長的說法。
「二一」「目四滿」，即《安驥集》、《療馬集》、《相良馬寶金篇》（以下簡稱《寶金篇》）所稱的「滿箱」。「箱」指眼窩，「滿箱」指眼球充滿於眼窩內，是神彩飽滿的表徵。否則凹陷無神，必非良形。
「二二」「腎欲得小」，無下文，似有問題，已見校記。就本文說，「腎」指外腎，即睾丸，《良馬相圖》亦以「外腎欲小」為良馬條件之一。
「二三」「」，音謙，《廣韻》：「腰左右虛肉處」。《正字通》：「凡畜，腰後窊（低窪）處曰「窩」。」即腰兩側虛軟處。
「二四」就「皆可乘致」看來，所謂「筋馬」，類似現代馬的體質分類中肌腱明顯的結實細緻型；所謂「肉馬」，相當於肌肉發達的結實粗糙型。這樣類型的馬都適宜於騎乘用。現在對於鑑別馬匹有經驗的群眾，尚有「遠看大，近看小」，或者「看起來小，摸起來大」的說法，和這裏所說相類似。
「二五」「致瘦欲得見其肉」，馬即使瘦瘠，如果肩膊部尚富於肌層，可以推知四肢上部仍屬發育良好。「致肥欲得見其骨」，馬即使是肥的，如果頭部骨突顯現，足以表明其肥是膘壯而不是肥胖。
「二六」「」，音陛，在這裏即「阰」字，《相良馬論》即作「阰」，注：「股也」，音義與「髀」同。這裏指股部肌肉。
「二七」「龍顱」，形容額部大而隆起，同時骨突顯明。「突目」，眼要略微突出些，首先必須眼球充盈於眼窩，即所謂「目四滿」；但不要求過分突出，成為可驚的凶樣。《寶金篇》描寫為「滿箱凸出不驚然」，即是此意。頭、眼是馬體的主宰，這樣的外形是良馬的必要條件。腹大而脊平，表現背腰強抗有力，腹部滿實而不下垂。「重有肉」，表現臀股部肌肉發達。頭、中軀和後軀構成馬體的三大主要部分，這裏是合三者的良形而要求於一馬，所以符合於駿馬的條件。
「二八」「急」，緊的意思，《要術》中常用。馬的採食主要依靠上脣的撥動，「上脣欲急而方」，是說上脣要緊密、靈活、有力，這樣對採食就有利。
「二九」「怒」精神充沛，強悍奮猛，有不可遏止之勢。「鉤」指切齒齒弓的咬合角度，寧向內微倚而不向外傾斜。一般在年青馬齒弓弓曲度大，齒的咬合接近直角，隨著馬齡的增長，而逐漸向外傾斜，成為「長板牙」，則表現為衰老。「鋸」是形容銳利，而銳利尤須琺瑯質特別堅固（一說：「鋸」是「踞」字之誤，存參）。齒為骨骼系統的一部分，可為骨骼發育健全與否的表徵，又為消化器官之一，關係於咀嚼、消化與營養。
「三０」「頷下欲深」，指頷凹要深。現代外形學也要求頷凹要深廣。
「三一」下脣不要求「急」（緊密有力），而要求「緩」。緩即弛緩，弛緩則常有紋，有紋則富於收縮性。
「三二」混統地說，牙和齒沒有分別；分開來說，牙指臼齒（見《說文》段注），也就是「兩旁曰牙，當中曰齒」（見《本草綱目》）。《呂氏春秋‧淫辭》篇記載養馬人說馬齒：「齒十二，與牙三十。」儘管三十的數字有問題（疑「四十」之誤，即切齒十二，犬齒四，臼齒二十四），而「齒」是指切齒，「牙」是指犬齒、臼齒，二者是分開的。這裏「牙欲去齒一寸」，「牙」指犬齒，意即謂犬齒與切齒之間的間隔距離，要有這麼寬。
「三三」眼球要充滿眼窩而微突，眼珠要有光彩而明澈，所謂「目欲滿而澤」，是對任何良馬的要求。「弓曲」與「直」，係相對而言，指眼眶上部弧線弓曲度要較大於下部，不是下部要成直線。
「三四」《爾雅‧釋畜》：「白達素，縣。」郭璞注：「素，鼻莖也。」即鼻梁。
「三五」「陰中」、「主人」、「陽裏」，未詳。日譯本推測「主人」指陰莖，「陽裏」指睾丸。
「三六」「八肉」，應是指耳後的項肌部。此部大而明現，為肌肉發達之徵。
「三七」馬耳要求短小，上削而下圜，兩耳聳立，不要左右鬆開。這裏描寫要像斜削的竹筒形，很形象。在歐美外形學上沒有這樣形象生動的描寫。
「三八」「●」即「鬃」字。鬃毛保護頭蓋，「欲戴」，形容蓋覆如戴。「中骨」，應指第二頸椎骨。一般的馬，此骨高二寸半。
「三九」「頰」要求向後寬開而長，現代外形學的要求亦如此。
「四０」「膺下」，指前胸下部。相馬論是群眾長期積累下來的經驗，由《要術》記載下來。所謂「欲廣一尺以上」，很難確定是什麼時代的尺，但必較今尺為短。這裏只是指前胸要寬闊。這樣寬胸的馬，難能高速奔馳，但《要術》要求「能久走」，即有持久力，卻也成理。
「四一」「鞅」音央，《說文》：「頸靼也。」《集韻》：「馬頸革。」其所絡之處，《釋名‧釋車》：「鞅，嬰也，喉下稱嬰，言纓絡之也。」這裏以絡鞅處呼為部位名，從知「鞅」的部位在額後頸前，下文「頰前」應以《太平御覽》卷八九六引《銅馬相法》作「頸前」為長。
「四二」「髀」，這裏指前髀；「髀間前向」，即指前胸。「胸欲直而出」，要求平而稍為突出，表現為胸前肌肉發達，但不應理解為向前挺出，致呈不良的「雞胸」。
「四三」「望視之如雙鳧」，下文「雙鳧」注：「胸兩邊肉如鳧。」指胸前兩側上端富於肌肉部，要隆起如雙鳧，因即以「雙鳧」名此部。此部為頸動靜脈的徑路，歷來是中獸醫診脈的部位。鳧音扶。
「四四」「頸骨欲大，肉次之」，要求頸椎骨發達，以與「頭欲重」相稱，但不要求肌肉過分厚重，致呈笨重之相。
「四五」「桎」，原義是足械，這裏引申為「窒塞」。「窒」，《廣雅‧釋詁一》：「滿也。」《集韻》：「實也。」「髻」，應指鬣毛，「季毛」應指鬐甲毛，都要求密滿而絹細。絹細則折而多覆，起蔽護作用，不僅是為了美觀。
「四六」「背欲短而方，脊欲大而抗」，背椎及腰椎部，通稱背脊，要求短而平廣，而脊椎要大，則自強抗有力。無論騎乘、輓用，都是必要條件。
「四七」「脢」，音枚，《說文》：「背肉也。」字亦作「」，鄭玄注《禮記‧內則》「必」稱：「脊側肉也。」所稱「脢筋」，即指背脊兩側的背長肌等肌群。要求該肌發達，配合強抗有力的脊柱，更使背腰部強厚有勁。
「四八」《說文》：「呂，脊骨也。」徐鍇《說文繫傳》：「脊肉也。」「膂」是「呂」的篆文。豬背脊兩側的肉，俗稱「里脊」，實際就是「呂脊」的俗寫。段玉裁注《說文》引沈彤《釋骨》說：「項大椎之下二十一椎，通稱脊骨，……或以上七節曰背骨，第八節以下乃曰膂骨。」此處「飛鳧」既在「膂後」，則所指為腰椎、薦椎兩側肌肉，也要求發達隆起如「鳧」，和「脢筋」與椎骨的發達相配合，更使強勁飽滿、悍威洋溢（「怒」）。
「四九」「三府」，即下文另一來源的相馬論（自「相馬從頭始」以下，另成系統）所稱的「三封」，即所謂「尻上三骨」，亦即後來相馬書上所稱的「三山骨」。「髂」指腰骨，亦指髖骨，此處「兩髂」，即指兩髖；「中骨」，指薦椎部，合稱「三府」。「齊」，要求左右兩髖寬開而高，與「中骨」，略相稱。這和駑相的「淺髖薄髀」相斥，是後軀發達的表徵。
「五０」「尻欲頹而方」，「頹」是略斜；「方」，結合下文「尻欲多肉」，是指寬厚而肌肉發達。斜的程度不同，斜尻並非不良，現在有經驗的養馬者，尚以斜尻為理想。
「五一」「尾欲減，本欲大」，不要求尾長大，但尾根必須大，大則有力。
「五二」「窪」對胸腔而言，所謂「脅肋欲大而窪」，實際就是要求胸廓要寬，與上文「膺下欲廣一尺以上」互為表裡。就外形寬度說，上文名為「挾尺」；就內部空腔說，此處名為「上渠」。寬胸難能要求高速，但能持久，故此處「能久走」，亦與上文「名曰「挾尺」，能久走」相符應。
「五三」「龍翅」，「升肉」，「輔肉」，未詳。
「五四」腹部不宜卷縮，更不宜垂大，而要求充實。這裏「腹欲充，腔欲小」，和下文「腹下欲平滿，善走」，都符合這個要求。「腔」即「」，注內已說明。小則腰短，腰短則有力。
「五五」「季肋」，既注明是「短肋」，即指假肋（不僅是浮肋）。此部開張，則胸壁相應地寬廣。
「五六」「「虎口」欲開」，相當於現代外形學上所說的股間宜有空隙。
「五七」此段內「陽肉」等部位，均指股及臀部內外側各肌（所有「髀」字，均指後髀）。所稱「廣厚」、「方」、「深」、「急」，均要求發達而富於收縮力。
「汗溝」位於股脛的後方及臀端處，主要由於半膜樣肌與股二頭肌的發達，而形成二肌之間的淺溝。「細走」，即小跑步。
「五八」「懸匡」，即「懸眶」。《說文》無「眶」字，即以「匡」為眼眶字。《史記‧淮南王安列傳》：「涕滿匡而橫流」，即指眼眶。而匡為「筐」之本字，眼眶所以容納和保護眼球，如筐之容物，故以眼眶為「匡」。筐就是箱，後世相馬法因轉以「眼箱」逕稱眼眶，凡《要術》稱「眶」處，彼輩幾乎都改稱為「箱」，成為相馬法的專用詞。《要術》此處「上曲如懸匡」，《相良馬論》「相形骨」因亦逕譯為「上曲如垂箱」。《要術》上文提到「眶欲小，上欲弓曲」，意即謂眼眶的上緣要像曲弓形，這就是這裏所說「上曲如懸匡」的意思，和「上欲弓曲」是一樣的。「機骨」，未詳。
「五九」「附蟬欲大」，附蟬大有認為是骨骼強大之徵。現代改良品種附蟬退化甚小，有人就認為附蟬不宜大，其實那是兩回事。
「六０」「臂」，亦稱前膊。此部要求長而肌肉發達，長則步輻大，肌肉發達則有勁。
「六一」「肘腋欲開，能走」，肘內側不宜緊貼胸壁，要求離空些，就是腋窩要開些。這樣，便於前肢運動，不致壓迫胸部。
「六二」下文膝蓋骨要「圓而張」，這裏「方而庳」，當是指張而不露角。
「六三」肩骨深則肩和胸壁的附著良好，肩關節的發育健全，同時固著於各該骨的肌肉也發達；否則，表現為瘦瘠而鬆弛。
「六四」蹄要厚而堅硬。「深而明」，則蹄底有適度的穹窿，不呈不良的「平蹄」，而且蹄叉也顯明。蹄的後方或蹄●部要岔開如鷂翼狀（鷂的翼不張開時，側看與尾成一岔角），表示該部富於彈性，這當然有利於運動。符合於這些主要標準的蹄，能夠持久。
「六五」頭形在外形學上占著重要地位。頭要求高峻，則昂揚有威。輓用馬的頭，可以重一些，但同時要求少肉，而且峻削，則骨突顯明，不呈笨重之相，且尚有乾燥的外觀。「如剝兔頭」，大抵和西方所述的兔頭或半兔頭相似，為輓馬的良形。「壽骨」即指額骨及其上方，要求微圓而堅硬如「圭石」，又要大，則腦部發達，為良馬必要的條件。「綿絮苞圭石」，形容頭皮軟而額骨堅硬，微圓。
「六六」流星從額入口的所謂「的顱」，古人認為騎著要闖禍，但西方良種很普遍。古人從白章的部位以定凶吉，下文還不少，完全是迷信的說法。
「六七」下脣急則收縮性差，淺則口角小，因而嘴小，均不利於採食。
「六八」草鞋古稱「不借」，是說人人易有，不須假借。這裏借比草鞋不經穿，喻為壽命不長。
「六九」半邊叫做「偏」，「偏長」，指上眼瞼瞼緣半邊的長。
「七０」一般的馬，其睛體色素深時多呈黑色，而某些良種馬則多呈鮮豔的淺紫色。白馬由於在整個有機體內色素少，因此目睛基本上都是黃或紫色，鮮呈黑色。所謂「白馬黑目，不利人」，古人對牲畜形體上的某些不多見的現象以少見為可怪的說法是很多的。
「七一」此段關於相眼，涉及眼的大小、光彩、瞳孔、虹彩、角膜、鞏膜、眼窩的形狀，乃至睫毛、旋毛和「縷」的各方面，可說很細緻。凡能高瞻遠矚的馬，眼位就要求高，兩眶距離須要廣，並須對稱端正。睛要求如懸鈴有紫豔光，就是形容眼球充滿而有光彩。「瞳子前後肉不滿」，表現眼球不充實，凹陷而呈凶相。眼烏珠小而鞏膜過於發達則呈多白，迴轉卻視，是馬匹膽小的表徵。轉睛不見白則角膜過於發達而呈多黑，則珠大無光，視線不確。眼珠黃是虹彩的色素所致，古人每以黃睛來形容良馬。眼皮要厚，特別是下眼皮不宜薄，這還是今天群眾傳統的說法。關於「縷」或「白縷」，文內很強調，現在還不能確定所指是什麼。至於「旋毛」（下文亦稱「迴毛」），《安驥集》等有《旋毛圖》，古來對此相當重視，每以為壽夭、吉凶的徵兆。但《安驥集‧旋毛論》已明確指出：相馬應以形骨為先，不良歸咎於旋毛，是沒有道理的。
「七二」馬耳要緊促，不宜左右鬆開；要短小尖削，不宜長大木植；要向前挺豎，不宜鬆弛垂折，這是對耳的基本要求。「殺」同「閷」，指耳要尖削如「斬竹筒」狀，並含有靈捷敏銳的意思。「植」者，植木於地，則硬直呆拙，上下一樣粗，或者細而長，都是駑相。
「七三」要求鼻大而廣方是從上文「鼻大則肺大，肺大則能奔」來的，但「鼻大則肺大」，以及上文從鼻紋以定馬齡，是沒有科學根據的。
「七四」「脣不覆齒，少食」，脣不能蓋住齒，必然發育不良或機能失常，有礙採食。
「七五」「鞮」音低，「板鞮」是木製的單底鞋，這裏是形容脣很薄，不利採食。
「七六」對口腔的觀察，相馬法涉及黏膜的色澤，硬的狀態以及齒形等，也比較細緻，而對舌的形色，尤為重視（舌色和脈膊，中獸醫在臨床診斷上很重視，現代獸醫學不這樣講究）。所謂「紅白色」，正如現代外形學上所形容的口黏膜要呈粉紅色，而具有甘香的口氣。「即」作「若」解，若使黑而不鮮明，那就不好。「上盤」即指硬（口蓋），要求溝紋明顯整齊，也就是「上理文欲使通直，勿令斷錯」。口吻長則利於採食。
「七七」「刺芻」指牙齦。「骨」即指齒。這是說齒槽要深，露出齒冠要低，則牙齦充實，著齒堅固。
「七八」「蹉」，指●齒。上下齒向一邊錯開，不相密合，必易影響受轡，因此難於駕御。齒是骨骼係統的一部分，齒的發育不良，有時可為骨骼發育也不健全的表徵；同時咀嚼不良，影響消化，營養必差，都可以影響馬匹的速力與持久力。
「七九」此段以下至三十二歲，從齒的換生、磨面的形狀（「區」、「臼」或「平」）和齒質的變黃至白等特徵來推定馬齡，和現代外形學有相似之處，但敘述籠統簡略，不及現代外形學的精確。
「八０」「背三入四」，過三歲，進入四歲。
「八一」「區」，音歐，凹下的意思，這裏是指齒坎。下文「各缺區」，意即齒坎磨失。
「八二」「●」，音混，圓長貌。從對頸的要求要厚重而長看來，古代的馬是比較重型的。由於對頭要求較重，已見上文，頸也就必須較重，也就是頸椎和肌肉都要發達相稱。這些都符合重型騎乘馬的標準，同時也符合於輓用。下文「頸項」，當是指頭和頸接合的上部，要求「厚而強」，則該部肌肉必須發達，這是和「八肉欲大而明」、「鞅欲方」相適應的。
「八三」「頷欲折」，「折」應作凹曲解，即指頷凹要深。
「八四」「臆欲廣」，「臆」指胸前的上方，這和「膺下欲廣」相適應。
「八五」「寧」，作「寧耐」即忍耐解釋。「卻」是拒卻（不是退卻），即能抗得住重荷，也就是有寧耐力。能寧耐，能喫重，都是肌肉結實的表徵。故「肩肉欲寧」，即指肩部肌肉發達結實，能耐重負。
「八六」「腹欲大而垂結，脈欲多」，或者讀作「腹欲大而垂，結脈欲多」，但腹大而下垂，是極不良之相，應是「垂結」連詞，即要求略帶垂曲而重在結實充滿，與上文「腹欲充」、「腹下欲平滿」相符。所謂「脈」，當是指腹壁皮下的靜脈，則有乾燥之觀，對母馬尤為必要。「大道筋」，指胸大肌及腹直肌等肌肉的發達，對胸腹下部的充實和緊張性很有關係。
「八七」「三封」，即上文的「三府」，指兩髖及薦椎部，參看注釋「四九」。
「八八」尾骨高則「尾本」（尾根）亦高，尾根高則尾略舉起而不貼著會陰部，即《良馬相圖》所要求的「尾骨欲游」；尾根又要求大，要求強（見下文），強大則有力。尾下如有毛，則易擦傷肛門及陰門。
「八九」「蹄」要求厚而堅固，已見上文。大則必須和四肢相適應，否則成為三羸之一的「小脛大蹄」。
「九０」「髂骨」，這裏指髖骨。
「九一」「膝骨」指膝蓋骨，「圓而張」則發育良好。
「九二」「溝」，指汗溝。
「九三」「」同「蹋」，這裏作「踢」字解釋。
「九四」「馬有「雙腳脛亭」，行六百里」，《相良馬論》：「「雙腳脛停」者，六百里。」說明「雙腳脛亭（或停）」是一專門名稱，從下文「迴毛起踠膝」的說明，「脛亭」應是踠膝間旋毛的名稱。「踠」的原義是指腳的伸屈，伸屈依靠膝關節，故《安驥集‧穴名圖》有「纏踠穴」，即在膝間，所以此處「踠膝」，應理解為即是膝部，與下文「踠欲促而大」的指球節者不同。
「九五」「」指後髀，「裏肉」指股內側肌，均要求肌肉發達。
「九六」後肢的脛的斜度對飛節構成一定的角度。「後腳欲曲而立」，即要求此部要有適當的角度：既要求曲，容易成為不良的曲飛節，但下方要求挺立，恰好是良形。
「九七」上文「臂欲長」，此處「臂欲大而短」，並非矛盾，現代外形學上也這樣敘述。因臂一般要求長，長則步輻大；但短而粗大，亦自有力。
「九八」「骸」，《說文》：「脛骨也。」這裏當是指管骨。「小而長」，不能理解為管骨很細長或者管圍很小，而是四肢下半段乾燥，看起來比較地細長。對騎乘馬要求管部較細而乾燥，有些地區稱為「乾腿」，即指此。
「九九」「踠」，這裏是指球節，要求結實而強大。《釋名》、《釋車》：「靽，半也，拘使半行不得自縱也。」字同「絆」。絡在頭上的叫做「羈」，綁在踠間的叫做「絆」。
「一００」「烏頭」，指飛端及飛節，其前方即《良馬相圖》所稱的「曲池」，現在群眾稱為「大彎」。「後足輔骨」，指飛節下部。
「一０一」「豎履」，蹄底不著地，蹄底的穹窿外露，像豎著的履。
「一０二」「●」音展，清鄭珍《說文逸字》：「馬轉臥土中也。」《廣韻》：「馬土浴也。」即臥地打滾。「起」是起來。「振」是抖毛。
「一０三」《安驥集‧看馬五臟變動形相七十二大病》有肺顛黃病，病狀是：「腳有狂，走急」；又心風黃病：「蹄不住狂走」；肝黃病：「東西亂走，猖狂亂撞」。這裏所說「發強行」，即指此類的病。
「一０四」「兩絆」，四肢分兩邊綁絆起來。「卻行」，強迫退後行走。「已」，作病愈解釋，下同。
「一０五」「俠」，通「夾」，即夾脊兩側摩擦使熱。
「一０六」「●」，《集韻》：「嗽也」，與「嗆」同義。
「一０七」「陸梁」，自由行走、跳步。
「一０八」「征」，作行旅解釋；「征馬」即指騎乘馬。
「一０九」「迥地」，離馬棚較遠的地方，使馬走一段路到此就食。
「一一０」「」即「騾」字。公驢配母馬所生為騾，古人解釋相同；公馬配母驢所生，別有「騰●」（見《太平御覽》卷九○一引崔豹《古今注》，今傳《古今注》無此說，當係逸文）、「駃騠」等名。但《要術》稱前者為「」，而稱後者為「騾」，別一字為二名，與一般不同。
「一一一」「草」為牝性的俗稱，「草驢」即母驢。「骨目」，猶言骨竅，這裏可以解釋為骨盆。黃麓森校記：「嘗以訪之老於騎乘者，據云：「今無論驢父馬母生，與馬父驢母生，皆呼曰騾，但馬父驢母者絕少。蓋尋常草驢體幹小，不堪孕，必選體幹大者，已不易得；又生子頭全似驢，尾無線，莖無毛，性喜跳踉，尤不易馭，故亦不重。」……以馬覆驢，必選草驢骨目正大者，今皆然也。」按《本草綱目》「騾」下云：「牡馬交驢而生者為「駃騠」。」《文選》司馬相如《上林賦》：「駃騠、驢、」。李善注引郭璞：「駃騠生三日而超其母。」「駃騠」，現在俗名「驢騾」，個體比其母大，和其父（公馬）差不多，耐粗飼，適應性及抗病力強，輓力大而能持久，但和騾比較，還是要差些。驢騾現在主要分佈於華北農業區。
「一一二」「喉痹」指咽喉部腫脹，造成呼吸困難，甚至窒息；有時也指咽喉麻痹。刺破咽喉的療法，對原發性的膿腫喉痹有效，對併發性的，尚須進行其他治療。
「一一三」「黑汗」，現名日射病。煙熏法有加重肺充血、肺水腫的不良後果，早已不用於治療黑汗病。
「一一四」「引」，借作「●」字。《玉篇》：「●，脊肉也。」所謂「豬脊引脂」，即指豬脊下面連腹壁的脂肪，即今所謂「板脂」。
「一一五」「汗凌」，指正出汗時受風寒閉住了汗，即中獸醫所稱「歇汗風」者是，不是汗淋不止。
「一一六」「駮」，同「駁」。「歷落斑駮」，即疏疏落落地分散錯開來塗搽。
「一一七」「甲」，指鬐甲。
「一一八」「鈹刀子」，醫生用以破癰的手術刀。
「一一九」「突過」，兩頭穿通。上文「數過」，猶言數次。
「一二０」「餳」，音晴（唐以後音唐），這裏指固態的飴糖，古又稱「脆餳」。
「一二一」「生附骨」，指附骨疽。所記治療法適用於慢性骨膜炎，使其停止骨組織的增長。
「一二二」巴豆是大戟科。其種子似蓖麻子而少花紋，外種皮堅硬，種子腹面的頂端有種臍，內種皮薄，呈白色薄膜狀，破開內面灰白色，子仁黃白色，雙合，油性很大。《名醫別錄》陶弘景《序例》：「凡丸散用巴豆，去皮、心、膜。」「心」即指種臍。
「一二三」「急」，緊。下文「還以淨布急裹之」，義同。
「一二四」「小兒哺」，小兒嚼爛的食物。
「一二五」「瘙」，音燥，《廣雅‧釋詁一》：「創也。」「創」，古文「瘡」字。「瘙蹄」即指蹄部發炎紅腫，甚至化膿。
「一二六」「泔清」，澄清的米泔水。
「一二七」「瓦」，古時是瓦器的總名，見《說文》；「破瓦」即破舊的瓦器。
「一二八」「括」，字亦作「筈」。「箭括」即箭幹末端受弦處。
「一二九」「就上燒」，就在尿浸羊糞的缽口上燒草，使草灰落入缽中。在水液中搗拌勻熟，《要術》也稱「研」，不僅指乾研。
「一三０」「毛袋」，指黑羊毛織成的用以壓榨黃酒的酒袋。下文《養羊》篇「羖羊」下有「毛堪酒袋」，卷八《作酢法》篇「作大酢法」有「如壓酒法，毛袋壓出」，均指此種毛袋。
「一三一」果仁的「仁」字，據段玉裁注《說文》：「宋元以前，本草方書，詩歌紀載，無不作「人」字。自明成化重刊本草，乃盡改為「仁」字。」
「一三二」「漏蹄」是蹄底生瘡，包括蹄底蹄皮炎、蹄叉腐爛、蹄叉癌等症。
「一三三」「胡」指頷下垂皮。垂皮分叉的叫「歧胡」。垂皮只黃牛有，水牛沒有，因此這裏相牛法，僅限於黃牛。歧胡可以表示食槽寬，頷凹深，咀嚼力強，有利於消化吸收，使牛健壯。
「一三四」「駃」，同「快」。「眼去角近」，表示額寬、面短、頭輕，則是用牛的良好頭形。
「一三五」「二軌」是測量牛體的二條假定的軌線。從注文看來，從鼻至前髀的一條為「前軌」，從肩胛（「甲」）至髖部（「髂」）的一條為「後軌」。「齊」，即指此二條線的長度要相稱。這是古人對牛體的量法，雖然沒有現代的精密，但也反映對於前軀和中軀要適當配合的重視。
「一三六」頸椎骨長大則發育良好，前導有力。
「一三七」「壁堂」，據《療馬集》附《牛經》引甯戚《相牛經》「壁堂欲得闊」的注文說：「胸堂四脈下之堂也。」「胸」、「脈」係「壁」、「肢」之誤，應是：「壁堂，四肢下之堂也。」則《要術》所稱「腳、股間」，應理解為前腳與後股之間，即要求胸腹壁寬闊，則中軀發育健全，有力。
「一三八」「倚」，通「踦」，指足脛。「倚欲得如絆馬聚而正」，即要求四肢端正，兩脛間距離寧可小些，寧以稍偏於狹踏肢勢為良；否則距離太大，反而形成不良的廣踏肢勢。
「一三九」「天關」，指肩脊接合部。「成」，指肩、脊的附著良好，肌肉豐厚發達，則利於受軛。
「一四０」「「俊骨」欲得垂」，指脊梁的微凹，不能理解為深陷下垂，成為不良的彎背。
「一四一」「珠淵」，相當於馬的「承泣」。
「一四二」「倚腳不正」，這個「倚」，指偏倚，腳偏倚不正，為骨骼發育不良之徵。
「一四三」下文有「窊則雙膂、不窊則為單膂」，「膂」指背腰椎兩側的肌肉。所謂「雙膂」，即指此部兩側肌肉發達隆起，背腰部橫闊，有似雙重的膂（豬的肩背部橫闊豐厚，俗亦有「雙背」之稱）。反之則為「單膂」。另外，《療馬集》附《牛經》「相耕田牛」有單肩雙肩之說：「肩膂欲得窊，若窊，則為「雙肩」，主健有力；若不窊者，為「單肩」，少力。」現在群眾也還有「雙肩」、「單肩」的說法。
「一四四」「曲及直」，指飛節的曲度；「並是好相」，應該和下文「進不甚直，退不甚曲，為下」聯繫起來理解，即是說，前進時較直，後退時較曲，不是說曲飛節或直飛節都好（那就沒有壞的了）。
「一四五」「橫、豎無在大」，角或者橫生，或者豎生，都沒有關係，但都不在乎大。
「一四六」「插頸」，可能指鬐甲部，高則有力。
「一四七」「大疏肋」，肋疏則胸弱背軟（背椎細長），大則腹大腰垂（在馬為「三羸」之一，即「弱脊大腹」），均非良形。
「一四八」「鏡鼻」，古時銅鏡背面中央穿繩的紐。牛鼻要求「大而張，易牽仍易使」（《四時纂要‧正月》篇），如果像鏡鼻那樣低陷孔小，自然難於牽挽役使。
「一四九」「口方易飼」，口方則脣厚口闊，利於採食。
「一五０」「力柱」，有些地方群眾稱為「力峰」，即肩胛部受軛處。「大而成」，則有力而利於受輓。
「一五一」肋骨密而張大，則胸廓寬廣，胸部發育健全。
「一五二」「髀骨」，這裏是指髖骨（近代生理學上髖骨亦稱髀骨），不是股骨。要求高出「俊骨」，其說與「俊骨欲得垂」（即脊梁的微凹）相適應。
「一五三」「黃」，指「牛黃」。患膽汁凝結病的牛，膽汁凝結成粒狀或塊狀，名為牛黃，可治驚等病。《唐本草》注：「牛有黃者，必多吼喚。」即此處所謂「常有似鳴者」。這是一種症狀，《重修政和證類本草》卷十六引《吳氏》稱：「牛出入呻者有之。」《唐本草》注又稱：「黃有三種：散黃，粒如麻豆；漫黃，若雞卵中黃……；圓黃，為塊形，有大小：並在肝膽中。」
「一五四」「肚反」即俗稱的「反胃」，指嘔吐。
「一五五」「茭」指乾芻。「茭豆」，指豆在未老熟前收割，儲藏為牲畜越冬的乾飼料。下篇《養羊》篇：「三四月中，種大豆一頃雜穀，並草留之，不須鋤治，八九月中，刈作青茭。」卷二《大豆》篇：「種茭者，……九月中候近地葉有黃落者，速刈之。」都是指的「茭豆」。
養羊第五十七及酥酪、乾酪法，收驢馬駒、羔、犢法，羊病諸方，並附（一）
常留臘月、正月生羔為種者上「一」，十一月、二月生者次之。非此月數（二）生者，毛必焦卷，骨骼（三）細小。所以然者，是逢寒遇熱故也。其八、九、十月生者，雖值秋肥，然比至冬暮，母（四）乳已竭，春草未生，是故不佳。其三、四月生者，草（五）雖茂美，而羔小未食，常飲熱乳，所以亦惡。五、六、七月生者，兩熱「二」相仍，惡中之甚。其十一月及二月（六）生者，母既含重「三」，膚軀充滿（七），草雖枯，亦不羸瘦；母乳適盡，即得春草，是以極佳也。大率十口二羝「四」。羝少則不孕，羝多則亂群。不孕者必瘦，瘦則非唯不蕃息，經冬或死。羝無角者更佳。有角者，喜相觝觸，傷胎所由也。擬供廚者，宜剩「五」之。剩法：生十餘日，布裹齒脈「六」碎之。
牧羊必須大老子、心性宛順者，起居以時，調其宜適。卜式云：（八）「牧民何異於是者。」若使急性人及小兒者，攔約不得，必有打傷之災；或勞（九）戲不看，則有狼犬之害；懶不驅行，無肥充之理；將息失所，有羔死之患也。唯遠水為良（十），二日一飲。頻飲則傷水而鼻膿。緩驅行，勿停息。息則不食而羊瘦，急行則坌塵而●顙「七」也。春夏早放，秋冬晚出。春夏氣軟（十一），所以宜早；秋冬霜露，所以宜晚。《養生經》云（十二）：「春夏早起，與雞俱興；秋冬晏起，必待日光。」此其義也。夏日（十三）盛暑，須得陰涼；若日中不避熱，則塵汗相漸，秋冬之間，必致癬疥。七月以後，霜露氣降，必須日出霜露晞解，然後放之；不爾則逢毒氣，令羊口瘡、腹脹也。
圈不厭近，必須與人居相連，開窗向圈。所以然者，羊性怯弱，不能禦物，狼一入圈，或能絕群。架北牆為廠「八」。為屋即傷熱，熱則生疥癬。且屋處慣暖，冬月入田，尤不耐寒。圈中作臺，開竇，無令停水。二日一除，勿使糞穢。穢則污毛，停水則「挾蹄」「九」眠濕則腹脹也。圈內須並牆豎柴柵，令周匝。羊不揩土，毛常自淨；不豎柴者，羊揩牆壁，土、鹹「一０」相得，毛皆成。又豎柵頭出牆者，虎狼不敢踰也。
羊一千口者，三四月中，種大豆一頃雜穀「一一」，並草留之，不須鋤治，八九月中，刈作青茭「一二」。若不種豆、穀者，初草實成時，收刈雜草，薄鋪使乾，勿令鬱浥。豆、胡豆、蓬、藜、荊、棘為上；大小豆萁次之；高麗豆萁，尤是所便；蘆、薍「一三」二種則不中。凡乘（十四）秋刈草，非直為羊，然（十五）大凡悉皆倍勝「一四」。崔寔曰：「七月七日（十六）刈芻茭」也。既至冬寒，多饒風霜，或春初雨落，青草未生時，則須飼，不宜出放。
積茭之法（十七）：於高燥之處，豎桑、棘木作兩圓柵，各五六步許「一五」。積茭著柵中，高一丈亦無嫌。任羊繞柵抽食，竟日通夜，口常不住。終冬過春，無不肥充。若不作柵，假有千車茭，擲與十口羊，亦不得飽：群羊踐躡而已，不得一莖入口。
不收茭者：初冬乘秋，似如有膚「一六」，羊羔乳食其母，比至正月，母皆瘦死；羔小未能獨食水草，尋亦俱死。非直不滋息，或能滅群斷種矣。余昔有羊二百口，茭豆既少，無以飼，一歲之中，餓死過半。假有在者，疥瘦羸弊，與死不殊，毛復淺短，全無潤澤。余初謂家自不宜，又疑歲道疫病，乃飢餓所致，故他故也。人家八月收穫之始，多無庸暇，宜賣羊雇人，所費既少，所存者大。傳曰（十八）：「三折臂，知為良醫。」又曰（十九）：「亡羊治牢，未為晚也。」世事略皆如此，安可不存意哉？
寒月生者，須燃火於其邊。夜不燃火，必致凍（二十）死。凡初產者，宜煮穀豆飼之。
白羊留母二三日，即母子俱放。白羊性佷（二一），不得獨留；并母久住，則令乳之。羖羊「一七」但留母一日，寒月者，內羔子坑中，日夕母還，乃出之；坑中暖，不苦風寒，地熱使眠，如常飽者也。十五日後，方喫草，乃放之。
白羊，三月得草力，毛床動，則鉸之。鉸訖於河水之中淨洗羊，則生白淨毛也。五月，毛床將落，又鉸取之。鉸訖，更洗如前。八月初，胡子「一八」未成時，又鉸之。鉸了亦洗如初。其八月半後鉸者，勿洗：白露已降，寒氣侵人（二二），洗即不益。胡子成，然後鉸者，非直著毛難治，又歲稍晚，比至寒時，毛長不足，令羊瘦損。漠北寒鄉（二三）之羊，則八月不鉸，鉸則不耐寒。中國必須鉸，不鉸則毛長相著，作難成也。
作法（二四）：春毛秋毛，中半和用。秋毛緊強，春毛軟弱，獨用太偏，是以須雜。三月桃花水時，第一。凡作，不須厚大，唯緊薄（二五）均調乃佳耳。二年敷臥，小覺垢黑，以九月、十月，賣作，明年四五月出時，更買新者；此為長存，永（二六）不穿敗。若不數換者，非直垢污，穿穴之後，便無所直，虛成糜費。此不朽之功，豈可同年而語也？
令不生蟲法：夏月敷席下臥上，則不生蟲。若多無人臥上者，預收柞柴（二七）、桑薪灰，入五月中，羅「一九」灰遍著上，厚五寸（二八）許，卷束，於風涼之處閣置，蟲亦不生。如其不爾，無不蟲出（二九）。
羖羊（三十），四月末，五月初鉸之。性不耐寒，早鉸值（三一）寒則凍死。雙生者多，易為繁息；性既豐乳，有酥酪之饒；毛堪酒袋，兼繩索之利：其潤益又過白羊。
作酪法（三二）：牛羊乳皆得。別作、和作隨人意。
牛產日，即粉穀如米屑（三三），多著水煮，則作薄粥，待冷飲牛。牛若不飲者，莫與水，明日渴自飲。
牛產三日，以繩絞牛項、脛（三四），令遍身脈脹，倒地即縛，以手痛挼乳核令破，以腳二七遍蹴「二０」乳房，然後解放。羊產三日，直以手挼核令破，不以腳蹴。若不如此破核者，乳脈細微，攝身則閉；核破脈開，捋乳易得。曾經破核後產者，不須復治。
牛產五日外，羊十日外，羔、犢得乳力強健（三五），能噉水草，然後取乳。捋乳之時，須人斟酌：三分之中，當留一分，以與羔、犢。若取乳太早，及不留一分乳者，羔、犢瘦死。
三月末，四月初，牛羊飽草，便可作酪，以收其利，至八月末止。從九月一日後，止可小小供食，不得多作：天寒草枯，牛羊漸瘦故也。
大作酪時，日暮，牛羊還，即間羔犢別著一處，凌旦「二一」早放，母子別群，至日東南角，噉露草飽，驅歸捋之。訖，還放之，聽羔犢隨母。日暮還別。如此得乳多，牛羊不瘦。若不早放先捋者，比竟「二二」，日高則露解，常食燥草，無復膏潤，非直漸瘦，得乳亦少。
捋訖，於鐺釜中緩火煎之——火急則著底焦。常以正月、二月預收乾牛羊矢煎乳，第一好：草既灰汁「二三」，柴又喜焦；乾糞火軟（三六），無此二患。常以杓揚乳，勿令溢出；時復徹底縱橫直勾，慎勿圓攪，圓攪喜斷「二四」。亦勿口吹，吹則解。四五沸便止。瀉著盆中，勿便揚（三七）之。待小冷，掠取乳皮，著別器中，以為酥。
屈木為棬「二五」，以張生絹袋子，濾熟（三八）乳，著瓦瓶子中臥「二六」之。新瓶即直用之，不燒。若舊瓶已曾臥酪者，每臥酪（三九）時，輒須灰火中燒瓶，令津出「二七」，迴轉燒之，皆使周匝熱徹，好乾「二八」，待冷乃用。不燒者，有潤氣，則酪斷不成。若日日燒瓶，酪猶有斷者，作酪屋中有蛇、蝦蟆故也。宜燒人髮，羊牛角以辟之，聞臭氣則去矣。
其臥酪待冷暖之節，溫溫小暖於人體為合宜適。熱臥則酪醋，傷冷則難成。
濾乳訖，以先成甜酪為酵「二九」——大率熟乳一升，用酪半匙——著杓中，以匙痛攪令散，瀉著熟乳中，仍以杓攪使均調。以、絮之屬，茹「三０」瓶令暖。良久，以單布蓋之。明旦酪成（四十）。
若去城中遠，無熟酪作酵者，急揄（四一）醋飧（四二）「三一」，研熟以為酵——大率一斗乳，下一匙飧——攪令均調，亦得成。其酢酪為酵者，酪亦醋；甜酵傷多，酪亦醋。
其六七月中作者，臥時令如人體，直置冷地，不須溫（四三）茹。冬天作者，臥時少令（四四）熱於人體，降「三二」於餘月，茹令極熱。
作乾酪法：七月、八月中作之。日中炙酪，酪上皮成，掠取。更炙之，又掠。肥盡「三三」無皮，乃止。得一斗許，於鐺中炒少許時，即出於盤上，日曝。浥浥「三四」時作團，大如梨許。又曝使乾。得經數年不壞，以供遠行。
作粥作漿時，細削，著水中煮沸，便有酪味。亦有全擲一團著湯中，嘗有酪味，還漉取「三五」曝乾。一團則得五遍煮，不破。看勢兩（四五）漸薄，乃削研，用倍省矣。
作漉酪法：八月中作。取好淳酪，生布袋盛，懸之，當有水出滴滴然下。水盡，著鐺中暫（四六）炒，即出於盤上，日曝。浥浥時作團，大如梨許。亦數年不壞。削作粥、漿，味勝前者。炒雖味短，不及生酪，然不炒生蟲，不得過夏。乾、漉二酪，久停皆有（四七）暍氣「三六」，不如年別新作，歲管用盡。
作馬酪酵法：用驢（四八）乳汁二三升，和馬乳，不限多少。澄酪成，取下澱，團，曝乾。後歲作酪，用此為酵（四九）也。
抨酥法：以夾榆木為杷子——作杷子法：割卻半上，剜四廂各作一圓（五十）孔「三七」，大小徑寸許，正底施長柄，如酒杷形——抨酥「三八」，酥酪甜醋皆得所，數日陳酪極大醋者，亦無嫌。
酪多用大甕，酪少用小甕，置甕於日中。旦起，瀉酪著甕中炙，直至日西南角，起手抨之，令杷子常至甕底。一食頃，作熱湯，水解「三九」，令得下手，瀉（五一）著甕中。湯多少，令常半酪。乃抨之。良久，酥出，復（五二）下冷水。冷水（五三）多少，亦與湯等。更急抨之。於此時，杷子不須復達甕底，酥已浮出故也。酥既遍覆酪上，更下冷水，多少如前。酥凝，抨止。
大盆（五四）盛冷水著甕（五五）邊，以手接「四０」酥，沈手盆水中，酥自浮出。更掠如初，酥盡乃止。抨酥酪漿，中和飧粥。
盆中浮酥，得（五六）冷悉凝，以手接取，搦去水，作團，著銅器中，或不津「四一」瓦器亦得。十日許，得多少，併內鐺中，燃牛羊矢緩火煎，如香澤法「四二」。當日內乳涌出，如雨打水聲，水乳既盡，聲止沸定，酥便成矣。冬即內著羊肚中，夏盛不津器。
初煎乳時，上有皮膜，以手隨即掠取，著別器中；瀉熟乳著盆中，未濾之前，乳皮凝厚，亦悉掠取；明日酪成，若有黃皮，亦悉掠取「四三」：併著甕中，以物痛熟研良久，下湯又研，亦下冷水，純是好酥（五七）。接取，作團，與大段同煎矣。
羊有疥者，間別之；不別，相染污，或能合群致死。羊疥先著口者，難治多死。
治羊疥方（五八）：取藜蘆「四四」根，●咀「四五」令破，以泔浸之，以瓶盛，塞口，於灶（五九）邊常令暖，數日醋香，便中用。以塼瓦刮（六十）疥令赤，若強硬痂（六一）厚者，亦可以湯洗之，去痂，拭燥，以藥汁塗之。再上，愈。若多者，日別漸漸塗之，勿頓塗令遍——羊瘦，不堪藥勢，便死矣。
又方：去痂如前法。燒葵根為灰。煮醋澱，熱塗之，以灰厚傅。再上，愈。寒時勿剪毛，去即凍死矣。
又方：臘月豬脂，加熏（六二）黃「四六」塗之，即愈。
羊膿鼻眼不淨者，皆以中水治方：以湯和鹽，用杓研之極鹹，塗之為佳。更待冷，接取清，以小角受一雞子者，灌兩鼻各一角，非直水差，永自去蟲。五日後，必飲。以眼鼻淨為候，不差，更灌，一（六三）如前法。
羊膿鼻，口頰生瘡如乾癬者，名曰「可妒渾」，迭相染易，著者多死，或能絕群，治之方：豎長竿於圈中，竿（六四）頭施橫板，令獼（六五）猴上居數日，自然差。此獸辟惡，常安於圈中亦好。
治羊「挾蹄」方：取羝羊脂，和鹽煎使熟，燒鐵（六六）令微赤，著脂烙之「四七」。著乾地（六七），勿令水泥入。七日自然差耳。
凡羊經疥得差者，至夏後初肥時，宜賣易之。不爾，後年（六八）春，疥發必死矣。
凡驢馬牛羊收犢子、駒、羔法（六九）：常於市上伺候，見含重「四八」垂欲生者，輒買取。駒、犢一百五十日，羊羔六十日，皆能自活，不復藉乳。乳母好，堪為種產者，因留之以為種，惡者還賣：不失本價，坐嬴（七十）駒犢。還更買懷孕者。一歲之中，牛馬驢得兩番（七一），羊得四倍。羊羔臘月、正月生者，留以作種；餘月生者，剩而賣之。用二萬錢為羊本，必歲收千口。所留之種，率皆精好，與世間絕殊，不可同日而語之。何必羔（七二）犢之饒，又嬴（七三）酪之利矣（七四）。羔（七五）有死者，皮好作裘褥，肉好作乾臘，及作肉醬，味又甚美。
《家政法》曰：「養羊法，當以瓦器盛一升鹽，懸羊欄中，羊喜鹽，自數還啖之，不勞人收（七六）。
「羊有病，輒相污，欲令別病法：當欄前作瀆，深二尺，廣四尺，往還皆跳過者無病；不能過者，入瀆中行過，便別之。」（七七）
《術》曰：「懸羊蹄著戶上，辟盜賊。澤中放六畜，不用令他人無事橫截群中過。道上行，即不諱。」
《龍魚河圖》曰：「羊有一角，食之殺人。」
（一）篇目下附注金抄、明抄、湖湘本均僅卷首總目中有，此處無；《津逮》本等據總目補入，茲據補。
（二）「月數」，僅漸西本改作「數月」。「月數」是說這些月份，意思明白，茲存其舊。
（三）「骨骼」，原作「骨髓」，《輯要》引作「骨骼」，《學津》本從之。字應作「骼」，茲改正。
（四）所有「母」字，金抄、明抄均訛作「毋」。
（五）明抄、湖湘本脫「草」字，據金抄補。
（六）「十一月及二月」，各本同，僅金抄作「十一月、十二月」，《輯要》引同金抄。按此注說明留十二月（臘月）、正月及十一月、二月所生羊羔作種比其他各月為好，「及」應作「至」解釋，即自「十一月至二月」，那上面這四個月都包括在內；如果「及」作「與」解釋，那就有最好的二個月即十二月和正月被遺漏，矛盾不通。事實上一年十二個月，其不好的八個月即三、四、五、六、七、八、九、十月都點明為什麼不好的理由，剩下的只有十一月至二月這四個月纔是好的。金抄作「十一月、十二月」，可能以十一月代表較次的二個月，而以十二月代表最好的兩個月。總之，這裏是包括四個月。
（七）明抄、湖湘本作「儲」，茲從金抄作「滿」（輯要引同）。「膚軀充滿」，猶言膘肥體壯。
（八）卜式語見《史記‧平準書》。上篇已引到。這裏是賈氏意述，不是原文。
（九）「勞」，金抄、明抄、《津逮》本同；湖湘本作「旁」，漸西本從之；《學津》本從《輯要》引改作「游」。按「勞」有過分、癖好之義，現在浙江口語中尚有稱過分或不良嗜好為「勞」。又《廣雅‧釋詁二》：「勞，……嬾也。」這裏「勞戲」，其實就是小孩愛嬉好玩的意思，湖湘本等改為「旁」或「游」，都不必。
（十）「唯遠水為良」下，《輯要》有「傷水則蹄甲膿出」的注文，此注非《要術》原有，《學津》本、漸西本從《輯要》加，非。
（十一）「軟」，各本同（漸西本作「」）；《學津》本從《輯要》引作「和」，較勝。惟「軟」也寫作「」，和「暖」的異寫字「」相像，容易搞錯，「軟」也可能是「暖」字之誤。
（十二）《隋書‧經籍志》有《養生經》一卷，不題作者姓名；《崇文總目》有《養生經》一卷，說是陶弘景撰。書均已佚。
（十三）明抄作「曰」，誤；湖湘本作「月」；茲從金抄作「日」（《輯要》引同）。
（十四）「乘」，明抄、湖湘本脫，據金抄補（《輯要》引亦有，《學津》本從之）。
（十五）「然」，各本同；《學津》本從《輯要》引改作「而然」，屬上句。但卷二《大小麥》篇：「凡耬種者，非直土淺易生，然於鋒鋤亦便」，「非直……然」，在《要術》是作為一組連接詞用的，沒有錯脫，故存其舊。
（十六）「七月」，明抄、湖湘本作「十月」，誤，據金抄及《四民月令》原文改正。「七日」，疑是「八月」之誤，見《四民月令輯釋‧七月》篇校記。句末「也」字，張校、明抄、湖湘本脫，據金抄加。
（十七）本段「積茭之法」原僅標題作大字，以下至「不得一莖入口」止為雙行小字，茲改為大字。
（十八）《左傳》定公十三年：「三折肱，知為良醫。」
（十九）《戰國策‧秦策》：「亡羊而補牢，未為遲也。」
（二十）「凍」，明抄誤作「煉」，據金抄、湖湘本改正。
（二一）金抄、明抄作「佷」，他本作「狠」。按「佷」、「很」、「狠」三字古通用，都有「狠戾」和「甚」的意思。現在分開來用，前一義寫作「狠」，如「狠心」；後一義寫作「很」，如「很好」；「佷」字已經不用。這裏不能作「狠心」講，只能作「很」字講，指白羊的母性很強，所以要和羊羔俱放，以便餵奶。
（二二）「人」，各本同，當然可以解釋，但也可能是「入」字之誤。
（二三）「漠北寒鄉」，從金抄；他本作「漠北塞」，當係「寒」誤「塞」，又脫「鄉」字。
（二四）本段「作法」及下段「令不生蟲法」，原僅標題作大字，餘均為雙行小字，茲一律改為大字。
（二五）金抄、湖湘本作「緊薄」，指鬆緊和厚薄；黃校、張校、明抄作「繫薄」，誤。
（二六）「永」，各本脫，僅金抄有，茲據補。
（二七）「柞柴」，從金抄，唐韓鄂《四時纂要‧四月》篇採《要術》亦作「柞柴」；張校、明抄、漸西本作「榨柴」，誤；湖湘本、《津逮》本、《學津》本作「榷柴」，尤誤。
（二八）「厚五寸」，韓鄂《四時纂要‧四月》篇採《要術》作「厚五分」，較合理，疑是「五分」之誤。
（二九）金抄作「蟲出」，他本作「生蟲」。
（三十）「羖羊」，各本均作「羝羊」，實誤。按羝羊是公羊，羖羊指黑羊（見注釋「一七」），此處即指黑羊，注文指明「其潤益又過白羊」可證。又從上下文看和毛的用途的不同，此處亦應指羖羊。茲改正。
（三一）「值」，各本脫，僅金抄有，茲據補。
（三二）「作酪法」（全文十二段）及下文「作乾酪法」（全文二段）、「作漉酪法」、「作馬酪酵法」、「抨酥法」（全文五段），原均僅標題作大字，餘均為雙行小字，茲一律改為大字。
（三三）金抄作「米屑」，他本作「糕屑」。按鄭眾解釋《周禮‧天官》「籩人」的「粉」說：「豆屑也。」「屑」即指「粉」，不必「糕屑」纔是細粉。而且《要術》全書無「糕」字（只有「」字），其稱米粉為「米屑，卷九有關各篇中屢見，故從金抄。
（三四）金抄、明抄作「脛」，他本作「頸」。
（三五）金抄、明抄作「」，訛字，湖湘本等作「健」。
（三六）「軟」，金抄作「歌」；明抄作「●」，無此字；他本作「輒」，屬下句，勉強可通。按此字唐韓鄂《四時纂要‧正月》篇作「軟」，日本山田羅谷本《要術》校語亦稱：「一本輒作軟」（未指明何本，當係現在通常所見各本以外的別本），就金抄、明抄二字字形推測，亦應是「軟」字之誤，茲改正。「軟」謂火力和緩。
（三七）「揚」，各本同，但此時不好再揚，以後也不再揚，則更無所謂「便揚」，「揚」疑「揭」之誤，指揭奶皮。
（三八）「熟」，明抄作「熱」，誤，應從金抄、湖湘本等作「熟」。按下文「熟乳」屢見，而且「抨酪法」中提到的「瀉熟乳著盆中」，即指此熟乳，不是「熱乳」。
（三九）「者，每臥酪」四字，金抄、湖湘本脫，據黃校、張校、明抄補。一般以為湖湘本出自南宋本，但湖湘本越過南宋本而和北宋本相同的地方很多，從本書校記中所見已不少，這裏也是一例。
（四十）明抄、湖湘本作「成」，金抄作「就」。
（四一）明抄作「榆」，誤；金抄、湖湘本作「揄」，是正字。按「揄」，此處音由，作舀出解釋。《詩經‧大雅‧生民》的「或舂或揄」，《說文》引作「或簸或舀」，字實同「舀」（音由，轉音讀如要）。
（四二）「飧」，俗寫作「」。這個和下文「一匙飧」，明抄作「」、「餐」，後一字誤；湖湘本作「食」、「酵」，一字均誤；金抄二處均作「」，則是「飧」的別體，但同時也是「餐」的別體，易致混淆，這裏一律作「飧」。
（四三）「溫」，金抄、黃校、張校、明抄作「濕」，誤，據湖湘本改正。
（四四）「令」，明抄誤作「今」，他本不誤。
（四五）「兩」，指湯中酪味和酪團子兩方面，金抄作「雨」，誤，據他本改正。
（四六）「暫」金抄、明抄、湖湘本作「蹔」，他本作「暫」，二字同。茲從他本作今寫。
（四七）「有」，各本脫，據金抄補。
（四八）「驢」，明抄誤作「臚」，他本不誤。
（四九）「酵」，金抄誤作「酥」，他本不誤。
（五十）「圓」，各本作「團」，金抄像「囿」字，當係「圓」字之誤，茲改正。
（五一）「瀉」，原作「寫」，是古「瀉」字。本書統一作「瀉」。
（五二）各本脫「復」字，據金抄補。
（五三）「冷水」，金抄重文，他本不重，茲從金抄。
（五四）金抄、湖湘本作「大盆」，黃校、張校、明抄作「水盆」。
（五五）「甕」，金抄、黃校、張校、明抄作「盆」，誤，據湖湘本、《津逮》本、《學津》本改正。
（五六）黃校、張校、明抄作「得」，金抄、湖湘本等作「待」。
（五七）「酥」，僅金抄如字；他本均作「酪」，誤。
（五八）自「治養疥方」以下至「治養挾蹄方」六方，原僅標題作大字，治法均作雙行小字，茲一律改為大字。
（五九）金抄、明抄作「」，湖湘本等作「灶」，字同，本書統一作「灶」。
（六十）各本作「刮」，金抄、明抄作「削」。
（六一）「痂」，黃校、明抄誤作「疝」，湖湘本誤作「疥」，據金抄、《津逮》本等改正。
（六二）明抄作「薰」，他本均作「熏」，而漸西本據《輯要》引《四時類要》改作「」，非，見注釋「四六」。
（六三）各本有「一」字，金抄無。
（六四）「竿」，明抄誤作「等」，他本不誤。
（六五）明抄、湖湘本等作「獮」，音鮮，秋獵為「獮」，誤；字應作「獼」，據金抄改正。
（六六）金抄作「鐵」，漸西本從吾點校據《輯要》引《四時類要》改作「鐵」，與金抄合；他本作「熱」，誤。
（六七）「地」，各本脫，據金抄補。
（六八）「年」，各本同，金抄作「。」，表示有脫字。上文「夏後」，金抄、明抄作「後夏」，誤。此段《輯要》引作：「凡羊經疥得差後，夏初肥時，宜賣易之；不爾，後春疥發，必死矣。」韓鄂《四時纂要‧正月》篇作：「凡羊經疥，疥差後，至夏肥時，宜速賣之；不爾，春再發。」都比《要術》現在這樣要好，疑尚有脫誤。這種損人利己的行為，是剝削階級道德的產物。
（六九）本段「常於市上伺候」以下至「味又甚美」，原作雙行小字，茲改為大字。
（七十）「嬴」，各本均作「羸」，顯係誤字，茲改正。
（七一）各本作「番」，金抄作「倍」。
（七二）金抄、明抄作「羊」，茲從他本作「羔」。
（七三）「嬴」，各本仍誤作「羸」（《學津》本誤作「」），漸西本已改正作「嬴」。「」，各本脫，僅金抄有，茲據補。
（七四）各本作「也」，僅金抄作「矣」。上文「何必」，應作「何況」。
（七五）「羔」，各本同；明抄作「羊」，非。
（七六）金抄、湖湘本作「收」，《四時纂要‧正月》引《家政令》亦作「收」；明抄作「牧」（《輯要》同，《漸西》本從之）。
（七七）本段「羊有病，輒相污，欲令別病法」全文，當亦係引自《家政法》。
「一」「種」指種羊，即公羊。下文「大率十口二羝」，即指選留種羊的比率。達爾文的人工選擇思想是從中國古代的百科全書得到啟發的。他曾指出：「我看到一部中國古代的百科全書清楚記載著選擇原理。」（達爾文：《物種起源》第一分冊四十六頁）據潘吉星：《達爾文和我國生物科學》（《生物學通報》一九五九年第十一期）考證，在達爾文所看到的這部書中，有關人工選擇的原理是來自《齊民要術》。達爾文在談到羊的人工選之用的羊羔，給予它們豐富的營養，保持羊群的隔離。」這與《要術》所說「常留臘月、正月生羔為種者上」，及下文「所留之種，率皆精好，與世間絕殊」等說法相吻合。（見劉民壯：《齊民要術選注》，《自然辯證法雜志》一九七五年第一期）
「二」「兩熱」，指天氣暑熱，又飲熱乳。
「三」「含重」，原指「重身」，即懷孕，這裏引申為乳量豐足，《輯要》引《要術》此二字即作「多乳」，《學津》本從之。《漢書‧匈奴傳》：「不如重酪之便美。」顏師古注：「重，乳汁也。」
「四」「羝」是公羊。「口」指羊的頭數。
「五」「剩」是閹割，也寫作「騬」。
「六」「齒脈」，不了解。就文義說，應指睾丸。也可能「齒」作動詞用，「脈」指睾丸，即嚙碎睾丸。「齒脈」也可能指睾丸的精索。
「七」「坌」同「坋」，音憤，《說文》：「塵也。」這裏作動詞用，「坌塵」，指塵土飛揚。「●」，《篇海》：「音仲，蟲食物。」「顙」，原義是額，這裏借作「嗓」字用（「嗓叫子」，沈括《夢溪筆談》即作「顙叫子」）。「坌塵而●顙」，指跑得太快，呼吸急促，吸入較多的塵土，因而引起呼吸器官疾病。
「八」有蓋頂而四壁不全者為「廠」，現在還有此名。卷五《種紫草》篇亦稱「敞屋」。從下文看來，這裏的「廠」是一面靠屋三面打起矮土牆的。
「九」「挾蹄」，指蹄腫病，下文有「治羊挾蹄方」。
「一０」「土、鹹」，牆土和汗裏的鹽分。
「一一」「種大豆一頃雜穀」，大豆與穀子混作。
「一二」「青茭」，在未老前收割，儲作乾飼料。參看卷二《大豆》篇「種茭」。
「一三」禾本科的蘆，古時在秀前叫做「蘆」，秀成後叫做「葦」。同科的荻，秀前叫做「薍」（音換），秀成後叫做「萑」（音完）。這裏「初草實成時」，正是秀期，故以「蘆、薍」為稱。
「一四」開花孕穗時期的草，質量好，養分多，產量也高，「初草實成時」，收割是很合適的。這正是群眾所說的「秋天的草，冬天的寶。」
「一五」「五六步許」，指圓柵的直徑。
「一六」「膚」，猶言「膘」。鄭玄注《儀禮‧聘禮》：「膚，豕肉也。」賈公彥疏：「豕則有膚，豚則無膚，……以其皮薄也。」可見「膚」即指「膘」。「初冬乘秋，似如有膚」，是說初冬時還保留著秋膘餘勢，看上去好像還膘肥。
「一七」「羖羊」，指黑羊。《圖經本草》：「羖羊角，……此謂青羝羊也。」《說文》：「夏羊，牡曰羖。」《爾雅‧釋畜》：「羊，……牝，牂；夏羊，……牝，羖。」郭璞注：「今人便以牂、羖為白、黑羊名。」說明羖羊雖有牝、牡二說，但照郭璞當時習俗所稱，則不論牝、牡，概以黑羊為「羖羊」。
「一八」「胡」，即卷八《黃衣黃蒸及糱》篇的「胡枲」、卷三《蘘荷芹●》篇的「胡葸」、《雜說》篇引《四民月令》的「葸耳」，也就是卷十〔五九〕目所記的「胡荾」，又名蒼耳，耳。其子實為紡錘形的瘦果，外部密生硬刺，常鉤著人的衣服或獸身上。下文「著毛難治」，即指此。
「一九」「羅」即篩子，這裏作動詞用，就是用篩子篩。卷九《餅法》等篇常用。
「二０」「蹴」，音促，踢，踩。
「二一」「凌旦」，天剛亮。
「二二」「比竟」，等到擠好奶，再放出去，指不是天剛亮先放出去，而是先擠好奶再放的情況。
「二三」「草既灰汁」，指草灰容易落在乳汁中。
「二四」「斷」，不凝固。下文「解」，解散。
「二五」屈木為圈叫做「棬」，音圈。《孟子‧告子上》的「桮棬」，《禮記‧玉藻》作「杯圈」，這裏實際上就是「圈」字，是說屈木作成一個環形的木圈，用以張袋口。
「二六」將和好的麴料（或麴塊）放進麴室中培養麴菌，俗稱為「罨」，在《要術》稱為「臥」，在《四民月令》稱為「寢臥」，在別的書中也稱為「燠」。罨麴必須在密閉的房室中進行，在保持一定的溫度和濕度的條件下，使有益微生物順利繁殖，這就是所謂「臥」。由這一意義引申，凡在一定的容器內密閉著保持合適的溫度使變化作用順利進行都叫做「臥」。除此處「臥酪」外，卷七《作酢法》篇還有臥酒糟酢，卷九《餳餔》篇還有臥餳飯，都是這個意思。
「二七」「令津出」，使瓦瓶中所含水氣滲出。
「二八」「好乾」，乾到恰好的程度。此類俗用語，在《要術》中甚多，如「好熟」、「好淨」、「好消」等。
「二九」「酵」，音教，如發麵俗稱「老酵」，下文有「作馬酪酵法」，亦用為製酪的接種劑。
「三０」「茹」，圍裹起來，使保持一定溫度。卷七、卷八作酒醋各篇，用此字極多。
「三一」「飧」，原指水泡飯，但在《要術》是指特製的酸漿水飯（見卷九《飧飯》篇）。這裏「醋飧」，就是指此種酸漿水飯。
「三二」「降」，作「差比」解釋，意謂比於其他各月，冬天要包裹得特別暖些，不是說冬天以下的各月要裹得很熱。
「三三」「肥盡」，乳脂完全分出。
「三四」「浥浥」，半乾狀態。
「三五」「漉取」，撈出。「漉」不是過濾，是在水液中取得固體物質。下文「作漉酪法」，雖似濾法，但仍以獲取固體物為目的。
「三六」「暍」，借作「餲」或「饐」字用；「暍氣」即「餲氣」，指食物變質。
「三七」「割卻半上，剜四廂各作一圓孔」，「半上」疑應作「上半」，指截去碗壁的上半，以剩下的下半壁，在四面各剜一個圓孔，然後將長柄裝在碗底上。這樣形製的杷子，適宜於上下徹底的攪動。
「三八」「以夾榆木為杷子抨酥」，應連成一句，中間「作杷子法」是插進去作說明的。「夾榆」即卷五《種榆白楊》篇的「梜榆」，特別適宜於作鏇作器的。注文的最早形式是在大字正文下面寫成單行小字的，所以在傳抄中很容易和正文混淆，《水經注》和《洛陽伽藍記》等書是突出的例子。《要術》本篇製酥酪各法全是雙行小字，但其中應是注文的形式很多，說明現在的樣子不是原書的形式。這裏「作杷子法」實際上也是注文，否則，行文沒有這個式樣的。
「三九」滾水加水沖涼，濃汁加水沖淡，乾物加水液調稀，乃至食物中加某種液汁調味，在《要術》都叫做「解」。這裏「水解」即指在開水中加水沖涼。
「四０」在酒醅中潷取上層清酒，在沉澱物上面撇去上層清水，在水面上掠取上浮物質，在《要術》都叫做「接」。這裏的「接」，就是指最後一種操作。
「四一」「不津」，不滲漏。卷七有《塗甕》篇。
「四二」「如香澤法」，如卷五《種紅藍花梔子》篇「合香澤法」，用緩火煎去水分。
「四三」本段內取得的乳皮，是製酪過程的副產物。這裏用以製酥，和「抨酥」取得的酥合在一起煎製（「與大段同煎」）。
「四四」百合科藜蘆的根，用作外用藥，可治疥癬、白禿等惡瘡，並能毒殺蚤、蝨、臭蟲等。
「四五」「●」音府，和「咀」都是嚼的意思。古時把藥物咬碎叫做「●咀」。但藜蘆有毒，這裏已經成為弄碎它的代用詞。《名醫別錄》陶弘景《序例》：「凡湯酒膏藥，舊方皆云●咀者，謂秤畢擣之如大豆，又使吹去細末。……今皆細切之。」唐玄應《一切經音義》卷七《正法華經》解釋「●咀」說：「謂以物拍碎也。」正是弄碎它的意思。韓鄂《四時纂要‧正月》篇載有此方，正作「敲打。」
「四六」「熏黃」是劣質的雄黃。《唐本草》注：「雄黃，……惡者名熏黃，用熏瘡疥，故名之。」唐陳藏器《本草拾遺》：「外黑者為熏黃，主惡瘡，殺蠱，熏瘡疥蠛蝨，及和諸藥熏殺。」宋蘇頌《圖經本草》：「有青黑色而堅者名熏黃，有形色似真而氣臭者名臭黃。」「臭」，俗寫作「」，漸西本作「黃」，非。
「四七」「著脂烙之」，使羊蹄貼著赤鐵上，灌脂烙之。
「四八」「含重」，這裏指懷孕。
養豬第五十八《爾雅》曰（一）：「●，豶。，幼。奏者，豱。」「四●皆白曰豥。」「絕有力，●。牝，豝。「一」」
《小雅》云（二）：「彘、豬也。其子曰豚。一歲曰豵。」
《廣雅》曰（三）：「豨、●、豭、彘，皆豕也。豯、●，豚也。」「豰，艾豭也。「二」」
母（四）豬取短喙無柔毛「三」者良。喙長則牙多；一廂三牙以上則不煩畜，為難肥故。有柔毛者，爓（五）治「四」難淨也。
牝者，子母不同圈。子母同（六）圈，喜相聚不食（七），則死傷（八）。牡（九）者同圈則無嫌。牡性遊蕩，若非家生「五」，則喜浪失。圈不厭小。圈小則肥疾。處不厭穢。泥污（十）得避暑。亦須小廠，以避雨雪。
春夏草（十一）生，隨時放牧。糟糠之屬，當日別與「六」。糟糠經（十二）夏輒敗，不中停故（十三）。八、九、十月，放而不飼。所有糟糠，則蓄待窮冬春初。豬性甚便水生之草，杷耬（十四）水藻等令近岸，豬則食之，皆肥。「七」
初產者「八」，宜煮穀飼之。其子三日便掐（十五）尾，六十日後犍「九」。三日掐尾，則不畏風。凡犍豬死者，皆尾風所致耳。犍不截尾，則前大後小。犍者，骨細肉多；不犍者，骨麤肉少。如犍牛法者，無風死之患。十一、十二月生子豚（十六），一宿，蒸之。蒸法：索籠盛豚，著甑中，微火蒸之，汗出便罷。不蒸則腦凍不合，不（十七）出旬便死。所以然者，豚性腦少，寒盛則不能自暖，故須暖氣助之。
供食豚，乳下「一０」者佳，簡取別飼之。愁其不肥——共母同圈，粟豆難足——宜埋車輪為食場（十八）「一一」，散粟豆於內，小豚足食，出入自由，則肥速。
《雜五行書》曰：「懸臘月豬羊耳著堂樑上，大富。」
《准南萬畢術》曰：「麻鹽肥豚豕。」「取麻子三升，擣千餘杵，煮為羹，以鹽一升著中，和以糠三斛，飼豕即肥也。」
（一）均《爾雅‧釋獸》文。「曰豥」，《爾雅》無「曰」字，餘同。「力」，明抄誤作「十」，金抄、黃校、湖湘本不誤。「●」，黃校、張校脫，明抄誤作「豝」，據金抄、湖湘本補正。「牝，豝」，明抄是二格空白，黃校、張校脫「牝」字，據金抄、湖湘本及《爾雅》原文補。《要術》只是節引《爾雅》，而明清刻本則引載了《釋獸》關於豬部分的全文，非是。
（二）「《小雅》」即「《小爾雅》」，是《孔叢子》書內的一篇。各叢書內《小爾雅》一書，即由該書中析出此篇單刻。「一歲曰豵」，《孔叢子‧小爾雅》篇「廣獸第十」作：「豕之大者謂之豜，小者謂之豵。」「《小雅》」，明抄誤作「《爾雅》」；他本作一「注」字，變成《爾雅》的注文，更誤；僅金抄作「《小雅》」，茲據改。「豵」，音宗。
（三）「《廣雅》」，各本均作《廣志》，但內容不類《廣志》，卻和《廣雅》相合，實係「《廣雅》」之誤，丁國鈞校改「《廣志》」為「《廣雅》」，是，茲改正。《廣雅‧釋獸》：「豨、●、豭、彘，豕也。豯、●，●也。……豰，●豭也。」《要術》所引，有不少脫誤：
「豨、●、豭、彘，豕也」，金抄作：「締、豝、、彘，皆豕也」，「締」為「豨」之誤，「」，無此字，顯係「豭」之誤；他本均作：「豨、●、彘、鬯，豕也」，脫「豭」字，並衍「鬯」（明抄作「●」）字。至於金抄的「豝」，可能不誤，也可能是「●」的形近而訛，茲姑從明抄等及《廣雅》原文作「●」。「皆」，《廣雅》無，不妨仍金抄之舊。
「豯、●，●（按即豚字）也」，金抄作：「●、豶，豚也」；他本均作：「●、□□也」，後二字空格或墨釘。按「●」、「●」，均無此字，顯係「豯」字形近而訛。「●」是小豬，和「豚也」合，而「豶」是閹豬，金抄作「豶」，亦誤。茲從《廣雅》參照金抄改正為：「豯、●，豚也。」
「豰，●豭也」，金抄作：「穀，艾豭也」，他本均作：「穀，艾●也」，「穀」、「●」是「豰」、「豭」之誤，「艾」同「●」。茲從金抄參照《廣雅》改正為：「豰，艾豭也。」
（四）所有「母」字，金抄、明抄均訛作「毋」。
（五）金抄、明抄作「●」，誤；湖湘本作「●」，是「爓」的假借字；黃校、張校作「爓」，是正字。
（六）張校、明抄、湖湘本作「一」，茲從金抄及《輯要》引作「同」。
（七）「食」，張校、明抄、湖湘本空格，據金抄補。
（八）「死傷」，張校、明抄、湖湘本「死」爛成「不」，「傷」空格或脫；金抄作「死傷」，《輯要》引同，《學津》本、漸西本從《輯要》，茲補正。
（九）「牡」，明抄誤作「壯」，金抄、湖湘本不誤。
（十）金抄作「泥污」，《輯要》引同；黃校、明抄、湖湘本作「泥穢」。
（十一）「草」，明抄、湖湘本作「中」，誤，據金抄改正（《輯要》引同，《學津》本從之，漸西本不從，非）。
（十二）「經」，明抄空格，黃校脫（湖湘本「經夏輒」三字空白二格），據金抄補（《輯要》引亦有，《學津》本從之，漸西本不從，非）。
（十三）「中」，明抄空格，黃校脫（湖湘本「中停故」三字空白二格），據金抄補（《輯要》引亦有，《學津》本從之，漸西本不從，非）。「停故」，《輯要》引作「停放」，《學津》本從之。
（十四）金抄作「把樓」，黃校、明抄作「耙耬」，張校訛作「耙數」，湖湘本訛作「把數」。「耙」同「杷」，《要術》一般作「杷」，「把」是「杷」之誤。《爾雅‧釋詁下》：「樓，聚也」，但《要術》作「耬」不作「樓」，茲從《輯要》引作「杷耬」。
（十五）正注文二「掐」字，金抄誤作「●」、「●」；明抄誤作「搯」、「招」；黃校、湖湘本正文亦誤作「搯」，注內「掐尾」則黃校是二格空白，湖湘本脫。按掐斷字應作「掐」，茲改正。
（十六）「十一、十二月生子豚」，金抄作：「十一、十二月生者豚」，明抄、湖湘本、《津逮》本作：「十二月子生者豚」（明抄「月」下空白一格）。唐韓鄂《四時纂要》採《要術》「蒸子」列在十一月，證明金抄有「十一」是正確的。茲從金抄，但據湖湘本等改「者」為「子」。
（十七）明抄、湖湘本無「不」字，據金抄補（《輯要》引亦有，漸西本據加）。
（十八）金抄、湖湘本作「食場」，黃校、張校、明抄誤作「食湯」。
「一」「●」音偉，「豶」音墳，郭璞注：「俗呼小豶豬為●子。」即閹過的小公豬。「，幼」，郭注：「最後生者，俗呼為豚。」現在有些地方叫做「搭底豬」。「豱」音溫，郭注：「今豱豬短頭，皮理腠蹙。」「皮理腠蹙」，即俗所謂「緊皮豬」。「奏」即「腠」字，指緊蹙。「●」音滴，是豬蹄。「豥」音孩。「●」音厄，《爾雅‧釋畜》：「彘五尺為●。」郭注《釋獸》「絕有力，●」則稱：「即豕高五尺者。」秦漢五尺約合今三尺五寸，如所稱無誤，則古時已有千斤大豬。「豝」音巴，指雌豬。
「二」「豨」音希上聲，「●」音沮，「豭」音家，都是豬的別稱。「豭」，又指公豬。「豯」音奚，「●」音冥，均指小豬。「豰」音斛，《說文》釋為「小豚」；但「艾豭」是老公豬（見《左傳》定公十四年杜預注），和「豰」不合，王念孫《廣雅疏證》因疑《廣雅》有竄誤。
「三」「柔毛」，長毛內長著的短絨毛。現在群眾經驗，豬以毛疏而淨者長得快，有絨毛的長不好。
「四」「爓治」，指淨毛出肉。此字《禮記‧禮器》、《祭義》作「爓」，《內則》作「燂」，《儀禮‧有司徹》作「燅」，鄭玄注引《春秋傳》作「燖」。四字音義並同（均有尋、潛二音），解釋為「湯中瀹肉」或「沉肉湯中」，而以玄應《一切經音義》卷九「燂」引《通俗文》「以湯去毛」的解釋為最明確。《要術》中除「燂」字外，餘三字都有，而「燅」加手作「●」，均指加湯去毛和弄乾淨內臟的操作過程。例如卷八《菹綠》篇「白瀹豚法」：「用乳下肥豚，作魚眼湯，下冷水和之，●豚令淨。」同卷《羹臛法》篇「●臛」：「湯燖去腹中，淨洗。」《●腤煎消法》篇「鴨煎法」：「用新成鴨極肥者，……去頭爓治。」不但淨豬稱「爓」，淨雞鴨和淨魚去鱗臟也是同樣。現在有許多地方口語則稱為「褪」或「燙」，如「褪豬」、「燙豬」、「褪魚」等，均指淨去毛鱗內臟。
「五」《周禮‧天官》「太宰」鄭玄注：「生，猶養也。」這裏「家生」，猶言「家養」，意即圈養，不是說生在家裏。
「六」「別與」，另給新鮮的。
「七」此注利用水藻等餵豬，是對「八、九、十月，放而不飼」說的。這樣，儘先利用天然飼料，把有一定限量的糟糠留著過冬餵飼。這是牧養和圈養相結合的飼養方法。
「八」「初產者」，指剛產仔豬的母豬。
「九」「犍」，音虔，原指閹牛，這裏用為閹割的通稱。
「一０」「乳下」，指母豬腹下位於前面的奶頭。前面的奶頭，接近乳靜脈，泌乳量多，吃這幾管奶頭的仔豬長得快長得肥，而搶到吃這樣奶頭的仔豬，總是體質比較強壯的那幾個。因此每窩小豬中就以這種小豬體重增加得特別快，俗稱「頂子豬」。選這樣的豬苗來育肥是合適的。
「一一」「宜埋車輪為食場」，豎埋大車輪於地，露出上半部，隔開小豬和母豬，把豆粟散在裏面，小豬可以自由進出輪圈吃豆粟和母乳，但母豬不能通過輪圈吃豆粟。
養雞第五十九《爾雅》曰（一）：「雞，大者蜀。蜀子，雓。未成雞，僆。絕有力，奮。」「雞三尺曰鶤。」郭璞注曰：「陽溝「一」巨鶤，古之名雞。」
《廣志》曰（二）：「雞有胡髯、五指、金骹「二」、反翅之種。大者蜀，小者荊。白雞金骹者，鳴美。吳中送長鳴雞，雞鳴長，倍於常雞。」
《異物志》曰：「九真長鳴雞最長，聲甚好，清朗。鳴未必在曙時，潮水夜至，因之並鳴，或名曰「伺潮雞」。」
《風俗通》云（三）：「俗說朱氏公化而為雞，故呼雞者，皆言「朱朱」。」
《玄中記》云（四）：「東南有桃都山，上有大桃樹，名曰「桃都」，枝相去三千里。上有一天雞，日初出，光照此木，天雞則鳴，群雞皆隨而鳴也。」
雞種，取桑落時生者良，形小，淺毛，腳細短者是也，守窠，少聲，善育雛子。春夏生者則不佳。形大，毛羽悅澤，腳麤長者是，遊蕩饒聲，產、乳「三」易厭，既不守窠，則無緣蕃息也。
雞，春夏雛，二十日內，無令出窠，飼以燥飯。出窠早，不免烏、鴟「四」；與濕飯，則令臍「五」膿也。
雞棲，宜據地為籠，籠內著棧「六」。雖鳴聲不朗，而安穩易肥，又免狐狸之患。若任之樹林「七」，一遇風寒，大者損瘦，小者或死。
燃柳柴，殺雞雛：小者死，大者盲。此亦燒穰殺瓠之流，其理難悉。
養雞令速肥，不杷（五）屋，不暴「八」園，不畏烏、鴟、狐狸法（六）：別築牆匡，開小門；作小廠，令雞避雨日（七）。雌雄皆斬去六翮「九」，無令得飛出。常多收秕、稗、胡豆（八）之類以養之，亦作小槽以貯水。荊藩為棲「一０」，去地一尺。數掃去尿。鑿牆為窠「一一」，亦去地一尺。唯冬天著草——不茹「一二」則子凍。春夏秋三時則不須，直置土上（九），任其產、伏；留草則蟲（十）生。雛（十一）出則著外許「一三」，以罩籠之。如鵪鶉「一四」大，還內牆匡中。其供食者，又別作牆匡，蒸小麥飼之，三七日便肥大矣。
取穀產雞子「一五」供常食法：別取雌雞，勿令與雄相雜，其牆匡、斬翅、荊棲、土窠，一如前法。唯多與穀，令（十二）竟冬肥盛，自然穀產矣。一雞生百餘卵，不雛「一六」，並食之無咎。餅、炙所須，皆宜用此。
瀹「一七」音爚（十三）雞子法：打破，瀉沸湯中，浮出，即掠取，生熟正得，即加鹽醋也。
炒雞子法：打破，著銅鐺中，攪令黃白相雜。細擘蔥白，下鹽米（十四）、渾豉，麻油炒之，甚香美。
《孟子》曰（十五）：「雞、豚、狗、彘之畜，無失其時，七十者可以食肉矣。」
《家政法》曰：「養雞法：二月先耕一畝作田，秫粥灑之，刈生茅覆上，自生白蟲。便買黃雌雞十隻，雄一隻。於地上作屋，方廣丈五，於屋下懸簀「一八」，令雞宿上。并作雞籠，懸中。夏月盛晝，雞當還屋下息。并於園中築作小屋，覆雞得養子，烏不得就。」
《龍魚河圖》曰：「玄雞白頭，食之病人。雞有六指者亦殺人。雞有五色者亦殺人。」
《養生論》曰：「雞肉不可食小兒，食令生蚘蟲「一九」，又令體消瘦。鼠肉味甘，無毒，令小兒消穀，除寒熱，炙食之，良也。」
（一）所引是《爾雅‧釋畜》關於雞部分的全文。「曰鶤」作「為鶤」，餘同。「名雞」，各本均倒作「雞名」，據郭注原文改正（《學津》本已改）。「大」，明抄誤作「犬」。「雓」，黃校、明抄誤作「雖」。「僆」，金抄、明抄誤作「健」。「力奮」，金抄只一「大」字。均參校諸本對證《爾雅》分別改正。「雓」音餘。「僆」音練，郭注：「江東呼雞少者為僆。」「鶤」音昆。
（二）「白雞金骹者，鳴美」，《藝文類聚》卷九一「雞」引《廣志》作：「白雞金骹者，善奮，并州所獻。」《太平御覽》卷九一八「雞」引《廣志》作「白雞金骹者美，舊并州所獻。」《初學記》卷三十「雞」引《廣志》則作：「白雞金骹者美。長尾雞，尾細而長，長五尺餘，出……韓國。九真郡出長鳴雞。」
（三）應劭《風俗通義》，據《隋書》及《唐書‧經籍志》均三十卷，《宋史‧藝文志》僅十卷，今本亦僅十卷。此條《初學記》卷三十及《太平御覽》卷九一八均引到，但不見今本。《御覽》所引，先記「俗說」，後加按語析辨，還保留著《風俗通義》原有的體裁。其文作：「呼雞朱朱。俗說：「雞本朱公化而為之，今呼雞者朱朱也。」謹按《說文》解喌喌，二口為讙（按即喚字），州其聲也，讀若祝祝者，誘致禽畜和順之意。喌與朱，音相似耳。」可是《要術》不引應劭比較合理解釋的按語，卻引了怪誕的「俗說」。按今本《說文》是：「喌，呼雞重言之，從州聲，讀若祝。」
（四）《藝文類聚》卷九一引有《玄中記》此條，文字基本相同。
（五）扒攏，耙耬，爬飛，《要術》都寫作「杷」。這裏「杷」即「爬」字，漸西本從《輯要》引改作「爬」，不必。
（六）此條以下至「炒雞子法」共四條，原均僅標題作大字，餘均作雙行小字，茲一律改為大字。
（七）「令雞避雨日」，湖湘本、《津逮》本訛作「令雞閉兩日」，他本不訛。
（八）明抄、湖湘本脫「豆」字，據金抄補（《輯要》引亦有，《學津》本、漸西本據補）。
（九）「土上」，指「土窠」上，即窠底不墊草，使直接蹲在土上，湖湘本、《津逮》本、漸西本作「匡上」，非。
（十）「蟲」即「昆蟲」，泛指各種蟲，《學津》本、漸西本從《輯要》引改作「蛆蟲」，不必。
（十一）「雛」，明抄、湖湘本誤作「雞」，金抄作「鶵」。《要術》中「雛」、「鶵」和「雞」、「雞」互見，本書統一作「雛」、「雞」。
（十二）「令」，明抄誤作「今」，他本不誤。
（十三）「爚」，黃校、張校、明抄、湖湘本等作「●」，金抄作「揄」，均誤。按「瀹」音藥，卷八《菹綠》篇「白瀹豚法」注即「音藥」。字書無「●」字，而「爚」、「禴」與「瀹」同音，茲改作「爚」。
（十四）「鹽米」是指鹽顆，但《要術》中用鹽極多，沒有「鹽米」的名稱，疑「米」應作「末」，指經過加工的細鹽。
（十五）見《孟子‧梁惠王上》篇，文同。
「一」「陽溝」，《藝文類聚》卷九一、《太平御覽》卷九一八引《莊子》逸篇有「羊溝之雞」，司馬彪注：「羊溝，鬥雞之處。」《中華古今注》：「長安御溝，謂之楊溝，一曰羊溝。」
「二」「骹」，音敲，是足脛。
「三」「乳」，指孵卵。《呂氏春秋‧音初》篇：「主人方乳。」高誘注：「乳，產。」這裏「產、乳」，「產」指產卵，「乳」指抱卵，和下文「產、伏」同義。
「四」「鴟」，音蚩，是猛禽類鷹科的鳶，即俗所謂「老鷹」。說文「鴟」段玉裁注：「俗呼鷂鷹。」《名醫別錄》陶弘景注：「即俗人呼為「老鴉」者，一名鳶。」所謂「老鴉」，實指「老鷹」。至於「烏」，烏科中有掠食鳥雛的種類。
「五」「臍」，指肛門。
「六」《詩經‧王風‧君子于役》：「雞棲于桀。」《爾雅‧釋宮》：「雞棲於弋為榤。」「弋」是短木，也就是「棧」。這裏「籠內著棧」，即指籠內橫設短木條，使雞棲息。
「七」《藝文類聚》卷三十引梁簡文帝《雞鳴詩》：「長鳴高樹巔。」杜甫在鄜州（今陝西富縣）城北住家羌村所作《羌村》詩，尚有「驅雞上樹木」之句。古時養雞，至唐代還有讓它們棲息在樹上的習慣。但《要術》已經重視塒養。
「八」「暴」，損害，糟塌。
「九」「翮」，指翅翎。
「一０」「荊藩為棲」，在小廠下沿牆邊編荊條作矮籬狀，離地一尺高，使雞棲息其上。下文「鑿牆為窠，亦去地一尺」，正好在「荊棲」的上面挖牆窠。
「一一」《詩經‧王風‧君子于役》：「雞棲于塒。」《爾雅‧釋宮》：「鑿垣而棲為塒。」郭璞注：「今寒鄉穿牆棲雞。」就是這裏的「牆窠」。
「一二」「茹」，用草墊在底下和邊沿保溫。
「一三」「外許」即「外處」，外面。
「一四」「鵪鶉」，體長約五六寸，為雞形目中最小的種類，體型酷似雞而甚小，亦簡稱為「鶉」。
「一五」「穀產雞子」，即俗所稱沒有「雄」的蛋，下面《養鵝鴨》篇「作杬子法」稱為「穀生」，即「非陰陽合生」。
「一六」「不雛」，不孵化，因為是未經受精的卵。
「一七」「瀹」，少沸即出。唐玄應《一切經音義》卷二五的卷三三「所瀹」下解釋：「又作爚、●、汋三形，同。臾灼反。」《說文》「●」部：「●」內肉及菜湯中，薄出之。」「薄」是急迫的意思，「薄出之」就是水一開稍滾一下就拿出來。《一切經音義》又說：「江東受瀹為煠。煠音助甲反。」《要術》中常用「煠」字，又寫作「渫」、「●」，都和「瀹」是一個意思，即卷九《作菹藏生菜法》篇引《食次》所說的「暫經沸湯速出」。現在群眾口語還有稱為「●」，如「●菜」、「●肉」。至於「汋」字，陸璣、郭璞等則常用之。「瀹」的時間長了就成為「煮」，但瀹不等於煮。這裏「浮出即掠取」，正像現在煮嫩荷包蛋的樣子，還保存著「瀹」的本義。卷九《菹綠》篇「白瀹豚法」注作「煮也」，是後來加注者混淆了這字的涵義，正像歷來許多人誤解陸璣《毛詩草木鳥獸蟲魚疏》和郭璞注《爾雅》的「汋」為「煮」一樣。
「一八」「簀」是床架，《說文》：「床棧也。」亦指床板，《爾雅‧釋器》：「簀，謂之笫。」郭璞注：「床版。」後來纔指席。這裏指竹木枝條之類作成的硬簟，或者簡單地掛著一兩塊木板。
「一九」「蚘」，音回，本作「●」，今寫作「蛔」，即蛔蟲。
養鵝、鴨第六十《爾雅》曰（一）：「舒鴈，鵝。」
《廣雅》曰（二）：「鴐鵝，野鵝也。」
《說文》曰（三）：「鵱鷜，野鵝也。」
晉沈充《鵝賦‧序》曰（四）：「于時綠眼黃喙，家家有焉。太康中得大蒼（五）鵝，從喙至足，四尺有九寸，體色豐麗，鳴聲驚人。」
《爾雅》曰（六）：「舒鳧，鶩「一」。」
《說文》云（七）：「鶩，舒鳧。」
《廣雅》曰（八）：「鸗、鳧、鶩，鴨也。」
《廣志》曰（九）：「野鴨，雄者赤頭，有距。鶩生百卵，或一日再生；有露華鶩，以秋冬生卵：並出蜀中。」
鵝、鴨，並一歲再伏「二」者為種。一伏者得子（十）少；三伏者，冬寒，雛亦多死也。
大率鵝三雌一雄，鴨五雌一雄。鵝初輩「三」生子十餘，鴨生數十；後輩皆漸少矣。常足五穀飼之，生子多；不足者，生子少。
欲於廠屋之下作窠，以防豬犬狐狸驚恐之害。多著細草於窠中，令暖。先刻白木為卵形，窠別著一枚以誑之。不爾，不肯入窠，喜東西浪生；若獨著一窠，後有爭窠之患。生時尋即收取，別著一暖處，以柔細草覆藉（十一）「四」之。停置窠中，凍即雛死。
伏時，大鵝一十子，大鴨「五」二十子；小者減之。多則不周。數起者，不任為種。數起則凍冷也。其貪伏不起者，須五六日一與食，起之令洗浴。久不起者，飢羸身冷，雖伏無熱。
鵝鴨皆一月雛出。量雛欲出之時，四五日內，不用聞打鼓、紡車、大叫（十二）、豬、犬及舂聲；又不用器淋灰，不用見新產婦。觸忌者，雛多厭殺，不能自出；假令出，亦尋死也。
雛既出，別作籠籠之。先以粳米為粥糜，一頓飽食之，名曰「填嗉「六」」。不爾喜軒虛羌丘尚切（十三）量「七」而死。然後以粟飯，切苦菜、蕪菁英為食。以清水與之，濁則易。不易，泥塞鼻則死。入水中，不用停久，尋宜驅出。此既水禽，不得水則死；臍未合，久在水中，冷徹亦死。於籠中高處，敷細草，令寢處其上。雛小，臍未合，不欲冷也。十五日後，乃出籠（十四）。早放者，非直乏力（十五）致困，又有寒冷，兼烏（十六）鴟災也。
鵝唯食五穀、稗子及草、菜，不食生蟲。《葛洪方》曰：「居「射工」（十七）之地，當（十八）養鵝，鵝見此物能食之，故鵝辟此物也。」鴨，靡不食矣。水稗實成時，尤是所便，噉此足得肥充。
供廚者，子鵝百日以外，子鴨六七十日，佳。過此肉硬。
大率鵝鴨六年以上，老，不復生伏矣，宜去之。少者，初生，伏又未能工。唯數年之中佳耳。
《風土記》曰（十九）：「鴨，春季雛，到夏五月則任啖，故俗五六月則烹食之。」
作杬子「八」法（二十）：純取雌鴨，無令雜雄，足其粟豆，常令肥飽，一鴨便生百卵。俗所謂「穀生」者。此卵既非陰陽合生，雖伏亦不成雛，宜以供膳（二一），幸無麛（二二）卵「九」之咎也。
取杬木「一０」皮，《爾雅》曰（二三）：「杬，魚毒。」郭璞注曰：「杬，大木，子似栗，生南方，皮厚汁赤，中「一一」藏卵、果。」無杬皮者，虎杖「一二」根、牛李「一三」根，並任（二四）用。《爾雅》云（二五）：「蒤，虎杖。」郭璞注云：「似紅草，麤大，有細節（二六），可以染赤。」淨洗細莖（二七），剉，煮取汁。率二斗，及熱下鹽一升和之。汁極冷，內甕中，汁熱，卵則致敗，不堪久停。浸鴨子。一月任食。煮而食之，酒食俱用「一四」。鹹徹則卵浮。吳中多作者，至數十斛。久停彌善，亦得經夏也。
（一）見《爾雅‧釋鳥》，文同。
（二）《廣雅》無此文，《太平御覽》卷九一九所引也題作「《廣雅》」，可能是根據《要術》，但《藝文類聚》卷九一「鵝」下引《廣志》有：「鴐鵝，野鵝也」，未知是《廣雅》逸文抑是「《廣志》」之誤。「鴐」音加，也寫作「●」。
（三）今本《說文》只是：「●，蔞鵝也。」《爾雅‧釋鳥》有：「鵱鷜，鵝」。郭璞注：「今之野鵝。」沈濤《說文古本考》：「鵱鷜二字連讀，故郭云野鵝，以別於舒雁之鵝。今學者乃以鵱為字句，鷜鵝二字連讀，誤矣。」據此，並證以《要術》所引，今本《說文》似有脫字。「鵱鷜」，張校、明抄、漸西本誤作「●●」，湖湘本、《津逮》本、《學津》本作「●●」，茲從金抄及《爾雅》作「鵱鷜」，音六、樓。
（四）「鳴聲驚人」下，《藝文類聚》卷九一及《太平御覽》卷九一九引沈充《鵝賦‧序》尚有：「三年而為暴犬所害，惜其不終，故為之賦云。」太康，晉武帝年號（公元二八○至二八九年）。
（五）金抄作「大蒼」，《藝文類聚》卷九一、《太平御覽》卷九一九引《鵝賦‧序》同；明抄作「大倉」，「倉」通「蒼」；他本作「太倉」，誤（作為地名，江蘇太倉州始置於明，作為倉儲，在這裏講不通）。
（六）見《爾雅‧釋鳥》，文同。
（七）「云」，據金抄補，他本均脫。《說文》「鳧」下有「也」字。「鶩」，明抄誤作「騖」。
（八）此條黃校、張校只是：「鶩，鴨」，明抄、湖湘本只是：「鶩，鴨也」（「鴨」，湖湘本誤作「雅」），僅金抄作：「鸗、鳧、鶩，鴨也。」《廣雅‧釋鳥》又多二字，作：「●、鴄、鸗、鳧、鶩，●也。」前三字音末、匹、龍。「●」即「鴨」字。
（九）《廣志》，明抄誤作《廣雅》；黃校、張校則脫「《廣志》曰：野鴨」五字；他本脫「《廣志》曰」三字，「野鴨」誤作「野雅」；僅金抄作「《廣志》曰」云云，全文無脫誤，茲據以校正。
「距」，黃校、張校誤作「矩」，湖湘本誤作「跙」；「鶩生百卵」的「鶩」，明抄誤作「騖」，湖湘本俗寫作「鶩」。「露華鶩」的「華」，黃校、明抄、湖湘本等脫，據金抄及《藝文類聚》卷九一「鴨」、《太平御覽》卷九一九「鶩」引《廣志》補（漸西本已補）。「生卵，並出蜀中」，黃校、明抄、湖湘本等誤作「生頓，並出蜀口」，據金抄及《藝文類聚》、《太平御覽》引改正。
（十）金抄作「子」（《輯要》引同，《學津》本從《輯要》），黃校、明抄、漸西本作「卵」（湖湘本、《津逮》本誤作「時」）。按就《要術‧養雞》、《養鵝鴨》二篇全文看來，「子」一般指種卵，「卵」則指未經交配受精的所謂「穀生」卵。這裏是指種卵，所謂「得子少」，實際是說受精率低，故從金抄，參看注釋「二」。
（十一）金抄、黃校作「藉」，明抄作「籍」，湖湘本脫。「籍」雖通「藉」，但金抄既作本字，故從金抄。
（十二）金抄、明抄作「●」，當係由「叫」的訛字「」錯成。湖湘本作「」，是「叫」的俗寫，茲據以改正。
（十三）明抄作「立向切」；黃校、張校作「立句切」，均誤；湖湘本空白一格；金抄則脫「羌」字，而將這注音的三字誤併為一字像「●」（上半「切立」模糊）。按《方言》卷一有「唴」，郭璞注：「丘尚反」。「羌」、「唴」同字，「羌量」即「唴」，則《要術》「立向切」應是「丘尚切」之誤，茲改正。
（十四）「籠」，張校、湖湘本等脫，據金抄、明抄補（《輯要》引亦有，《學津》本據補）。
（十五）明抄、湖湘本作「力」，金抄作「劣」。
（十六）金抄作「烏」，明抄、湖湘本誤作「鳥」。
（十七）「射工」，明抄作「射土」，湖湘本作「躬工」，均誤，據金抄改正。《博物志》卷二：「江南山谿水中，有射工蟲，甲蟲之類也。長一二寸，口中有弩形，以氣射人影，隨所著處發瘡，不治則殺人。」
（十八）金抄及《輯要》引作「當」；明抄、湖湘本誤作「常」。
（十九）隋杜臺卿《玉燭寶典》卷五引《風土記》作：「●，春孚雛，到夏至月皆任啖也」，無「故俗五六月則烹食之」句。全文參看卷九《●法》篇校記（一）。「●」即「鴨」字，「孚」同「孵」。《要術》的「季」，雖亦可通，應以作「孚」為正，疑形似而訛。
（二十）「作杬子法」，這四個字，金抄、明抄、湖湘本原來的格式都是單獨一行，低二格或三格書寫；張校也是這樣，但黃校劉錄則稱：「宋本無此四字」，漸西本竟據以刪去，非。為使全書一致，現在改為這樣的格式。
（二一）「膳」，明抄、《津逮》本誤作「贍」，湖湘本誤作「瞻」，據金抄改正（《輯要》引同，《學津》本、漸西本從之）。
（二二）黃校、明抄脫「麛」字（但黃校陸錄作「取」，實係陸誤），據金抄補（《輯要》引亦有，《學津》本、漸西本據補；湖湘本、《津逮》本則誤作「●」）。
（二三）見《爾雅‧釋木》，正注文並同《要術》。「栗」，湖湘本誤作「粟」。
（二四）「任」，各本誤作「作」，據金抄改正。上文「李根」二字，湖湘本脫。
（二五）見《爾雅‧釋草》，文同。郭璞注「草」下有「而」字。
（二六）金抄作「節」，他本及郭璞注均作「刺」，茲從金抄，參看注釋「一二」。「細節」猶言「密節」。
（二七）此「莖」字各本都有，但上文既說「取杬木皮」，疑係衍文，應作「淨洗，細剉」。
「一」「鳧」，音扶，是野鴨。「鶩」，音木，又音務，是家鴨。但「舒鳧」，也指家鴨，和「鴈」指野鵝，「舒鴈」指家鵝一樣。郝懿行解釋說：「謂之舒者，以其行步舒遲也。」
「二」「再伏」，指第二次孵化。這次孵化在三四月，天氣轉暖，青草初生，而且白晝放養時間長，苗鵝、苗鴨長得好，發育快，最適宜於留作種用。第一次孵化，卵都是在冷天下的，天愈冷，受精率愈低，因而孵化率也不高。第三次孵化則在冷天，當然成活率低。
「三」「初輩」，第一批。
「四」「覆」，上面蓋；「藉」，下面襯墊。
「五」孵卵是家禽繁殖後代的本能，《要術》當時鴨也是進行以鴨孵鴨的。後來隨著家禽業的發展，並因鴨的就巢性不強，孵化率不高，乃逐漸為雞的代抱所代替。
「六」「嗉」，指嗉囊，俗稱「嗉子」。苗鵝、苗鴨生長特別迅速，而消化道發育不完全，功能也不完善，「填嗉」有刺激和促進消化道發育的作用。《爾雅‧釋鳥》：「亢，鳥嚨；其粻，嗉。」郭璞注：「亢，即咽。」「嗉者，受食之處，別名嗉，今江東呼粻。」
「七」「羌量」，據《集韻》解釋是：「鳥雛飢困貌」。按《集韻》收集《要術》中的異文僻字頗多，如卷一《種穀》篇的「●」、「●」等字，這個「羌量」的解釋也可能是根據《要術》推測而來。《方言》卷一：「自關而西秦晉之間，凡大人少兒泣而不止，謂之「唴」，哭極音絕，亦謂之「唴」；平原謂啼極無聲，謂之「唴」。」郭璞注：唴，「丘尚反」，「，音亮，今關西語亦然。」《廣雅‧釋詁三》作「唴喨」。「羌量」和「唴」、「唴喨」同音，都是群眾口語的借音字。所謂「羌量」是形容啞聲嘶叫的聲音。元刻本《輯要》引有異文，「喜軒虛」作「噎輒虛」，意有未周。
「八」「杬子」，即鹹鴨蛋。
「九」「麛」，音迷，指初生的幼獸；「卵」指正在孵化的鳥卵。「麛卵」，這裏借用為不傷害生命的意思。《禮記‧曲禮》：「士不取麛卵。」孔穎達疏：「麛乃是鹿子之稱，而凡獸子亦得通名也。卵，鳥卵也，春方乳長，故不得取也。」
「一０」《爾雅》的「杬，魚毒」，和郭璞注的「杬木」是不相干的二種植物，顏師古指出郭注是錯的。「杬」，字亦從艸作「芫」，即瑞香科的芫花，落葉灌木，高一米左右，有毒，可毒魚，故又名「魚毒」，亦稱「毒魚」。宋蘇頌《圖經本草》：」芫花生淮源川谷，今在處有之。」現在南北各地都有。郭注所稱：「杬，大木，子似栗，生南方」，形態不同，產地亦異。《文選》左思《吳都賦》：「綿、杬、杶、櫨」，劉淵林注：「杬，大樹也。其皮厚，味近苦澀，剝乾之，正赤，煎訖以藏眾果，使不爛敗，以增其味。豫章有之。」其說與郭同。故顏師古注《急就篇》卷四「芫華」說：「郭景純（即郭璞）……誤耳。其生南方用藏卵、果者，自別一杬木，乃左思《吳都賦》所云「綿、杬、杶、櫨」者耳，非（《爾雅》）魚毒之杬也。」有毒的芫花，自不能藏卵、果，郭璞以杬木誤注《爾雅》芫花別名魚毒的「杬」。《要術》所稱的「杬木」，卻正是郭璞所誤注的，也就是劉淵林所指的。清郭柏蒼《閩產錄異》卷三「木屬」記載有「杬」說：「子似櫧而更堅，可食。」結合郭璞所說「子似栗」，疑是殼斗科屬的植物。
「一一」「中」，可以，合用。
「一二」蓼科的虎杖是高大粗壯的多年生草本，莖中空，呈圓柱形，嫩時有紅紫斑點，節有膜質鞘狀托葉。根莖木質，黃色，古時和甘草煮汁作為夏季的飲料。《圖經本草》：「苗莖如竹筍狀，上有赤斑點。……根皮黑色，破開即黃。……郭璞云：「……可以染赤」是也。……其汁染米作糜、益美。」《爾雅‧釋草》郭璞注所謂：「似紅草，麤大，有細刺，可以染赤。」無疑就是這一種。但說「有細刺」，則有不符，可能郭璞把「節」當作「刺」，而金抄此字正作「節」，更可能今本郭注是「節」字之誤。關於用虎杖根煮汁醃鹽鴨蛋，陸游《老學庵筆記》卷五：「《齊民要術》有鹹杬子法，……今吳人用虎杖根漬之，亦古遺法。」
「一三」「牛李」，《名醫別錄》：「鼠李，……一名牛李。」宋蘇頌《圖經本草》、寇宗奭《本草衍義》以至《本草綱目》所說均同，即鼠李科的鼠李，果實、樹皮供藥用，樹皮並可製黃色染料。又《本草綱目》卷二九「李」引《開寶本草》：「李有綠李、黃李、紫李、牛李、水李，並甘美堪食。」則「牛李」是李之一種，非《要術》此處所指。
「一四」「煮而食之，酒食俱用」，煮熟以後，下酒過飯都可以。
養魚第六十一種蓴、藕、蓮、芡、芰附《陶朱公養魚經》曰（一）：「威王聘朱公「一」，問之曰：「聞公在湖「二」為漁父，在齊為鴟（二）夷子皮，在西戎為赤精子，在越為范蠡，有之乎？」曰：「有之。」曰：「公任（三）足千萬，家累億金，何術乎？」
「朱公曰：「夫治生之法有五，水畜第一。水畜，所謂魚池也。以六畝地為池，池中有九洲。求懷子鯉魚長三尺者二十頭，牡鯉魚長三尺者四頭，以二月上庚日內池中，令水無聲，魚必生。至四月，內一神守；六月，內二神守；八月，內三神守。「神守」者，鱉也。所以內鱉者，魚滿三百六十，則蛟龍為之長，而將魚飛去；內鱉，則魚不復去，在池中，周遶九洲無窮，自謂江湖也。至來年二月，得鯉魚長一尺者一萬五千枚，三尺者四萬五千枚，二尺者萬枚。枚直五十，得錢一百二十五萬（四）。至明年，得長一尺者十萬枚，長二尺者五萬枚，長三尺者五萬枚，長四尺者四萬枚。留長二尺者二千枚作種。所餘皆貨（五），得錢五百一十五萬錢。候至明年，不可勝計也。」
「王乃於後苑治池。一年，得錢三十餘萬。池中九洲、八谷，谷上立水「三」二尺，又谷中立水六尺。
「所以養鯉者，鯉不相食，易長又貴也。」如朱公收利，未可頓求。然依法為池，養魚必大豐足，終天靡窮，斯亦無貲「四」之利也。
又作魚池法（六）：三尺大鯉，非近江湖，倉卒難求；若養小魚，積年不大。欲令生大魚法：要須載取藪澤陂湖饒大魚之處、近水際土十數載，以布池底，二年之內，即生大魚。蓋由土中先有大魚子，得水即生也。
蓴「五」：
《南越志》云（七）：「石蓴「六」，似紫菜，色青。」
《詩》云（八）：「思樂泮水，言采其茆。」毛云：「茆，鳧葵「七」也。」《詩義疏》云（九）：「茆，與葵相似。葉大如手，赤（十）圓，有肥「八」，斷著手中，滑不得停也。莖大如箸。皆可生食，又可汋「九」，滑美（十一）。江南人謂之蓴菜「一０」，或謂之水葵。」
《本草》云（十二）：「治痟渴、熱痹（十三）。」又云：「冷，補下氣。雜鱧魚（十四）作羹，亦逐水而性滑。謂之淳菜，或謂之水芹。服食之家「一一」，不可多噉。」
種蓴法（十五）：近陂湖者，可於湖中種之；近流水者，可決水為池種之。以深淺為候，水深則莖肥而葉少，水淺則葉多而莖瘦。蓴性易生，一種永得。宜淨潔（十六），不耐污，糞穢入池即死矣。種一斗餘許，足以供用也（十七）。
種藕法（十八）：春初掘藕根節頭，著魚池泥中種之，當年即有蓮花。
種蓮子法：八月、九月中（十九），收蓮子堅黑者，於瓦上磨蓮子頭，令皮薄。取墐土「一二」作熟泥，封之，如三指大，長二寸，使蔕頭平重，磨處尖銳。泥乾時，擲於池中，重頭沈下，自然周正。皮（二十）薄易生，少時即出。其不磨者，皮既堅厚，倉卒不能生也。
種芡法：一名「雞頭」，一名「鴈喙」，即今「芡子」是也。由子形上花似雞冠，故名曰「雞頭」「一三」。八月中收取，擘破，取子，散著池中，自生也。
種芰法：一名菱。秋上子黑熟時，收取，散著池中，自生矣。
《本草》云（二一）：「蓮、菱（二二）、芡中米（二三），上品藥。食之，安中補藏，養神強志，除百病，益精氣，耳目聰明，輕身耐老。多蒸曝，蜜和餌之，長生神仙。」多種，儉歲資此，足度荒年。
（一）陶朱公《養魚經》，後人假託范蠡所撰，現已佚失。唐段公路《北戶錄》卷一「魚種」引到此條，止於「留長二尺者二千枚作種」，以下只「所養」二字，顯多脫誤。《太平御覽》卷九三六「鯉魚」亦引此條，比較簡略。「水畜，所謂魚池也」，《御覽》引無「池」字。
（二）「鴟」，明抄誤作「●」，金抄誤作「殦」（無此字），他本不誤。
（三）各本作「任」，金抄作「住」，《太平御覽》卷九三六引《養魚經》同金抄。按「任」是任遂的意思。《周禮‧地官》「大司徒」鄭玄注：「任謂就地所生。」《史記‧貨殖列傳》：「范蠡既雪會稽之恥，……乃乘扁舟，浮於江湖，變名易姓。適齊，為鴟夷子皮。之陶，為朱公。……乃治產積居，與時逐，而不責於人。故善治生者，能擇人而任時。十九年之中，三致千金。……遂至巨萬。」《養魚經》所稱「任足千萬」，意謂就地營運，適時販易，無不任遂，故從金抄作「任」。《史記》無「在西戎為赤精子」的記載，應出後人附會。
（四）「枚直（通「值」）五十，得錢一百二十五萬」，錢數與魚數不符。下文「得錢五百一十五萬錢」亦然。大概因為這個緣故，《輯要》所引將關於錢數的這二句刪去。《太平御覽》卷九三六沒有引到關於「神守」和魚數的這段。《北戶錄》卷一「魚種」所引，也有不同。唐韓鄂《四時纂要‧四月》篇所記有魚數和錢數，和《要術》有不同，並且也不完全符合。
（五）「貨」，指出售，明抄、湖湘本脫，據金抄補（《輯要》引亦有，《學津》本據加）。下句句末的「錢」字，當係衍文。
（六）本段標題以下原係雙行小字，茲改為大字。
（七）太平御覽卷九八○「蓴」引《南越志》同《要術》。
（八）見《詩經‧魯頌‧泮水》，「言」作「薄」。「思樂」，各本同《詩經》，金抄作「卒彼」。下文「毛云」，指毛《傳》，文同。
（九）《詩經‧泮水》孔穎達疏引陸璣《疏》和《詩義疏》有不同，「與葵相似」作「與荇菜相似」，「莖大如箸」作「莖大如匕柄」，「水葵」下尚有「諸陂澤水中皆有」句。《詩義疏》和陸璣《疏》都以蓴菜釋「茆」，二者相同，「荇菜」即莕菜，和蓴菜更相像，則陸璣《疏》作「與荇菜相似」，更合適些。
（十）金抄、明抄作「亦」，他本作「赤」，孔引陸璣《疏》亦作「赤」。按葵菜據文獻記載沒有說圓的，不應言「亦」，而蓴葉卵形至橢圓形，上面綠色，下面帶紫色，「亦圓」應是「赤圓」之誤，茲改正。
（十一）「美」，各本均誤作「羹」，僅金抄作「美」（孔引陸璣《疏》同），茲改正。
（十二）今傳本草書，《重修政和證類本草》所錄《名醫別錄》有此句。下文「又云」，則見於陶弘景注，但無「謂之淳菜，或謂之水芹」句。「淳」是「蓴」的記音字。蓴，別名「水芹」，各書未見。
（十三）明抄作「痟渴」，他本作「消渴」（《名醫別錄》同），金抄誤作「疲渴」。按「痟」通「消」，「消渴」也寫作「痟渴」，由於金抄從「」，故從明抄作「痟」。「痹」，各本誤作「痺」，據《名醫別錄》改正。
（十四）金抄作「鱧魚」，與陶弘景注合；他本作「鯉魚」，非。卷八《羹臛法》篇引《食經》作魚蓴羹正用鱧魚。鱧魚即烏魚，也叫「鮦魚」。
（十五）本段「種蓴法」以下原作雙行小字，茲改為大字。
（十六）金抄作「淨絜」，他本作「潔淨」。「絜」同「潔」，本書統一作「潔」。
（十七）各本無「也」字，據金抄加。
（十八）自「種藕法」以下至「種芰法」共四條種法，原均僅標題作大字，餘均為雙行小字，茲一律改為大字。
（十九）「中」，各本脫，據金抄補（《輯要》引亦有，漸西本據加）。
（二十）「皮」，各本脫，據金抄補（《輯要》引亦有，《學津》本、漸西本據加）。
（二一）「蓮」、「芡」二種出《神農本草經》，「菱」，出《名醫別錄》，均「果部上品」，各自分列。《要術》這裏是同類合併作總引。又本段全文原以雙行小字接寫在上段「自生矣」之下，茲為提行，並改為大字。
（二二）「菱」，黃校、張校、明抄誤作「茭」，據金抄改正。但《名醫別錄》作「芰」，疑原應作「芰」（音技，即菱角）。「蓮、菱、芡」，湖湘本脫訛作「菱芠」，《津逮》本脫訛作「菱芰」。
（二三）「米」，各本同，《學津》本誤作「朱」，近人因有認為「朱」原是陶弘景《本草經集注》中代表熱性藥的紅點，後人不明陶氏原意，乃改紅點為「朱」字，但實係「米」字之誤。參看繆啟愉：《讀「讀齊民要術札記」》，《文史哲》一九六三年第二期。
「一」「威王聘朱公」，有問題。威王只能是齊威王，唐韓鄂《四時纂要‧四月》篇所記正作「齊威王」。但越滅吳在公元前四七三年，而齊威王元年則已下降至公元前三五六年，要晚一百多年，託偽書的乖謬矛盾，大多類此。
「二」《史記‧貨殖列傳》記范蠡「乘扁舟，浮於江湖。」唐張守節《正義》引《國語》說：「遂乘輕舟，以入於五湖。」五湖的解釋不一，據韋昭等解釋，以為即是太湖。
「三」「立水」，指水的深度。「八谷」，指在池中挖成八個深坑；「谷上」即指坑口的水的深度，也就是池水的深度；「谷中」則指坑底的深度。
「四」「無貲」，無窮，無算。關於「依法為池養魚」，《水經注》卷二八「沔水」記載習郁在襄陽「依范蠡養魚法作大陂，陂長六十步，廣四十步」，又自大池引水作小魚池，「常出名魚」。
「五」「蓴」，音純，是睡蓮科，亦名蓴菜。
「六」「石蓴」是石蓴科，綠藻類植物，生於淺海中，附生於木石上。雖有「蓴」名，其實和蓴不相干。
「七」「鳧葵」是龍膽科的莕菜。唐本草：「鳧葵，……即莕菜也，一名接余。」宋蘇頌《圖經本草》：「鳧葵，即莕菜也。……葉似蓴，莖澀，根甚長，花黃色。水中極繁盛。」
「八」「肥」，指蓴的莖和葉的背面所分泌的一種黏液。
「九」「汋」即「瀹」字，義與「煠」同，此處所指，即卷八《羹臛法》篇作魚蓴羹的取絲蓴「熱湯中暫煠之」。參看上面《養雞》篇注釋「一七」。
「一０」據上文，「茆」的解釋有二種：《詩經》毛《傳》解釋為「鳧葵」，即莕菜，唐陸德明《經典釋文》引韋昭解釋同毛《傳》。而此處《詩義疏》以為是「蓴菜」，《詩經》孔穎達疏引陸璣《疏》解釋相同，《經典釋文》引鄭小同：「江南人名之蓴菜，生陂澤中」，解釋亦同。《經典釋文》又引「沈」說稱：「沈以小同及《草木疏》所說為得。」《草木疏》即指陸璣《疏》。
「一一」「服食之家」，指服食藥石妄求「長生」的人，在兩晉南北朝時特別盛行，毒發多有癲狂致死者。
「一二」「墐土」，黏土。《說文》：「堇，黏土也。」字亦作「墐」。
「一三」睡蓮科的芡，花梗多刺，頂生一花，子房下位。花後花托長大，結成球形多刺的果實。頂部宿萼閉合而成嘴狀，全形像雞頭，故名「雞頭」。《神農本草經》「雞頭實」陶弘景注：「子形上花似雞冠，故名雞頭。」


易曰： 积善之家，必有馀庆。 昔颜氏将以女妻叔梁纥，而历叙其祖宗积德之长，逆知其子孙必有兴者。孔子称舜之大孝，曰： 宗庙飨之，子孙保之 ，皆至论也。试以往事徵之。
杨少师荣，建宁人。世以济渡为生，久雨溪涨，横流冲毁民居，溺死者顺流而下，他舟皆捞取货物，独少师曾祖及祖，惟救人，而货物一无所取，乡人嗤其愚。逮少师父生，家渐裕，有神人化为道者，语之曰： 汝祖父有阴功，子孙当贵显，宜葬某地。 遂依其所指而窆之，即今白兔坟也。后生少师，弱冠登第，位至三公，加曾祖，祖，父，如其官。子孙贵盛，至今尚多贤者。
鄞人杨自惩，初为县吏，存心仁厚，守法公平。时县宰严肃，偶挞一囚，血流满前，而怒犹未息，杨跪而宽解之。宰曰： 怎奈此人越法悖理，不由人不怒。
自惩叩首曰： 上失其道，民散久矣，如得其情，哀矜勿喜；喜且不可，而况怒乎？ 宰为之霁颜。
家甚贫，馈遗一无所取，遇囚人乏粮，常多方以济之。一日，有新囚数人待哺，家又缺米；给囚则家人无食；自顾则囚人堪悯；与其妇商之。
妇曰： 囚从何来？
曰： 自杭而来。沿路忍饥，菜色可掬。
因撤己之米，煮粥以食囚。后生二子，长曰守陈，次曰守址，为南北吏部侍郎；长孙为刑部侍郎；次孙为四川廉宪，又俱为名臣；今楚亭，德政，亦其裔也。
昔正统间，邓茂七倡乱于福建，士民从贼者甚众；朝廷起鄞县张都宪楷南征，以计擒贼，后委布政司谢都事，搜杀东路贼党；谢求贼中党附册籍，凡不附贼者，密授以白布小旗，约兵至日，插旗门首，戒军兵无妄杀，全活万人；后谢之子迁，中状元，为宰辅；孙丕，复中探花。
莆田林氏，先世有老母好善，常作粉团施人，求取即与之，无倦色；一仙化为道人，每旦索食六七团。母日日与之，终三年如一日，乃知其诚也。因谓之曰： 吾食汝三年粉团，何以报汝？府后有一地，葬之，子孙官爵，有一升麻子之数。
其子依所点葬之，初世即有九人登第，累代簪缨甚盛，福建有无林不开榜之谣。
冯琢庵太史之父，为邑庠生。隆冬早起赴学，路遇一人，倒卧雪中，扪之，半僵矣。遂解己绵裘衣之，且扶归救苏。梦神告之曰： 汝救人一命，出至诚心，吾遣韩琦为汝子。 及生琢庵，遂名琦。
台州应尚书，壮年习业于山中。夜鬼啸集，往往惊人，公不惧也；一夕闻鬼云： 某妇以夫久客不归，翁姑逼其嫁人。明夜当缢死于此，吾得代矣。 公潜卖田，得银四两。即伪作其夫之书，寄银还家；其父母见书，以手迹不类，疑之。
既而曰： 书可假，银不可假，想儿无恙。 妇遂不嫁。其子后归，夫妇相保如初。
公又闻鬼语曰： 我当得代，奈此秀才坏吾事。
旁一鬼曰： 尔何不祸之？
曰： 上帝以此人心好，命作阴德尚书矣，吾何得而祸之？
应公因此益自努励，善日加修，德日加厚；遇岁饥，辄捐谷以赈之；遇亲戚有急，辄委曲维持；遇有横逆，辄反躬自责，怡然顺受；子孙登科第者，今累累也。
常熟徐凤竹栻，其父素富，偶遇年荒，先捐租以为同邑之倡，又分谷以赈贫乏，夜闻鬼唱于门曰： 千不诓，万不诓；徐家秀才，做到了举人郎。 相续而呼，连夜不断。是岁，凤竹果举于乡，其父因而益积德，孳孳不怠，修桥修路，斋僧接众，凡有利益，无不尽心。后又闻鬼唱于门曰： 千不诓，万不诓；徐家举人，直做到都堂。 凤竹官终两浙巡抚。
嘉兴屠康僖公，初为刑部主事，宿狱中，细询诸囚情状，得无辜者若干人，公不自以为功，密疏其事，以白堂官。后朝审，堂官摘其语，以讯诸囚，无不服者，释冤抑十馀人。一时辇下咸颂尚书之明。
公复禀曰： 辇毂之下，尚多冤民，四海之广，兆民之众，岂无枉者？宜五年差一减刑官，核实而平反之。
尚书为奏，允其议。时公亦差减刑之列，梦一神告之曰： 汝命无子，今减刑之议，深合天心，上帝赐汝三子，皆衣紫腰金。 是夕夫人有娠，后生应埙，应坤，应埈，皆显官。
嘉兴包凭，字信之，其父为池阳太守，生七子，凭最少，赘平湖袁氏，与吾父往来甚厚，博学高才，累举不第，留心二氏之学。一日东游泖湖，偶至一村寺中，见观音像，淋漓露立，即解橐中十金，授主僧，令修屋宇，僧告以功大银少，不能竣事；复取松布四疋，检箧中衣七件与之，内纻褶，系新置，其仆请已之。
凭曰： 但得圣像无恙，吾虽裸裎何伤？
僧垂泪曰： 舍银及衣布，犹非难事。只此一点心，如何易得。
后功完，拉老父同游，宿寺中。公梦伽蓝来谢曰： 汝子当享世禄矣。 后子汴，孙柽芳，皆登第，作显官。
嘉善支立之父，为刑房吏，有囚无辜陷重辟，意哀之，欲求其生。囚语其妻曰： 支公嘉意，愧无以报，明日延之下乡，汝以身事之，彼或肯用意，则我可生也。 其妻泣而听命。及至，妻自出劝酒，具告以夫意。支不听，卒为尽力平反之。囚出狱，夫妻登门叩谢曰： 公如此厚德，晚世所稀，今无子，吾有弱女，送为箕帚妾，此则礼之可通者。 支为备礼而纳之，生立，弱冠中魁，官至翰林孔目，立生高，高生禄，皆贡为学博。禄生大纶，登第。
凡此十条，所行不同，同归于善而已。若复精而言之，则善有真，有假；有端，有曲；有阴，有阳；有是，有非；有偏，有正；有半，有满；有大，有小；有难，有易；皆当深辨。为善而不穷理，则自谓行持，岂知造孽，枉费苦心，无益也。
何谓真假？昔有儒生数辈，谒中峰和尚，问曰： 佛氏论善恶报应，如影随形。今某人善，而子孙不兴；某人恶，而家门隆盛；佛说无稽矣。
中峰云： 凡情未涤，正眼未开，认善为恶，指恶为善，往往有之。不憾己之是非颠倒，而反怨天之报应有差乎？
众曰： 善恶何致相反？
中峰令试言其状。
一人谓 詈人殴人是恶；敬人礼人是善。
中峰云： 未必然也。
一人谓 贪财妄取是恶，廉洁有守是善。
中峰云： 未必然也。
众人历言其状，中峰皆谓不然。因请问。
中峰告之曰： 有益于人，是善；有益于己，是恶。有益于人，则殴人，詈人皆善也；有益于己，则敬人，礼人皆恶也。是故人之行善，利人者公，公则为真；利己者私，私则为假。又根心者真，袭迹者假；又无为而为者真，有为而为者假；皆当自考。
何谓端曲？今人见谨愿之士，类称为善而取之；圣人则宁取狂狷。至于谨愿之士，虽一乡皆好，而必以为德之贼；是世人之善恶，分明与圣人相反。推此一端，种种取舍，无有不谬；天地鬼神之福善祸淫，皆与圣人同是非，而不与世俗同取舍。凡欲积善，决不可徇耳目，惟从心源隐微处，默默洗涤，纯是济世之心，则为端；苟有一毫媚世之心，即为曲；纯是爱人之心，则为端；有一毫愤世之心，即为曲；纯是敬人之心，则为端；有一毫玩世之心，即为曲；皆当细辨。
何谓阴阳？凡为善而人知之，则为阳善；为善而人不知，则为阴德。阴德，天报之；阳善，享世名。名，亦福也。名者，造物所忌；世之享盛名而实不副者，多有奇祸；人之无过咎而横被恶名者，子孙往往骤发，阴阳之际微矣哉。
何谓是非？鲁国之法，鲁人有赎人臣妾于诸侯，皆受金于府，子贡赎人而不受金。孔子闻而恶之曰： 赐失之矣。夫圣人举事，可以移风易俗，而教道可施于百姓，非独适己之行也。今鲁国富者寡而贫者众，受金则为不廉，何以相赎乎？自今以后，不复赎人于诸侯矣。
子路拯人于溺，其人谢之以牛，子路受之。孔子喜曰： 自今鲁国多拯人于溺矣。 自俗眼观之，子贡不受金为优，子路之受牛为劣；孔子则取由而黜赐焉。乃知人之为善，不论现行而论流弊；不论一时而论久远；不论一身而论天下。现行虽善，其流足以害人；则似善而实非也；现行虽不善，而其流足以济人，则非善而实是也。然此就一节论之耳。他如非义之义，非礼之礼，非信之信，非慈之慈，皆当抉择。
何谓偏正？昔吕文懿公，初辞相位，归故里，海内仰之，如泰山北斗。有一乡人，醉而詈之，吕公不动，谓其仆曰： 醉者勿与较也。 闭门谢之。逾年，其人犯死刑入狱。吕公始悔之曰： 使当时稍与计较，送公家责治，可以小惩而大戒；吾当时只欲存心于厚，不谓养成其恶，以至于此。 此以善心而行恶事者也。
又有以恶心而行善事者。如某家大富，值岁荒，穷民白昼抢粟于市；告之县，县不理，穷民愈肆，遂私执而困辱之，众始定；不然，几乱矣。故善者为正，恶者为偏，人皆知之；其以善心行恶事者，正中偏也；以恶心而行善事者，偏中正也；不可不知也。
何谓半满？易曰： 善不积，不足以成名；恶不积，不足以灭身。 书曰： 商罪贯盈，如贮物于器。 勤而积之，则满；懈而不积，则不满。此一说也。
昔有某氏女入寺，欲施而无财，只有钱二文，捐而与之，主席者亲为忏悔；及后入宫富贵，携数千金入寺舍之，主僧惟令其徒回向而已。
因问曰： 吾前施钱二文，师亲为忏悔，今施数千金，而师不回向，何也？
曰： 前者物虽薄，而施心甚真，非老僧亲忏，不足报德；今物虽厚，而施心不若前日之切，令人代忏足矣。 此千金为半，而二文为满也。
钟离授丹于吕祖，点铁为金，可以济世。
吕问曰： 终变否？
曰： 五百年后，当复本质。
吕曰： 如此则害五百年后人矣，吾不愿为也。
曰： 修仙要积三千功行，汝此一言，三千功行已满矣。
此又一说也。
又为善而心不着善，则随所成就，皆得圆满。心着于善，虽终身勤励，止于半善而已。譬如以财济人，内不见己，外不见人，中不见所施之物，是谓三轮体空，是谓一心清净，则斗粟可以种无涯之福，一文可以消千劫之罪，倘此心未忘，虽黄金万镒，福不满也。此又一说也。
何谓大小？昔卫仲达为馆职，被摄至冥司，主者命吏呈善恶二录，比至，则恶录盈庭，其善录一轴，仅如箸而已。索秤称之，则盈庭者反轻，而如箸者反重。
仲达曰： 某年未四十，安得过恶如是多乎？
曰： 一念不正即是，不待犯也。
因问轴中所书何事？
曰： 朝廷尝兴大工，修三山石桥，君上疏谏之，此疏稿也。
仲达曰： 某虽言，朝廷不从，于事无补，而能有如是之力。
曰： 朝廷虽不从，君之一念，已在万民；向使听从，善力更大矣。
故志在天下国家，则善虽少而大；苟在一身，虽多亦小。
何谓难易？先儒谓克己须从难克处克将去。夫子论为仁，亦曰先难。必如江西舒翁，舍二年仅得之束修，代偿官银，而全人夫妇；与邯郸张翁，舍十年所积之钱，代完赎银，而活人妻子，皆所谓难舍处能舍也。如镇江靳翁，虽年老无子，不忍以幼女为妾，而还之邻，此难忍处能忍也；故天降之福亦厚。凡有财有势者，其立德皆易，易而不为，是为自暴。贫贱作福皆难，难而能为，斯可贵耳。
随缘济众，其类至繁，约言其纲，大约有十：第一，与人为善；第二，爱敬存心；第三，成人之美；第四，劝人为善；第五，救人危急；第六，兴建大利；第七，舍财作福；第八，护持正法；第九，敬重尊长；第十，爱惜物命。
何谓与人为善？昔舜在雷泽，见渔者皆取深潭厚泽，而老弱则渔于急流浅滩之中，恻然哀之，往而渔焉；见争者皆匿其过而不谈，见有让者，则揄扬而取法之。期年，皆以深潭厚泽相让矣。夫以舜之明哲，岂不能出一言教众人哉？
乃不以言教而以身转之，此良工苦心也。
吾辈处末世，勿以己之长而盖人；勿以己之善而形人；勿以己之多能而困人。收敛才智，若无若虚；见人过失，且涵容而掩覆之。一则令其可改，一则令其有所顾忌而不敢纵，见人有微长可取，小善可录，翻然舍己而从之；且为艳称而广述之。凡日用间，发一言，行一事，全不为自己起念，全是为物立则；此大人天下为公之度也。
何谓爱敬存心？君子与小人，就形迹观，常易相混，惟一点存心处，则善恶悬绝，判然如黑白之相反。故曰：君子所以异于人者，以其存心也。君子所存之心，只是爱人敬人之心。盖人有亲疏贵贱，有智愚贤不肖；万品不齐，皆吾同胞，皆吾一体，孰非当敬爱者？爱敬众人，即是爱敬圣贤；能通众人之志，即是通圣贤之志。何者？圣贤之志，本欲斯世斯人，各得其所。吾合爱合敬，而安一世之人，即是为圣贤而安之也。
何谓成人之美？玉之在石，抵掷则瓦砾，追琢则圭璋；故凡见人行一善事，或其人志可取而资可进，皆须诱掖而成就之。或为之奖借，或为之维持；或为白其诬而分其谤；务使成立而后已。
大抵人各恶其非类，乡人之善者少，不善者多。善人在俗，亦难自立。且豪杰铮铮，不甚修形迹，多易指摘；故善事常易败，而善人常得谤；惟仁人长者，匡直而辅翼之，其功德最宏。
何谓劝人为善？生为人类，孰无良心？世路役役，最易没溺。凡与人相处，当方便提撕，开其迷惑。譬犹长夜大梦，而令之一觉；譬犹久陷烦恼，而拔之清凉，为惠最溥。韩愈云： 一时劝人以口，百世劝人以书。 较之与人为善，虽有形迹，然对证发药，时有奇效，不可废也；失言失人，当反吾智。
何谓救人危急？患难颠沛，人所时有。偶一遇之，当如痌癏之在身，速为解救。或以一言伸其屈抑；或以多方济其颠连。崔子曰： 惠不在大，赴人之急可也。 盖仁人之言哉。
何谓兴建大利？小而一乡之内，大而一邑之中，凡有利益，最宜兴建；或开渠导水，或筑堤防患；或修桥梁，以便行旅；或施茶饭，以济饥渴；随缘劝导，协力兴修，勿避嫌疑，勿辞劳怨。
何谓舍财作福？释门万行，以布施为先。所谓布施者，只是舍之一字耳。达者内舍六根，外舍六尘，一切所有，无不舍者。苟非能然，先从财上布施。世人以衣食为命，故财为最重。吾从而舍之，内以破吾之悭，外以济人之急；始而勉强，终则泰然，最可以荡涤私情，祛除执吝。
何谓护持正法？法者，万世生灵之眼目也。不有正法，何以参赞天地？何以裁成万物？何以脱尘离缚？何以经世出世？故凡见圣贤庙貌，经书典籍，皆当敬重而修饬之。至于举扬正法，上报佛恩，尤当勉励。
何谓敬重尊长？家之父兄，国之君长，与凡年高，德高，位高，识高者，皆当加意奉事。在家而奉侍父母，使深爱婉容，柔声下气，习以成性，便是和气格天之本。出而事君，行一事，毋谓君不知而自恣也。刑一人，毋谓君不知而作威也。事君如天，古人格论，此等处最关阴德。试看忠孝之家，子孙未有不绵远而昌盛者，切须慎之。
何谓爱惜物命？凡人之所以为人者，惟此恻隐之心而已；求仁者求此，积德者积此。周礼， 孟春之月，牺牲毋用牝。 孟子谓君子远庖厨，所以全吾恻隐之心也。故前辈有四不食之戒，谓闻杀不食，见杀不食，自养者不食，专为我杀者不食。学者未能断肉，且当从此戒之。
渐渐增进，慈心愈长，不特杀生当戒，蠢动含灵，皆为物命。求丝煮茧，锄地杀虫，念衣食之由来，皆杀彼以自活。故暴殄之孽，当与杀生等。至于手所误伤，足所误践者，不知其几，皆当委曲防之。古诗云： 爱鼠常留饭，怜蛾不点灯。 何其仁也！
善行无穷，不能殚述；由此十事而推广之，则万德可备矣。


余童年丧父，老母命弃举业学医，谓可以养生，可以济人，且习一艺以成名，尔父夙心也。后余在慈云寺，遇一老者，修髯伟貌，飘飘若仙，余敬礼之。语余曰： 子仕路中人也，明年即进学，何不读书？
余告以故，并叩老者姓氏里居。
曰： 吾姓孔，云南人也。得邵子皇极数正传，数该传汝。
余引之归，告母。
母曰： 善待之。
试其数，纤悉皆验。余遂启读书之念，谋之表兄沈称，言： 郁海谷先生，在沈友夫家开馆，我送汝寄学甚便。
余遂礼郁为师。
孔为余起数：县考童生，当十四名；府考七十一名，提学考第九名。明年赴考，三处名数皆合。复为卜终身休咎，言：某年考第几名，某年当补廪，某年当贡，贡后某年，当选四川一大尹，在任三年半，即宜告归。五十三岁八月十四日丑时，当终于正寝，惜无子。余备录而谨记之。
自此以后，凡遇考校，其名数先后，皆不出孔公所悬定者。独算余食廪米九十一石五斗当出贡；及食米七十一石，屠宗师即批准补贡，余窃疑之。后果为署印杨公所驳，直至丁卯年(公元1567年)，殷秋溟宗师见余场中备卷，叹曰： 五策，即五篇奏议也，岂可使博洽淹贯之儒，老于窗下乎！ 遂依县申文准贡，连前食米计之，实九十一石五斗也。余因此益信进退有命，迟速有时，澹然无求矣。
贡入燕都，留京一年，终日静坐，不阅文字。己巳(公元1569年)归，游南雍，未入监，先访云谷会禅师于栖霞山中，对坐一室，凡三昼夜不瞑目。
云谷问曰： 凡人所以不得作圣者，只为妄念相缠耳。汝坐三日，不见起一妄念，何也？
余曰： 吾为孔先生算定，荣辱生死，皆有定数，即要妄想，亦无可妄想。
云谷笑曰： 我待汝是豪杰，原来只是凡夫。
问其故？
曰： 人未能无心，终为阴阳所缚，安得无数？但惟凡人有数；极善之人，
数固拘他不定；极恶之人，数亦拘他不定。汝二十年来，被他算定，不曾转动一毫，岂非是凡夫？
余问曰： 然则数可逃乎？
曰： 命由我作，福自己求。诗书所称，的为明训。我教典中说：『求富贵得富贵，求男女得男女，求长寿得长寿。』夫妄语乃释迦大戒，诸佛菩萨，岂诳语欺人？
余进曰： 孟子言：『求则得之』，是求在我者也。道德仁义可以力求；功名富贵，如何求得？
云谷曰： 孟子之言不错，汝自错解耳。汝不见六祖说：『一切福田，不离方寸；从心而觅，感无不通。』求在我，不独得道德仁义，亦得功名富贵；内外双得，是求有益于得也。若不反躬内省，而徒向外驰求，则求之有道，而得之有命矣，内外双失，故无益。
因问： 孔公算汝终身若何？
余以实告。
云谷曰： 汝自揣应得科第否？应生子否？
余追省良久，曰： 不应也。科第中人，类有福相，余福薄，又不能积功累行，以基厚福；兼不耐烦剧，不能容人；时或以才智盖人，直心直行，轻言妄谈。凡此皆薄福之相也，岂宜科第哉。
地之秽者多生物，水之清者常无鱼；余好洁，宜无子者一；和气能育万物，余善怒，宜无子者二；爱为生生之本，忍为不育之根；余矜惜名节，常不能舍己救人，宜无子者三；多言耗气，宜无子者四；喜饮铄精，宜无子者五；好彻夜长坐，而不知葆元毓神，宜无子者六。其馀过恶尚多，不能悉数。
云谷曰： 岂惟科第哉。世间享千金之产者，定是千金人物；享百金之产者，定是百金人物；应饿死者，定是饿死人物；天不过因材而笃，几曾加纤毫意思。
即如生子，有百世之德者，定有百世子孙保之；有十世之德者，定有十世子孙保之；有三世二世之德者，定有三世二世子孙保之；其斩焉无后者，德至薄也。
汝今既知非。将向来不发科第，及不生子之相，尽情改刷；务要积德，务要包荒，务要和爱，务要惜精神。从前种种，譬如昨日死；从后种种，譬如今日生；此义理再生之身。
夫血肉之身，尚然有数；义理之身，岂不能格天。太甲曰：『天作孽，犹可违；自作孽，不可活。』诗云：『永言配命，自求多福。』孔先生算汝不登科第，不生子者，此天作之孽，犹可得而违；汝今扩充德性，力行善事，多积阴德，此自己所作之福也，安得而不受享乎？
易为君子谋，趋吉避凶；若言天命有常，吉何可趋，凶何可避？开章第一义，便说：『积善之家，必有馀庆。』汝信得及否？
余信其言，拜而受教。因将往日之罪，佛前尽情发露，为疏一通，先求登科；誓行善事三千条，以报天地祖宗之德。
云谷出功过格示余，令所行之事，逐日登记；善则记数，恶则退除，且教持准提咒，以期必验。
语余曰： 符录家有云：『不会书符，被鬼神笑。』此有秘传，只是不动念也。执笔书符，先把万缘放下，一尘不起。从此念头不动处，下一点，谓之混沌开基。由此而一笔挥成，更无思虑，此符便灵。凡祈天立命，都要从无思无虑处感格。
孟子论立命之学，而曰：『夭寿不贰。』夫夭寿，至贰者也。当其不动念时，孰为夭，孰为寿？细分之，丰歉不贰，然后可立贫富之命；穷通不贰，然后可立贵贱之命；夭寿不贰，然后可立生死之命。人生世间，惟死生为重，曰夭寿，则一切顺逆皆该之矣。
至修身以俟之，乃积德祈天之事。曰修，则身有过恶，皆当治而去之；曰俟，则一毫觊觎，一毫将迎，皆当斩绝之矣。到此地位，直造先天之境，即此便是实学。
汝未能无心，但能持准提咒，无记无数，不令间断，持得纯熟，于持中不持，于不持中持。到得念头不动，则灵验矣。
余初号学海，是日改号了凡；盖悟立命之说，而不欲落凡夫窠臼也。从此而后，终日兢兢，便觉与前不同。前日只是悠悠放任，到此自有战兢惕厉景象，在暗室屋漏中，常恐得罪天地鬼神；遇人憎我毁我，自能恬然容受。
到明年(公元1570年)礼部考科举，孔先生算该第三，忽考第一；其言不验，而秋闱中式矣。然行义未纯，检身多误；或见善而行之不勇，或救人而心常自疑；或身勉为善，而口有过言；或醒时操持，而醉后放逸；以过折功，日常虚度。自己巳岁(公元1569年)发愿，直至己卯岁(公元1579年)，历十馀年，而三千善行始完。
时方从李渐庵入关，未及回向。庚辰(公元1580年)南还。始请性空，慧空诸上人，就东塔禅堂回向。遂起求子愿，亦许行三千善事。辛巳(公元1581年)，生男天启。
余行一事，随以笔记；汝母不能书，每行一事，辄用鹅毛管，印一朱圈于历日之上。或施食贫人，或买放生命，一日有多至十馀者。至癸未(公元1583年)八月，三千之数已满。复请性空辈，就家庭回向。九月十三日，复起求中进士愿，许行善事一万条，丙戌(公元1586年)登第，授宝坻知县。
余置空格一册，名曰治心篇。晨起坐堂，家人携付门役，置案上，所行善恶，纤悉必记。夜则设桌于庭，效赵阅道焚香告帝。
汝母见所行不多，辄颦蹙曰： 我前在家，相助为善，故三千之数得完；今许一万，衙中无事可行，何时得圆满乎？
夜间偶梦见一神人，余言善事难完之故。神曰： 只减粮一节，万行俱完矣。 盖宝坻之田，每亩二分三厘七毫。余为区处，减至一分四厘六毫，委有此事，心颇惊疑。适幻余禅师自五台来，余以梦告之，且问此事宜信否？
师曰： 善心真切，即一行可当万善，况合县减粮，万民受福乎？
吾即捐俸银，请其就五台山斋僧一万而回向之。
孔公算予五十三岁有厄，余未尝祈寿，是岁竟无恙，今六十九矣。书曰： 天难谌，命靡常。 又云： 惟命不于常 ，皆非诳语。吾于是而知，凡称祸福自己求之者，乃圣贤之言。若谓祸福惟天所命，则世俗之论矣。
汝之命，未知若何？即命当荣显，常作落寞想；即时当顺利，常作拂逆想；即眼前足食，常作贫窭想；即人相爱敬，常作恐惧想；即家世望重，常作卑下想；即学问颇优，常作浅陋想。
远思扬祖宗之德，近思盖父母之愆；上思报国之恩，下思造家之福；外思济人之急，内思闲己之邪。
务要日日知非，日日改过；一日不知非，即一日安于自是；一日无过可改，即一日无步可进；天下聪明俊秀不少，所以德不加修，业不加广者，只为因循二字，耽阁一生。
云谷禅师所授立命之说，乃至精至邃，至真至正之理，其熟玩而勉行之，毋自旷也。


春秋诸大夫，见人言动，亿而谈其祸福，靡不验者，左国诸记可观也。大都吉凶之兆，萌乎心而动乎四体，其过于厚者常获福，过于薄者常近祸，俗眼多翳，谓有未定而不可测者。至诚合天，福之将至，观其善而必先知之矣。祸之将至，观其不善而必先知之矣。今欲获福而远祸，未论行善，先须改过。
但改过者，第一，要发耻心。思古之圣贤，与我同为丈夫，彼何以百世可师？我何以一身瓦裂？耽染尘情，私行不义，谓人不知，傲然无愧，将日沦于禽兽而不自知矣；世之可羞可耻者，莫大乎此。孟子曰：耻之于人大矣。以其得之则圣贤，失之则禽兽耳。此改过之要机也。
第二，要发畏心。天地在上，鬼神难欺，吾虽过在隐微，而天地鬼神，实鉴临之，重则降之百殃，轻则损其现福，吾何可以不惧？不惟是也。闲居之地，指视昭然；吾虽掩之甚密，文之甚巧，而肺肝早露，终难自欺；被人觑破，不值一文矣，乌得不懔懔？不惟是也。一息尚存，弥天之恶，犹可悔改；古人有一生作恶，临死悔悟，发一善念，遂得善终者。谓一念猛厉，足以涤百年之恶也。譬如千年幽谷，一灯才照，则千年之暗俱除；故过不论久近，惟以改为贵。但尘世无常，肉身易殒，一息不属，欲改无由矣。明则千百年担负恶名，虽孝子慈孙，不能洗涤；幽则千百劫沉沦狱报，虽圣贤佛菩萨，不能援引。乌得不畏？
第三，须发勇心。人不改过，多是因循退缩；吾须奋然振作，不用迟疑，不烦等待。小者如芒刺在肉，速与抉剔；大者如毒蛇啮指，速与斩除，无丝毫凝滞，此风雷之所以为益也。
具是三心，则有过斯改，如春冰遇日，何患不消乎？然人之过，有从事上改者，有从理上改者，有从心上改者；工夫不同，效验亦异。
如前日杀生，今戒不杀；前日怒詈，今戒不怒；此就其事而改之者也。强制于外，其难百倍，且病根终在，东灭西生，非究竟廓然之道也。
善改过者，未禁其事，先明其理；如过在杀生，即思曰：上帝好生，物皆恋命，杀彼养己，岂能自安？且彼之杀也，既受屠割，复入鼎镬，种种痛苦，彻入骨髓；己之养也，珍膏罗列，食过即空，疏食菜羹，尽可充腹，何必戕彼之生，损己之福哉？又思血气之属，皆含灵知，既有灵知，皆我一体；纵不能躬修至德，使之尊我亲我，岂可日戕物命，使之仇我憾我于无穷也？一思及此，将有对食痛心，不能下咽者矣。
如前日好怒，必思曰：人有不及，情所宜矜；悖理相干，于我何与？本无可怒者。又思天下无自是之豪杰，亦无尤人之学问；行有不得，皆己之德未修，感未至也。吾悉以自反，则谤毁之来，皆磨炼玉成之地；我将欢然受赐，何怒之有？
又闻谤而不怒，虽谗焰薰天，如举火焚空，终将自息；闻谤而怒，虽巧心力辩，如春蚕作茧，自取缠绵；怒不惟无益，且有害也。其馀种种过恶，皆当据理思之。
此理既明，过将自止。
何谓从心而改？过有千端，惟心所造；吾心不动，过安从生？学者于好色，好名，好货，好怒，种种诸过，不必逐类寻求；但当一心为善，正念现前，邪念自然污染不上。如太阳当空，魍魉潜消，此精一之真传也。过由心造，亦由心改，如斩毒树，直断其根，奚必枝枝而伐，叶叶而摘哉？
大抵最上者治心，当下清净；才动即觉，觉之即无；苟未能然，须明理以遣之；又未能然，须随事以禁之；以上事而兼行下功，未为失策。执下而昧上，则拙矣。
顾发愿改过，明须良朋提醒，幽须鬼神证明；一心忏悔，昼夜不懈，经一七，二七，以至一月，二月，三月，必有效验。
或觉心神恬旷；或觉智慧顿开；或处冗沓而触念皆通；或遇怨仇而回嗔作喜；或梦吐黑物；或梦往圣先贤，提携接引；或梦飞步太虚；或梦幢幡宝盖，种种胜事，皆过消罪灭之象也。然不得执此自高，画而不进。
昔蘧伯玉当二十岁时，已觉前日之非而尽改之矣。至二十一岁，乃知前之所改，未尽也；及二十二岁，回视二十一岁，犹在梦中，岁复一岁，递递改之，行年五十，而犹知四十九年之非，古人改过之学如此。
吾辈身为凡流，过恶猬集，而回思往事，常若不见其有过者，心粗而眼翳也。然人之过恶深重者，亦有效验：或心神昏塞，转头即忘；或无事而常烦恼；或见君子而赧然消沮；或闻正论而不乐；或施惠而人反怨；或夜梦颠倒，甚则妄言失志；皆作孽之相也，苟一类此，即须奋发，舍旧图新，幸勿自误。


易曰： 天道亏盈而益谦；地道变盈而流谦；鬼神害盈而福谦；人道恶盈而好谦。 是故谦之一卦，六爻皆吉。
书曰： 满招损，谦受益。 予屡同诸公应试，每见寒士将达，必有一段谦光可掬。
辛未(公元1571年)计偕，我嘉善同袍凡十人，惟丁敬宇宾，年最少，极其谦虚。
予告费锦坡曰： 此兄今年必第。
费曰： 何以见之？
予曰： 惟谦受福。兄看十人中，有恂恂款款，不敢先人，如敬宇者乎？有恭敬顺承，小心谦畏，如敬宇者乎？有受侮不答，闻谤不辩，如敬宇者乎？人能如此，即天地鬼神，犹将佑之，岂有不发者？
及开榜，丁果中式。
丁丑(公元1577年)在京，与冯开之同处，见其虚己敛容，大变其幼年之习。李霁岩直谅益友，时面攻其非，但见其平怀顺受，未尝有一言相报。予告之曰： 福有福始，祸有祸先，此心果谦，天必相之，兄今年决第矣。 已而果然。
赵裕峰，光远，山东冠县人，童年举于乡，久不第。其父为嘉善三尹，随之任。慕钱明吾，而执文见之，明吾悉抹其文，赵不惟不怒，且心服而速改焉。明年，遂登第。
壬辰岁(公元1592年)，予入觐，晤夏建所，见其人气虚意下，谦光逼人，归而告友人曰： 凡天将发斯人也，未发其福，先发其慧；此慧一发，则浮者自实，肆者自敛；建所温良若此，天启之矣。 及开榜，果中式。
江阴张畏岩，积学工文，有声艺林。甲午(公元1594年)，南京乡试，寓一寺中，揭晓无名，大骂试官，以为眯目。时有一道者，在傍微笑，张遽移怒道者。道者曰： 相公文必不佳。
张怒曰： 汝不见我文，乌知不佳？
道者曰： 闻作文，贵心气和平，今听公骂詈，不平甚矣，文安得工？
张不觉屈服，因就而请教焉。
道者曰： 中全要命；命不该中，文虽工，无益也。须自己做个转变。
张曰： 既是命，如何转变？
道者曰： 造命者天，立命者我；力行善事，广积阴德，何福不可求哉？
张曰： 我贫士，何能为？
道者曰： 善事阴功，皆由心造，常存此心，功德无量，且如谦虚一节，并不费钱，你如何不自反而骂试官乎？
张由此折节自持，善日加修，德日加厚。丁酉(公元1597年)，梦至一高房，得试录一册，中多缺行。问旁人，曰： 此今科试录。
问： 何多缺名？
曰： 科第阴间三年一考较，须积德无咎者，方有名。如前所缺，皆系旧该中式，因新有薄行而去之者也。
后指一行云： 汝三年来，持身颇慎，或当补此，幸自爱。 是科果中一百五名。
由此观之，举头三尺，决有神明；趋吉避凶，断然由我。须使我存心制行，毫不得罪于天地鬼神，而虚心屈己，使天地鬼神，时时怜我，方有受福之基。彼气盈者，必非远器，纵发亦无受用。稍有识见之士，必不忍自狭其量，而自拒其福也，况谦则受教有地，而取善无穷，尤修业者所必不可少者也。
古语云： 有志于功名者，必得功名；有志于富贵者，必得富贵。 人之有志，如树之有根，立定此志，须念念谦虚，尘尘方便，自然感动天地，而造福由我。今之求登科第者，初未尝有真志，不过一时意兴耳；兴到则求，兴阑则止。
孟子曰： 王之好乐甚，则齐其庶几乎？ 予于科名亦然。


理气章正诀
地无精气，以星光为精气；地无吉凶，以星气为吉凶。
夫今之论堪舆家者，类以形体为体，天星为用，甚至以形体为实，天星为虚，而竟置星学于不讲，岂知宇宙间精光在天，体魄在地，卜地而不及天星，则体魄止死块耳。盖下之河岳，即上之天辰，原非二物。如天东有苍龙，在九天谓之苍天，其下即为东岳，北有玄武为玄天，其下即为北岳；南有朱雀谓之炎天，其下即为南岳；西有白虎谓之昊天，其下即为西岳；中有北极谓之钧天，其下即为中岳。又如上有天河天汉，而下即有长江大河；上有三垣九野，而下即有垣局以域王城，有分土以域九州；上有十二次舍三百六十五度，而下即有十二支辰分限。又如人之生也，头顶圆而象乎天，趾履地而肖乎方，手足象四裔，腹心象中土，两昨象日月，游行运动象四时。又如一物一器之类，任地所有，皆天之所为，岂有天光地德而不相蒙者哉！乃若星家若稗若甘之所占，其于灾祥有符契券，地气所钟，其吉其凶有不与天通乎？是故古人有云：神仙之地，多发天门。以乾为天，而且气为纯阳也。帝王之地，多起金龙，以角亢首二十八宿，且天角帝席所在，又以乾阳到此，正在九五之宫也。后纪之地多从地户，龙飞凤舞，乃在乾巽之交也。翰苑文章之客，类多太乙天乙，以两贵人为天司文章之府也。台辅宰执之器，类多离壬，以三台在离，最近太微，四辅在壬，最近紫微，皆在帝座之左右也。忠艮仙圣之风，唯良为多，以艮宫一星，最为明赤，其光异常，故异人异气多产于此地也。又如将帅边臣，武奔悍卒，多产于娄金度，以娄金为煞，而且魁罢所陆也。神坛古刹，寡宿孤神，多出于井鬼度，以鬼金为暗，而且太阴所栖也。又如太阳在午，而诸凶俱不敢临，有君之象，以故建都立郡，一皆向离而居，盖象天星焉。他如诸星各各有主，而各各有应，岂曰渺茫乎哉！故《葬书》中云乘生气者，人但知认有形之生气，而不知认无形之生气，正在天光下临、地德上载之二语也。杨氏看行龙多用斗枢之九星，如贫狼、巨门云云，以斗构居中而运方，故行龙取象马。廖氏看入首则用流行之七政，如太阴、太阳云云，以七政运行有常有变，而吉凶最切，故人首致详焉。其法一准诸天星，非臆见也。
用先天以统龙，当详明于四龙天星；用后天以布局，尤宜审乎三盘卦例。
此二段以先天后天为定龙定穴之纲领，乃乘气中第一务也。大抵先天分位，乾南坤北，离东坎西，震巽艮兑居四隅，乃阴阳对待之体。然乾坤虽云天地定位，实为阴阳之老；坎离虽云水火不相射，亦为阴阳之极。以四分上下二又皆纯阴纯阳，无化气也。唯艮兑震巽四身上下二艾皆阴阳相配，乃合冲和之象，有化生之机，且以地法翻势配合天星，则民为食狼，兑为武曲，巽为巨门，震为廉贞，经以贪巨武为三吉，又云：大地若无廉作祖，为官也不至三公，曾文遍所云龙看地起祖，有降势，有入路，有出面，有气健而形吉，有脉息而枝分，大要不出四龙天星之外，正谓此也。龙歌中云：二十四山艮兑亥，此是乾坤正龙格，艮亥江南奇，江北宜西兑，庚辛丙丁是天干，寻得真龙实为最，震巽二扑看东西，百里之间妙相会，阳贵离与壬，阴贵艮箕兑。此于四龙之外，而又取乎亥，又取庚辛丙丁，又取离与壬者，何也？从天星也。艮兑巽一为天市垣，一为太微垣，一为少微，亦列垣局，所以为贵，况亥为紫微垣，位居北极之草，尤垣局中之最贵者乎！乃庚辛丙丁之亦贵者，则以艮纳丙而称食狼，巽纳辛而称巨门，兑纳丁而称武曲，震纳庚而称廉贞也。夫离与壬何足贵乎？以离居正阳之位，诸星到此，俱为拱状，实擅其尊。如壬与亥同宫，最近微垣，亦为最贵。又如巳为紫微垣之对宫，称帝座之明堂，今人以辛丙丁合艮兑巽而称六秀，又以亥巳六秀称八贵，又以离壬而称阳六秀之首吉，皆从天星也。昔所谓统龙法者，推而行之，大义实不外女。夫后天之势，乃分阴分阳之义，从乾至坎至艮至震，皆为阳，列于东北，从巽至离至坤至兑皆为阴，列于西南，其意以为乾坤为老阴老阳，退处西北，以六子施生布列于东南，乃致用之学也。辨方定位，古人用乎后天，意取诸此。然古人又有三盘升例之说者云何？正以方位中有吉有凶，有贵有贱，不可以无辨耳。故《素书》以浑天六十龙装卦取本来山水中四吉三奇贵人禄马以定坐穴之吉凶。昔人所谓用内分审山水，以定坐穴之纯驳者，即此势也。《宝镜》以七十二龙装分取坐向山水中四吉三奇以推本来山水之吉凶，昔人所谓用本分审入穴，以推山水之吉凶者，即此势也。又如龙脉不合浑天天盘中之四吉三奇，则求之地盘坐向，又如坐向不合四吉三奇，则又于坐向内所串之天盘看是何属，叉于此势取四吉三奇，所谓外势是也。然要之吉凶贵贱，一当以龙为主，如四吉三奇禄马贵人，俱当以龙定之。至于乘气中紧要处，又全在平分六十龙上探讨，当以蔡西山氏所定详节天表六十龙之分度为准的也。盖天盘盈缩，则六甲有多寡之差，穿山七十二，则六甲有断续之间，以之乘气，岂为当乎？故三盘卦例，古人用之以取四吉三奇贵人神通马则可，若以此法用之乘气，非其旨也。故乘气分度，用蔡氏之平分，乘气分金，用赖氏之挨加，乘气分金算度纳秀迎官，则《素书》浑天之分例，斯于堪舆之学，思过半矣。
以龙定穴，须审入路阴阳；以水定向，须看归路阴阳。
此二段乃以龙上入路归路之阴阳而乘之为一法。如一亥也，从庚酉辛而来，是左边来，为阳，则亥为阳木，从壬子癸而来，是右边来，为阴，则亥为阴木。其五行生旺便以此而分，此杨公以龙之来路分阴阳也。又如庚为阳金，墓在丑，丁为阴火，亦墓在丑，此所谓斗牛食庚丁之气也。又如乙丙交而趋戌，辛壬会而聚辰，金羊收癸甲之灵，俱是此义。昔人所谓墓合者如此。故如亥龙从南转东而入北为阴，即为乙木，或有丙水朝来归戌而去，即宜立丙向。此真阴阳交媾之法，刘公《天机秘要》消水立向之法，全在于此，以龙之归路分阴阳也。
入首入手，则龙与脉之所由辨；分金分经，则来与坐之所由分。
此二段一为初定穴时工夫，乃来脉坐度之紧要在此。何云入首？今人所称到头是也。凡到头看是何龙，如入首是阴，却审后龙多阴，则阴为真落；如后龙多阳，则阴为伪落。古人作法多从大势，以后龙为主，故多舍去伪落，虽不利于初年，所不恤也。如初一节星体甚秀，又有向合，又有水合，则初年可以催官，先哲亦间取暂福而用之，此一山一水之作用也。若大地则不以暂福为福矣。此人首为开山立向之最紧要也。何云人手？如人之取物入手，乃其实受用处，盖指穴中之气脉言也。古人所谓草蛇灰线之脉，正以人手言耳，若有草蛇灰线，则脉络分明，真有气到。然气与脉又有分者，以敛而活动处则为脉，既有敛聚，则气从脉行，但不免终属阴耳，阴不可乘，故必到有员晕处，乃阴不到而属阳，方可葬也。此入手之至精至微处，尤为紧要，初定穴时，全在此处加功。何谓分金？如亥有五亥，一以辛亥丁亥为瞪相，而巳癸为孤虚。孤虚不可入，旺相所当乘，盖从甲子乙丑之金分来，而其吉凶美恶不可不审择也。此乘气中之最紧要处。何谓分经？二十八宿乃天之经星，浑天五行于二十八宿中又各有分属焉。其与分金纳音五行相为生克制化者也。穴中有来脉，有坐度，来脉重分金，，坐度重分经。然坐度为寄寓，来脉为本生，而寄寓又所以佐本主者也。此乘气中趋生避死之最紧要处也。
脉有左右落，则脉可辨真伪；气审左右加，则气可别淳漓。
此审落脉处用挨加剪裁，为乘气中最要紧处。《地理筌蹄》云：玑皇左落那堪用，若遇右落可裁晕。皇源左落真贵显，右落壬七产荒凉。言亥之单行，则纯粹不杂为吉，若乾与亥双行，须看所落何如，左落则乾多不可作，如右落则亥多，犹可裁量，若壬亥双行亦然。夫乾为反而亥为右者，以面对来脉而看，则乾左而亥右也，凡认落脉当如此辨。赖公《催官篇》云：天星气射天廊星，微挨西兽加壬行。天廊穴空始为吉，左耳受气官资荣。言乾与亥纵非双行，其立穴处须要挨加得法，乃不为杂气所侵。如以天皇而穴乾向巽，要微于右边加壬，则全受亥气而不沾乾，则天廊之穴始空也。凡言西兽者，皆以右之自虎为吉，非以西兽为乾也。今人解作穴挨乾而气加壬者，原不知加壬即是穴场中气线移加壬边立心标也。盖心标既立，则坐向可任转移，或为天星，或为分气，皆听裁酌，特穴场中之心标不动耳。古人云：用并不用势，分向穴中作。夫谓穴中作者，正以在穴场之中从势气，非于穴场之外从势气也。来山与坐下有辨，来山是指来龙入首，坐下是指穴场中入手。此云挨加者，指坐穴之脉细微入手处也。父母之下，束气结咽，乃成胎息，此为入首之山，所谓主星是也。入首即是到头，一节到头，开面又必草蛇灰线之脉，天轮太极之晕，此为穴场，即为人手之脉，所谓穴情是也。故凡定坐向，以龙之入首定穴情，以脉之入手欲乘生气，此其紧要，吴、赖二公之所最为究心处也。
龙脉有顺逆，乘气自当有辨；五行有颠倒，作用各自法。
此言来龙生旺之气不同，而乘之者亦不同也。如同一亥也，《催官篇》云：迢迢西兑入天皇，清贵翰苑夸文章。益亥属水，兑属金，从西兑入天皇，是金能生水，则亥气为旺，此用正五行而论生旺者也。《青囊经》又云：坎癸腾腾入亥乾，丙向夹蛇阡。何也？益以癸丑属金，壬子属水，乾亥属木，丙属火，今由癸丑金而生壬子水，水生乾亥木，木生丙向之火，此又用双山五行而论生旺者也。赖公用正五行，杨公用双山五行，作用各自有法，一主于乘生气而已。
气有乘本脉而不容他杂者，气的借旁脉而可隔山取者，气有合初分脉而不为遥远者，气有串渡峡脉而不邀截者。
此乃认脉之真正而乘气为一法。《梅花院纂》云：亥无鳞甲用心安。又云：隔山取气君须参。益以亥之两旁为乾为壬，皆不可侵，所谓无鳞甲也。此以本脉宴气也。隔山取气，如巽巳丙原属阴，丙可借巳，巳可借巽，皆可隔山而借气，此以隔山而取真气也。《玉尺经》云：来龙不脱来龙气。此乘初分之气言也。如以亥脉起祖，至入穴仍复亥脉，其气与祖合也。又云：三峡三关元复元。此以渡峡之气言也。如以亥脉过峡渡关，至入穴处仍复亥脉也，亦为真气。何者？过峡处实为束气受胎之所，所以为真耳。盖凡气脉之真，自有父子公孙相肖处，此认气者不可不加察也。
龙穴无足寸之移，受气有耳腰之异，分金有转移之巧，气线无毫发之差。
此二段乃以挨生弃死、存真去伪、凝承贯棺、荫骨一线之气为一法。前段言穴之凝结，或以正穴而为窝钳乳突，或以怪形而为骑形剪火，开孤截荡，或以正落而为本山本气，或以伪落而为斩关借寓，要皆有不可移易之穴场也。岂可尺寸移哉？乃受气则不然，或于行龙出脉，有顺有逆，有横有直，有隔一宫，有隔数宫。其受气或耳或腰，内接生气，外接堂气，甚不可拘泥也。先贤以人力而敌天工，全在于此。若谓星分用事，并其生成之穴法而移之，则谬矣。气线以人手束气处为主，如艮龙人首，戊寅为正气，且戊寅为土，亦为本气，所谓坐下自旺，无待女助矣。若或丙寅七艮之气则属火，反生艮土为泄，乃失之弱，宜用分金生养穴。如作甲山庚向，宜用庚寅分金，以庚寅之木可生丙寅之火为生旺也。盖二十四字为父母，六十龙为胎急。凡胎息以生，父母为泄，故丙寅之气坐艮中为弱也。此于坐线之分金，可以转移而无定格，若气线不可有差者，以在束气入首之处生定此气，不可改移，及至穴中挂线乘气，如稍浸癸丑，则居三丑之地，便非艮矣，岂可毫发差哉故凡气既定，乃挂坐线，坐线既定，又当挂杂气线。如艮龙入首有三分寅气，便当挂寅气一线，若作甲山庚向，则挂甲庚坐线，至于气线坐线交界之所，便为右耳乘气之所，又当子交界受气处看寅气何如，如有寅气冲入，便当趋避，脉路来急，当退下一分以避寅气，脉路来缓，当进上一分以避寅气，则艮之真气乃贯棺而无夹杂矣。此则至精至微不可毫发差者也。乘气之吃紧处在此。
乘气当避中气，故取三七放棺；分金宜乘旺气，亦取三七加向。
此二段言气线坐线但当避煞迎生，乃乘气中之第一紧要。宇宙间一逢中气，即为衰渐，故罗经中以戊子已丑为太空亡正，以其度数界在五分中气之间，为无生机也。如《催官篇》亥龙坐壬向丙，畴加乾位，慎入巳亥，坐乾向巽，略加壬位，受癸亥之七亥三壬，正合此意。又如分金加左加右，多用三分，正以三分则在丙丁庚辛之上，不犯戊已杂煞及两边交界之中缝也。分金用丙丁庚辛，原阴阳正所源载实取分气之在兑艮震巽者，为阴阳相交，故称旺相。要之论乎乘气，则从丙丁庚辛作分金，亦不犯冲中之破，而一切空亡关煞可无患矣。
脉不直而气直，何畏直来直受；气不斜而棺斜，乃为正贯正承。
此二段正《催官篇》中承气之妙诀。《催官篇》云：赤蛇头向天门北，直来直向神功烈。巽丙受向最为艮，富贵荣华人英杰。夫直来直向为气冲脑散，然或左而加巽，右而加丙，微微斜受，便非冲脑。且看入手之脉脊何如，一有草蛇灰线之玄，曲折而入手，不为犯阴，则以挨加之法而裁之，何畏其直。所谓脉不直而气直，不为害也。若果入手亦是硬直，则所谓撩山劈势倚加插粘之法，岂可少哉！又云：背一面九，乘天补气，从右耳为合矩，穴宜挨左，加天皇富贵，荣华震乡土。此言壬龙坐子向午，得丙子正壬之气，以贯右耳为合法，穴宜挨左，以取甲子七壬三亥之气。放棺合丙子正气为左辅。夫不取正壬而取七壬之气者，正为挨过七壬则正壬之气斜斜贯耳，正气为无亏矣。此棺斜受而气乃能正受之法。盖贯耳是一定之气，放棺是左右挨加，而为乘气之活法也。《催官篇》之妙诀正在于此。
龙以脉为主，穴以向为尊。水以向而定，向以局而分。
此以水与穴皆以向为重，凡论气者不可不论也。凡葬法内之乘气，一以脉为主，亦以正五行为主，别无他门。若坐穴立向，则虽内以乘龙，而实外以消水，其法多端，不可不详审也。如亥入首，水自寅艮来，由戌乾去，若以双山五行属木，则冲破胎养，以正五行属水，则冲破冠带，俱不合度，当立丙丁向，则水可消。盖以玄空五行论，则丙丁属火，其墓在戌，乃可收寅艮之水而发福，此以玄空行收向上之水也。水有息道漏道。从人而成，至山向而折之，乃漏道，则生成之局非人为也，故古人定向在于收局，当用双山定之。如卯龙巽庚，水朝金局也，出艮方则金气已成，当立庚向。盖从煞正为迎神避煞之法。又如卯龙见寅艮，巽巳丙水朝，是成火局，当迁辛向。盖木龙见火局不免为泄，然迁辛向对看去流，此从休囚出水，亦乘生脱煞之一法也。昔人云：无绝水，有绝向。盖山水巳结，未有不可葬者。或水有不合，当于向上转移而消之。自古立向消水，有许多法度，非以滋后人之惑，只是令人有个法度，以合山川之性情，不至拂逆而有败地耳。是故法度不必尽合，只合得一种便可作福。若合诸家，而曰吾用某种水法，自以为确不可移，夫山水性情变态不一，而苟执一法以合之，岂不谬哉？
来路看四生，坐下看中绝，局内看三合，向上看双金。
此四段乃以各家五行论气而为收山出煞之法也。来路何以看四生？昔人所谓地有四势是也。如水土龙从坤申庚兑而来，至壬结穴，是从生方发足，旺方到头，此为生旺之龙。其发福必大久。又如水土从东方来，则为克泄之地，一发便衰矣。凡看龙用正五行法当如是。坐下何以看四绝？如艮龙入首，作壬山丙向，水从乾亥方出，则为火绝胎之地。绝胎是禄存，所谓四个禄存流尽，必富贵者也。盖坐下壬属火，艮寅乃火生长之地，而以壬为坐下，则火居火地为得位。又或水从寅甲来，则生养方为食狼，长房必发；或水从丙午方来，则官旺为武曲，中房必发；又或水从丁未方来，则衰方为巨门，小房必发。合此三吉，从乾亥方出，则绝胎为禄存，三房并发，必为富贵悠远之地。若或水从乾亥方出，而误作癸山丁向，为土坐土，则乾亥为临宫之地，冲破临官，中子必败矣，此坐下所系甚不小也。今人但知立向，而不知坐下为当慎，所以十有九败耳。坐下用洪范五行法，当如是。亦有以此用之看来脉者，如董氏明旨亦用此法。凡看来脉，当用正五行，至用洪范五行参而合之，尤为的当理法。局内何以看三合？如亥龙入首，水从卯甲方来，至坤未方出口，是亥卯未三合，此真木局也。又如亥龙至庚结穴，作卯向，水从坤方出口，则龙水坐向皆从木局，合为一家，更生旺矣。看局用双山五行法当如是。向上何以看双金？以辰戌丑未乃四金之地，如丑宫为金牛，则称睹金煞。或作坤向，则玄空五行坤属金，木亦在丑，是丑为一金，坤又为一金，合之则为双金矣。此谓龙向，皆属墓便为双金煞也，犯之必定损丁。即地甚吉，不妨发贵要之人，丁终受伤也。丑左有艮，右有癸，皆属丑分，或艮七分而丑三分，则可不作丑论；若艮丑平分，便有暗金侵之，俱不可作坤向，癸之相兼亦然。又乾坤卯午皆属金，则丑艮之龙于此四向皆为双金矣。凡大墓皆属破军金，推之他龙皆然。盖玄空五行专用以收山出煞法当如是，若阴作阴向，阳作阳向，犹不冲激，或可免祸；若以丑而作坤向，则阳来冲阴，祸更速矣。凡五行颠倒，今人多不并用，不知古人作法各有取义，原属一家，只用之各当，不失古人作用之意耳。洪范五行如丑山未向坐，山属土，坤申为长生，壬亥为旺地，子癸为衰地，放古，人有 丑山高未水滔滔，壬亥拱揖穴坚牢，丙巳出口产贤豪 之说。养生为贪狼，属长，官旺为武曲，属中，衰为巨门，属幼。如破长生则损长，长生来则益长。凡官旺衰水来去，于中小皆然。凡龙与水俱宜来，生旺也。外有八分五行从纳甲中来，用之合局为当。又有浑天卦爻，其五行用之以推煞曜，以推子父才官，极为有准，此皆五行中当究心者。
制煞莫如乘旺，脱煞正以扶正，从煞乃化为权，留煞正尔迎官。
此二段以生克制化为消纳之法，乃乘气中补泄之一玄机也。如离龙入首，乾亥水朝来正为煞曜，当坐丁向。癸收甲水，以合乾亥，而为乾甲丁之木局，木能生火故也。气合而离火旺，则乾亥不为煞曜，而反为生旺矣。此乘旺制煞之一法也。又如卯龙入首，布什水与艮水从辛而去，一派火局泄木之气，即为煞矣。当作辛向，令煞水宜去，而不蓄于局中，则火气泄而木气不伤矣，此脱煞扶生之一法也。又如亥龙入首。后龙带子癸而来，以双山论属木，水从庚辛方入堂，一派金气，则煞水满局矣，当立巽向。盖巽庚癸原为一家，今以巽与庚辛合，而又与亥子癸合。夫党与合而煞化，则煞反为权，不为我之仇矣，此从煞为权之一法也。又如巽龙入首，辛水当面朝来，所谓一条辛水向东流也。但以正五行论，巽属木，辛属金，则辛金为巽木之煞矣。独以势气论，则巽辛相纳为配合，以天星论，则天乙太乙为星垣中之两贵人，若山水可作辛向，则辛不为煞而为官星矣，此迎官就禄之一法也。山有山之煞，水有水之煞，其消纳工夫，全在生克制化上探讨耳。
客水客砂，尚可招邀取气；真夫真妇，犹嫌半路相逢。
此二段言外合可借，内合不可假，乃以砂水而乘气之一法也。昔刘公为潘氏作祖地，一片方砂不开头面，而东西阔二三百步，并无界水插兜，却于东南角上有水从巽巳曲折而来，到右从丙上合流，与横水交流到左出丑艮而去，刘公即从东南角上点穴作巽向。人皆疑其渺茫无收拾，气散不聚，葬下不数年而科第显。何也？此乃巽水邀亥兑之气入穴，且艮出水作巽向接堂气耳。此以外合之客气而取内之真气为一法。又如砂头自东趋西北，本是坤申来龙，然东南巽丙上水来，左右两砂交牙，巽丙之朝屈曲，到堂有情，虽本身蛮旷无界，然朝上砂水有情，兑气自聚，盖客砂能邀龙气入局也。经云：蛮气一片难收拾，却把朝山识幸心。此见寻龙乘气自有巧处，内气难认，当以外气而认之，此为一法。又如丙乙相见为夫妇，若丙逢丁癸辛水来，乙逢甲庚壬水来，则配非其偶，纵朝向得情，终难发福。又有乙配丙于中途，如丙火生于寅水，不自寅来，却是巳午方来朝出戌，此虽正配，终非自少至老之夫妻，亦为路通，当主衰年科第，其发福终迟缓也。此以真气而非真正交媾，气为轻浅，乃夺神功改天命者，又当自有补弱扶衰之法也。此在乘气者不可不察。
阴用阳朝，阳用阴应，合之固眷属一家；山运收山，水运收水，分之亦互为生旺。
此二段以朝迎收纳而为乘气之妙诀也。如亥龙从西兑而来为阳，亥则为甲木，以甲木为阳，生亥旺卯，而墓未当用阴，而墓未者配之，唯癸水为阴，生卯旺亥墓未，乃为正配，所谓金羊收癸甲之灵也。阳木用阴水来配，则为阳用阴应。若申子辰水局从右转，则为阴癸之水，宜用甲来配，乃为阴用阳朝。盖阳用阴应，阳静而守，阴运而用也；阴用阳朝，阴静而守，阳运而动也。阴阳互藏其宅，动静互为其根。气从左行，从生趋旺，气从右旋，从旺趋生也。生旺互交，玄窍相通，而化育成矣。此为堪舆家乘气之第一关窍也。又如亥龙从坎入亥者为阴，亥则为乙木，以乙木为阴，生午旺寅，墓戌当用阳，而墓戌者配之，乃为正配，所谓乙丙交而趋戌是也。阴阳交媾，气始凝聚，然后以向合之当迎，寅午之生旺，而为朝迎。穴液龙以乘内气，向依水以乘外气。山龙以山运收山，水龙以水运收水。如乙木生于午，故午上高峰，则旺人丁；旺于寅。故寅上有高峰，则发财禄，所谓山管山也。丙火生于寅，故寅上水来，主旺人丁；旺于午，故午上水来，主发财禄，所谓水管水也。乙木以丙火为配，故其朝向收纳，并认火局，宜用寅午为得全旺，则水与太之气并与向合而为其收纳矣。若阴遇阴则为纯阴不长。蹿遇阳则为纯阳不生，纵砂明水秀，终非大地。唯顾外堂水法，随水立向。消其去水以避凶杀而已，安能造大福哉！如白龙记坎亥入乾阴龙右旋之法，寅甲水来，长生会帝。旺水也，辛戍水去，玄窍合也。用丙向，以帝旺收寅戌也，故葬下五子皆显。后取辛戌逆冲丁离，则冲破官禄矣，故五子皆败。若冲破长生，则人丁绝，此不知妄作者之所以取祸也。
主有主气，内宜秘于五行；堂有堂气，外宜观乎四势。龙为地气，当从骨脉实处窍其内而注之；水为天气，当从向方虚处窍其外而引之。
此乃控制山川，裁成造化，以补泄有余不足之气，乃改天命夺神功之秘要也。凡葬法得金井一与门户为一向，乃正法也。有如外就堂气，则先到之砂水不可不收，聚会之堂气不可不纳，此众口以为必然者，却与龙法之生向不合，则当以天星势气为主，作内外二向。假如亥龙宜作巽向，外面砂水又宜作巳向，则内用要向以乘生气，外用巳向以接堂气，亦何嫌于作两向也。此正所谓 四势任君谈，五行当自守 者。先哲有云：龙之气未到，向之气先到。则布置之法，正为改夺之神功也，岂易言哉！要在察山川之性情，审气脉之强弱，或宜补，或宜泄，或以扶山，或以助命，或以发乎当代，或以应乎后人，各各有法，不可不精详焉。盖窍办所以导内气，凡所以贯串后龙，而使之仲，驳为纯、扶衰为旺者，皆在此也。昔人所谓布置从龙是已。窍外之法，若人鼻息然，昔人所谓息道通气不通水者是也。如人之一呼一吸，得其清气则吉，得其浊气则凶，所系不小，是故窍外之法其法最玄，亦以扶山助命为主耳。乃其生克制化。用以化煞为权，转凶为吉。固自各各有法，大抵在向方砂水上精详之。看砂水之吉凶纯驳与龙身之骨脉配合何知，合则顺其自然而以正合，不合则用剪裁制化之法而以变合。盖导外气，实以扶内气也。有如外气乖戾，内气必损伤。可不值哉！
在天成象，在地成形，同一气，故天象以太阳为尊，而地法以廉贞为主，同以火星为万象之宗；象垂吉凶，形分祸福，同一域，故星光以岁星为德，而地法以食狼为贵，同以木星为万象之华。
此以举木火二端。以见天象地形之配合不可峻而二也。诸如三垣九野，同于舆图之画井分疆；迟留顺逆，同于龙脉之向背行止；吉凶灾详，同于国家之安危祸福，恶乎有毫发之爽！唯举其紧要者而言，则五行唯土为能全物。唯火为能生土，是火为宇宙之大祖宗也。何者为奏火？唯一点真阳为真火。太阳是已。于天为日，于卦为离，于方为午，于星分康贞。于五兽为黄龙。且五行馀各有冕、唯火无所不寓，激石激金则火出，是土金有火也；木能生火，是木有火也；泉有温泉，海岛之中，时见火光，是水中亦有火也。即如人之结胎，非得一点阳精真火，则不能结而为形，此看地法必以火星为祖，方能化生。方能远大，亦其理固然耳。诸九都城郡邑，必向南离，正以午为太阳所居之位，次则太阴与日同之。又次则金水附曰月而行，皆以近日为贵。放凡结穴太阴太阳，又多金水者。儿以此也。古太史多称岁星所在，其国不可伐，岂非以木星为最吉乎！九星中以贫狼为首吉者，亦以贵狼属木耳。且宇内何者最秀最华？岂非木邪？夫木发于春而盛于夏，谓之华夏，焕乎一文明之象。以此木星无论冲天紫气，曲直纵横，窑是秀体，亦无论花芽节苞，皆是全机。盖地形与天星同，以木之精华秀丽为吉象耳。由此以推，则今人之以天星为渺茫，而有绝口置之不道者，艮可怪也。
先天一阴一阳，对配为主，故四龙天星，唯取相配，阴与阳会，阳与阴合；后天分阴分阳，致用为主，故八方坐向，可借为配，坐阳收阴，坐阴收阳。
此言先天后天势气，有以为体而不可易者，有以为用而可移易者，此论龙论局之辨也。先天之体，乾坤以老阴老阳相配，坎离为中男中女相配，震巽为长男长女相配，艮兑为少男少女相配，则八龙皆有阴阳相配合，而何独取于四龙也？以乾坤纯阴纯阳，为阴阳之老，坎离上下皆阴皆阳，亦为阴阳之极，殊乏生机耳。唯震兑上阴而下阳，艮巽上阳而下阴，乃为阴阳之交，宇宙生机，并从此出。经云四龙天星，正以此也。诸凡孤虚旺相之说，皆原于此，非所谓久天统龙法者乎！后天自乾至震为阳，自巽至兑为阴，所谓分阴分阳是已。其意亦以乾坤为老，退居西北之地，而置六子于东南施生之方，所以用也。且以《洛书》而布，后天阴阳，当可随方而就，或以卦气，或以天干，不媾交配。如艮龙而作兑向，是为正配，虽作丁向，亦是从兑所纳，即作丙向，不从卦气而认天星，亦是配合。且坐癸向丁，坐壬向丙，亦不失为坐阳配阴之法。所谓阴阳相见是也。先天之体无变，后天之用有变，即地法中无怪龙而有怪穴之意。昔人所谓地理尚其变，意正如此。此用卦大肯綮处，不可不理会者也。诸如翻卦多门，五行颠倒剧。岂无谬戾，何必拘拘为哉！
先天后天，先为体而后为用，贵通其变；阴阳二气，阳非贱而阴非贵，在适其宜。
今始舆家一论地法，则以阴龙为胜，不知古人视原关相阴阳，各随所宜，岂有贵阴而贱阳之义？盖《洛书》之义，一九三七居于四正，适合先天乾坤坎离之位，二四六八居于四隅，适合先天艮兑震巽之位，奇数属阳，偶数属阴，配以乾坤坎离，亦从乎阳，配以震兑艮巽，亦从乎阴，此今术家以奇耦论阴阳，而非先天本来之阴阳也。古人建都立国，南面而治，位于四正，正以乾南坤北，正天地之位，离东坎西，应日月之门，于天道为正，于地势为宜，非故去阴而取阳，抑亦先天之身体宜尔也。至如安坟屠骨，古人多取艮兑震巽四卦，亦以先天势体，风雷相为动荡，山泽互为流通，用以荫枯骨则易以生发焉耳，岂以位居二四六八之阴而即为贵哉！若论地位，则所谓神仙之地发自天门，帝王之地起自金龙者，非乾与震乎？且后天震兑为先天之坎离，后天乾坤即先天之巽艮，亦安得以后天之位而易先天之气也！大要地法当以龙势为主，其大小贵贱只在龙势上定之。乃如势气逢阳则阳，逢阴则阴，或宜阳而从阳，或宜阴而从阴，若拂四势之宜而强以从势，此胶柱鼓瑟、刻舟求剑之迂术也，岂能合山川情性，而通地之灵、侥地之福哉！
地以八方正位，定坤道之舆图，故以正子午为地盘，居内以应地之实；天以十二分野，正躔度之次舍，故以壬子丙午为天盘，居外以应天之虚。
今人论针，乃有正针逢针之分，且有彼是此非，又有专用此而不用彼者，盖不知二针各有取义，相为用而不相为悼耳。地盘何取于正子午也？原地盘分属，以八分为分属。一从《河》《洛》中来，《河图》之象，列以八方，《洛书》之数，亦有四正四隅，舍此之外，则无理气。经之所谓气从八方，混元子所谓八定位，《灵辖经》所谓内立八极以统八方之气是也。夫既以八方分位，则壬子癸共一坎也，丙午丁共一离也，一卦三山，其以正子午为地之中，夫何疑乎！古人用以测地，正为气从八方，故以正子午之针打龙，所谓龙从地下求者，指地盘言也。夫地气何以分贵贱？乃从天星也。天之躔度以十二次舍为分，壬子共一子也，保以辨之？凡次舍十二，每次分得三十度，合考之，玄枵次舍自女八度起至危十五度方成三十度，夫女四星十一度半属癸，今玄梧起于女八度，是仅侵癸之三度而已；虚二星九度半属坎，危三星十八度属壬，今玄根止于危十五度，亦仅成剩壬之三度而已，则玄枵子分，岂非壬子之间乎？故以壬子之间为天盘之子，又复何疑。即子而推丙午，亦共一午，则壬子丙午之间，正为天之中矣。古人向从天中立，正以应天之虚，从天盘也。盖地气静，故寻龙捉脉当从地盘之静定为主；天气动，故收水立向当以天盘之旋动为主。且贵贱在天星，若不从天盘而定，则天星无据，将何以发用乎？是故收生旺之气于坐下，而又迎吉曜之气于向方，则天与地通，而动与静合，斯可以召福而迎祥也。然则正针逢针，岂有偏重偏用之理，但龙是一定之龙，向无一定之向，纵龙脉有挨加，亦是因方而有挨加。昔人云：立穴易，立向难。正以动体之难捉摸耳。夫所谓神而明之，存乎其人者，其在天盘乎！


宇宙有大关合，气远为主；山川有真性情，气势为先。
此首章，乃堪舆家之论气者第一机窍也。昔云：有地非人不下，有人非时不下。盖以气远言也。又云：察以眼界，会以性情，若能了此，天下横行。此以气势言也。如彼前哲，一睹形势，便知祸福之大小，世数之先后，全在气远上之。夫山川有真性情，何以辨也？昔人有云山乘秀气，水乘积气，石乘煞气，平乘脊气。又云：山谷异形，平原一气，此山川之大势，乃山川之真性情也。山何以独取秀气也？山之势，类多刚猛币顽硬，惟患不秀丽，若见秀丽所丛，穆是真气所聚。且上聚地惟天清之气居多，所谓收山不收水者，正用之此处，故以峰峦之秀气为生气耳。水何以独取积气也？水之势，类多流走而散逸，惟患不澄凝，若见诸水所积，便是真气所钟。且下聚地惟取凝蓄之气居多，所谓收水不收山者，正用之此处，故以水之积气为生气耳。石何以独取煞气也？山有山之喜气，亦有山之怒气。怒则山之威灵所在。威灵之气，多露为石。若石山而徒刚猛，压逼不成体势，不作威仪，则徒有煞而无生矣。从而下之，祸不旋踵。故石贵乘煞气者，取其威而成体，有生气也，最宜细认。平何以独取脊气也？如平阳一派之土，纯阳无阴，生气不敛，苟得一骨脊之处高起，便为敛而有生气矣。昔人有 没牛吹气，如酥在汤 之喻，正如此。山谷又何以称异气乎？如今山谷之间，各自起势，各自开局，各自成门户，其气各异，故凡江南一带，不当与江北同看，只见一个星辰特起，一个局面特开，有盖有送，有朝有迎，或如专城，或如停释，倘得两三重水口，特特关锁，便为有结，便当着眼。试观闰、广、吴越之间，各村各社，各有名族，亦各有名家，诸几语言习尚，又各不同风，惟异气然也。平原又何以称一气乎？如今四望广汉之地，有何大分别，只见有一方冈脊起处，便作城池市镇，其为庐舍坟墓，尽聚于此，即几语言习尚，虽数百里多为通同，谓非一气然乎。倘居异气处而漫以漠然四望之势求之，则以眼界太宽而失矣；倘署一气处而必以山谷分结之势求之，则又以眼界太窄而失矣。此认气以认气势为难也。
地运有推移，而天气从之；天运有转旋，而地气应之。天气动于上。而人为应之；人为动于下，而天气从之。
此言宇宙气运，天地人皆相与于有成，一有转移举动，气即以异，此识时观变者之一大枢纽也。何谓地运有转移而天气从之？如黄河是天地间一大血脉，据黄虞时河由龙门而转吕梁，由吕梁而转太行，由太行而转褐石乃入海，是河从西转南，从南转东北，而巽居其中，则所谓黄河如带，五岳俱朝，为天下第一大风。水者，此也。此巽都一时而尧舜禹三圣人出焉，千古莫盛矣。夫惟黄河经其北，长江绕其南，而泰岳夹于其间，则泰山为华山以来大尽之龙，乃中国之一大干也。若论中国形胜，则泰山为中尽，当时孔圣起而群贤济济并生，千古亦莫盛焉。此开辟以来未有转徒之山水也。自汉黄河渐徒而南，乃至穿断部鲁之墟，宜走准泅，则泰山反居北，而黄河乃居南矣。巽州之水势倾，邹鲁之地脉断，而北地之气运衰矣。我朝祖陵钟于中都，大业起于滁阳，正在准泗之间，岂非黄河南徒，气运固使之然乎！人言江南之盛，以宋南渡而然，不知黄河徒而之南，则天运亦从而之南，人不能为之挽也。夫天气一从地运之转者如女人何谓天运有转旋而地气亦应之？如秦太史占金陵有天子气，乃疏秦淮跌泄之，不知奏港一疏，地运乃动，溺后小而六朝之建都。大而我朝之鼎奠，果应于此。又如洛阳素未有杜鹃，及杜鹃啼而天气行于南矣，商人自是果作相，是地运未到而天运先到，则地乃从天转也。何谓天气动于上而人为应之？如陈希夷一夕见小星居帝星之左，及旦而亚觅其所，见宋太祖与赵普同坐酒肆间，而赵居其左。陈乃曰：小星何敢居帝座左哉！推而易之。此宋太祖微时事。今人多以星气为渺茫，而不知天动人应，其不爽如此。何谓人事动于下而天气认之？如洛阳花石，何大关系，而元史占之，以为花石不会，由宋之旺气不绝，及一旦移去花石，而航海之舟遂覆。今人多以前哲按星势为作用。似为怪涎不经。而不知一举一动，天即为应。气何不贯通也？夫论气运者而苟拘拘于定格，不及于转徒幻化之不常，抑何以定其变哉！夫古大哲望气而可预占。察时而可观变，盖通此窍耳，自非神仙道眼，乌足语此！
有聚讲、行讲、坐讲，则气聚于龙；有权星、尊星、雄星，则气聚于势；有盖铅、夹胎、乘胎、，则气聚于穴；有收襟、收堂、收关，测气聚于局。
此四段，乃认气者第一关键也。夫龙忌孤单，人所共知，然亦但知看到头数节耳，不知龙有起有止有行度，起处必要聚讲。如层云叠雾，合气运形，大以数百里，小以数十里，横亘绵延，或五星聚而不分，谓之聚讲。如都会之地，万食所聚，万民所止，乃枢要之会也既之后，则分枝劈脉而去，条分缕析，正干从中，徐支分左分右而行。以渡峡，或以定闪，两边夹护，各带峰峦，带印、带笔、带旗、带鼓、带仓、带库，各各不一，总之丛聚拱护，不孤不露，谓之行讲。龙之行度既历剥换，必有归宿，譬则行者之赴家，其一家骨肉必为团聚，又譬则贵人之登堂，其所属僚佐必为拱护，决无孤立独坐之理，谓之坐讲。有此三讲，其龙乃真，若或不然，则孤单二字，不特在入穴之所矣。何以谓之权星？吴公《钳龙经》中所称都权之星也。盖以其势正盛正大，祖宗二字不足以尽之。高大如雪山之齐天，不见其顶，绵亘如云中之雁，不见其来，丛集如艮仑，八方之播踞，不见其分，则天下万派之山，皆祖于此，此亦何可以祖言，故以都权之星名也。大抵权星多土金之体，盖惟土金能绵豆也。若水木火多作祖星，以其活动而卓立，则为分形矣，则宇宙间惟土石为大为盛，盖石即金也。经云权星宜大不宜秀，祖星临来要起峰。正此之谓。从此而推，一郡有一郡之权星，几论佛仙候王相公之大结构，必本于此。至如尊星，则或祖或宗，高出于一方，为众山所首出者，从此而知龙之正干正结，皆肇于此。又如雄星，则于城廓交关之处，有卓立星辰，可以应尊星而当门户者，则以雄星称、即今所谓北辰罗侯之类。盖交牙织结，不如以禽兽成形，物形守关，又不如以人守关之为大也。有此三星，方为势大。胎星是结穴之所，何谓盖胎？即盖座是也。盖无盖势，胎必不结。华盖尽为上，冠盖宝盖次之，即个字飞蛾亦是盖样。盖有盖则脉不露不孤，而穴必藏风聚气矣。何谓夹胎？如今龙虎夹耳之说，使风门不动，所以卫穴者也。何谓乘胎？如今小明堂是也。盖上盖则气注于下，下乘则气堕于上，两旁夹则气蓄于中，方谓有气之穴。何谓收襟？则穴中微茫，界水所会，如人之襟领所交，名曰襟合。何谓收堂？则龙虎界割之水所会，如居室之明堂，为四水之所聚，名曰堂合。何谓收关？以龙之分来作城作郭之水所会，小如居室之门户，大如城郭之关锁，名曰关合。古人所谓小合收囊，以堂合言也；大合收局，以关合言也。穴情低小者，收堂以内之水；穴情高大者，收关以内之水。至如穴前小明堂合襟之水，无论高低穴皆所当收也。几论局者，必准诸此，合而论之。昔人有云：有穴方言地，无局不言龙。则局又龙之所以定背面也。廖公泄天机，分龙穴砂水，而又加之以堂，正此之谓与！
阴胜逢阳则止，阳胜逢阴则住。雄龙须要雌龙御，雌龙须要雄龙簇。
此二段言龙势必得阴阳雌雄媾会之处而始成胎，认气者所当审也。如山谷之间，阴气尝胜，故一卸平洋，脱胎换骨，局面亦且开阳舒畅，此便有结，所谓阴胜逢阳而止是也。大开大结，小开小结，万万不爽。又如平洋之地，阳气尝胜，故忽然起一冈阜、一山脊，谓之吉气所起，乃四面阴砂，未缠未护，便是浅露，亦自成局。故平原之处，只要分局得明，骨脉显示露为证，所谓阳胜逢阴而住也。又如龙势之来，正干雄强，谓之雄龙，有自天而降、御风而行之势，乃两护送之山须要柔顺婉转，远缠远护，不与争强，则正干乃结。昔人所云雄龙坐大将以握重兵是也。要之所御之砂若果秀雅，亦出文士，或以文臣握兵权耳。又如龙势之行，一派软嫩为雌，必两边拥护，拱夹有力，作起气势，乃见精神。夫雌龙固主文秀，然四面砂如笔、如笏、如鼓、如旗，亦主威严，岂止文秀哉！此雌龙以夹从雄势为佳，几雌雄贵交媾如此。
大地无形看气概，小地无势看精神。水成形山上止，山成形水中止。
此言立穴当先认其形神止聚之处而穴之，不可一概论也。今人于入首作穴处，便看窝钳乳突四字，一有此四者，便称好穴，不知形乃穴之证佐耳。至其生机真结之处，全在大势上理会。如大地之形，尝隐尝拙，何有形之巧媚动人。只于大象上察其气势，认其性情，苟得生机，便成穴法，不在拘拘于窝钳乳突之常法也。至若小地，既无气概，必须形局合度，聚气藏风。出局观之，似无气势，入局观之，却有精神，则便可于精神聚处穴之，亦可成一器局也。此管氏立穴以认形势为先，最为至要。乃论形之止宿处，又要辨支拢高下，乃不失其性情也。如平支之龙，全以水为界合而成，阳气尝胜，其势柔婉，穴当从其起处刚而乘之，所谓山上止者是也，即《葬书》支葬其疡之意。如山拢之龙阴气常胜，其势雄急，穴当从其坦处而乘之，所谓水中止者是也。谓之水中只是界水会而止处，古所云：来不来，坦中裁，住不住，坪中取。此与《葬书》拢葬其麓之意同。
认气于大父母看尊星，认气于宾子富看主星，认气于方交搏看胎伏星，认气于胎育看胎息星，认气于化煞为权看解星，认气于逢绝而生看恩星。
此数段乃龙气中认气第一法门也。几看龙须认尊星为主，盖到一方看是何山最高最大，专擅一方，便以之为大父母。看尊星是何星辰，如土星起顶垂肩，大开盖帐，则为土龙势，其所育之子孙，土是本气，金是生气。如木则为煞，如火则为其所泄，如水则又为其所刑。故凡自上而下，遇生旺为子息，遇克害则为其煞。其法当祖《河图》，一以顺生为序，盖父母不可克子孙也。李家《龙经》云：息星克母子荣昌，母星克子死绝亡。盖下可克上，上不可克下也。凡山一到入首之处，看是何星辰，如金星入首，祖宗原是土势出脉，则为真子孙矣。若干入首盖覆之星或带木，不兔相克。然息为金而覆胎之星带木，则子息破母胎而出，原有此理。便是金木相接之处，微有水意，便不隔绝矣。此即合前所云息星克母子荣昌之说，有何妨乎！其法出于《洛书》，一以逆克为序。而吴公解义云：木星入土星，一甲辅明廷。亦以从下克上之不畏也。如今术家所称屏下贵人，夫以木星贵人而在屏土之下，非木入土之说乎！又如大父母既布势降脉而来。若干其间不遇雌雄交媾，何以成胎？故当行到气盛处。须要跌断过峡，一俯一仰而成胎伏，乃成交磺。此去方有生育。若无胎伏，放去必不变化，便是纯阳纯阴，无生机矣。杨公论龙。必以胎伏，意正如此，此于龙腰认气之第一机窍也。龙既跌断，过峡则再起，必有好星辰或开盖覆，必成胎育。盖覆之下，一线起脉为胎。所谓鹤膝蜂腰龙已成，正指此处。此一线垂落，必要水体乃成胎，所谓万物皆生于水是也。此即束气之处胎之下，再起便是息星，或于一节即结，或数节乃结，在所不拘。然乔不可节数太多，以气离胎不可缓，亦不可脱也。息星便是入首，入首之下。再看入手成河穴法。或即贴于息星之本体，或脱落而为另体。乃穴场也。此认真气于父母。相合处正在此。凡龙行度。岂能尽无驳杂。如土龙行度。遇木则为煞，然以木星贵人之峰而在土屏之下，虽为煞而有权。若于贵人峰下少转水而顿起金星，则金可制木之煞，而水为贵人秀矣，岂不化煞为权乎！谓之解星，从此行去，必为生旺，便结穴矣。凡龙行察，必不变换，湖虽生旺，未免太过，反致刚煞矣。如土龙阵势，金星为生，乃一派金星，三五不同，不生支脚。浑是坚刚，则纯阳不化，反为阳龙之绝，必须卸下，或转天虹之土，两边开挣，以分坚刚之气，是以母救子为恩也，或卸下转折，如三奥之水，经泄刚直之气。是以子救母。亦恩也。得此方去结穴，若不得此，便是香火之居，或为铰戈之窟矣。九一方起一尊星，必有一结。或于尽处正受。便为正格。或尽处皆受到煞，则于解星思星之有生机处。或作骑龙，或作斩关，须要详认。覆盖峡前峡后之处，每有结作，正数脱卸处而得，解星恩星之有气也，从龙认气，妙法在此。认龙之气以势，认穴之气以情。
昔人云：望气存乎势，立穴乘乎情。大要看龙以势为方。其局有五：曰直，曰横，早回，曰飞，曰潜。《入式歌》云：直龙原是撞背来，中出贵徘徊。言直来之龙势多宜硬，妙在徘徊，乃有气也。横龙原是从例落，逆转须磅礴。言横来之龙，其势不正，气须逆转，而勒定乃收住也。回龙原是逆翻身，顾祖要逡巡。言回龙之势多凑促，其气不舒，必得宽畅逮巡。气乃和也。飞龙原是结上聚，昂首真奇异。言飞龙既属上势，须要轩昂，收得众山水，制得众山水，气象始为奇也。潜龙原是落平洋，撒脉自悠扬。言平洋多撒漫，病在脉不到，故须撒脉悠扬，有分有合。有摆有折，则气乃真耳。从龙论气，大约在此五者。穴法大要有天地人三停，不论高下，只要收得山水，便是真情向也。即如以飞龙而作天穴，情在上聚。法当以龙之气势与上聚峰峦配合为是。昔人断天穴之吉凶，专以龙断，以上聚专主于龙势也，若下面砂水，不为用事，则不必论矣。几收山纳水，只以眼中得力用事者为紧要也，至如雌雄相半之龙，可扦人穴，情在中聚，则以中聚拱揖之砂为应，取人首之脉与之配合，以其后龙之势尚缓，而归堂之水尚低，惟取中聚之砂收而纳之，其气聚，其应速也。至如柔婉之龙，所谓潜龙，多作地穴，则以入口之水为主矣。盖平洋之地，一以水之界合为龙，故聚水归堂，乃为有情，故收下聚之气者，妙在用水。昔人断中聚之地以砂，下聚之地以水者，诚有见也。
龙备五行之全，故山之形体象龙。龙极变化之神，故山之变换象龙。龙之体纯乎阳，故山逢阳而化，遇阳而生；龙之性喜乎水，故山夹水为界，得水为住。龙之行御乎风，故山乘风则腾，藏风乃歇。龙必得巢乃栖，故山以有局有关乃聚，以无局无关为散。龙凡遇物则配，故山以有配有合而止，以无配无合而行。
此言论龙者必深得龙之性情，乃能得其精神血脉之所聚。此认龙气者第一吃紧处也。几宇宙间物理，虽各有五行，以一体而具五行者惟龙。龙之鳞为金，角，与爪为火，身为木，摆折为水，腹之黄为土。今人取天罢星亦备五行，又以辰为罢星，正以亢为金龙，正谓五行之全局也。龙能潜能见，能大能小，能升能降，山之行动，贵有起伏，有变换，正象乎龙，故以龙名。夫辰肖龙，以辰居五阳之地，而龙之气纯乎阳，辰则肖之，故山之行度，遇活动开畅则为阳，乃龙变换之处，山之结穴，遇平坦圆满则为阳，乃龙栖止之处，以其体本属阳也。且以时序论，逢到三阳，则为惊蛰而龙动，及到四阳，则为飞龙在天，非以阳为得令之候乎！若逢夏至，以后渐及五阳，龙则藏之重渊之下矣。龙之性喜水，故山有界水，有大界水则为大界合，有小界水则为小界合。又如金鱼，如虾须，如蟹眼，皆以水言，正以象龙之得水为喜，得水而住也。龙之起，必风云从之，龙之藏，必其云散风静，是故山之止处，亦必藏风乃为止也。龙有龙之巢穴，其巢穴必且深沈建密，乃为龙居。其在山谷，必有岩洞之深逮，其在平洋，必有江湖洲诸，为众水所聚，渊深莫测之处，岂是泄露迫隘。故今堪舆家必取堂局之完密，四兽之俱来，有开有合，有关有锁，正以象龙之巢穴，不得涣散而泄露也。今人论穴，只以安棺八足之所为穴，不知合龙穴砂水局面城垣而论之，乃为穴也。龙气纯阳，其性至淫，凡遇物之雌者则配，是其所喜则与配合，故山家于龙穴砂水皆取其配合，即是此义。今人论龙穴砂水以四件备，不知只以龙为主，今其所谓配合之意，又只是一个他来有惰于我耳。如朝案，如龙虎，只是一个开面转脚，拱揖环抱，便是与我配合，若有一山走去，一水倾流，不我回顾，便是不配，便非真龙之住，便不可言穴矣。
辨龙生死，须分三阴三阳；辨穴生死，须识阳多阴少。
此二段乃以脉络之阴阳而认气为一法。吴公间星之说，以金木火为阳，水土为阴，谓之三阴三阳。行龙必阴阳互换，乃为变化，乃能生物，故以此为间星。间者，脱换变化之谓也。龙不变化，不成真龙，故必金木火得水土，水土得金木火，两相互济，以成胎育，方结好穴。不然则纯阴不生，纯阳不成，不涸澡而为香火之居，则滥溢而为蛟龙之窟矣。今人立穴，但于入首结作之处，如金开口，木生芽，土挂角，则为阴来阳受，或入首之脉敛而急，至入穴乃平而舒，有脑有窝，有小明堂，亦为阴来阳受，此所谓之葬口，如阳来阴受亦然。《三宝经》所谓阴少阳多得葬法，阴多阳少莫强求，何其专取阳多乎！不知经云惟取乎阳，不犯乎阴，大要万物生于阳和，死于阴肃，故穴情以阳为主，总是阳来阴受，毕竟阴中又有阳，乃可葬也。如平地之突，是阳来阴受，必突顶平坦，乃有阳气而无煞，如突顶削尖，则是纯阴有煞矣，便不可葬，只宜于突旁坦气为阴阳交携之所，方可受穴。前段论龙之阴阳，后论穴中阴阳，皆以阴阳而论生气者也。
龙有变体，或为顿住勒住；穴有变格，则为坠官纂官。
此二段乃以大势之缓急浮沈而为论气者之变律也。凡龙之行度，如强弱相间而来，便能多结，有如枝条太长，节数太多，名为长行。金水行到十数节，是困惫无力，但一向行来，手足亦不偏枯，头面亦不峻赠，似乎无力，不谓无体。及到立穴处，忽然顿起高山，巍然成一主星，其手足尽能转翻扛起，则两边枝节皆为有力。若得左右山水凑集，朝案局、面拱注，及所去未尽之龙，又转关有力而作水口，便是大地。此所谓内旺之格也。忽然顿起，故为顿住，此以缓嫩而得顿起，真气自聚，其与穴之缓不取急者同义。又如龙之行来一向狂猛，其势飞腾，收住不得，忽然跌断，再起星辰，婉婉有驻足之意，接下二三节，手足尽为回顾翻转，恰如勒马之状，此与急中取缓之义同其为有结无疑矣。此皆龙之变态，不可不细察也。几立穴必取阴阳冲和、神气融洽为主，若于立穴之处界割深而虾须不明，朝对远而拱揖不密，然真气所在，不得改移，纵穴场至高，亦须深取至一丈许，或至一文五六尺许，惟取前朝外照、雌雄交度处为深浅，此之谓乘除假借，全以外照为主也。以其坠下而按远砂远水，故法谓之坠宫。经曰：低藏高点纳前朝，深浅得乘真气聚。盖如此。又如诸山辐揍，于平洋有大池湖隐注之处，名天仙大会格，以诸龙会于中也。然深广难下，须要认定气势，会定精神，的确何处，可收诸龙之会，可纳四方之气，乃于此立穴培土成坟。其取堂局，立向座，一从诸山之拥护朝案为凭，以其穴乃由聚会处纂定，故法谓之纂宫。经日：饥得饱而阴回，疾遇舒而阳住。盖如此。几此皆廖公之大作用处，亦穴法中之变体也。
星体有正有附，兼衬贴之当辨；穴情有显有晦，形气影之宜详。
此言入首星辰形体不一，气各有聚有变，不可不细认也。如今人于入首之星辰，只知五星九星合是何体，便为指吁，不知星辰多无正形。如金星到头只是全全一个太阴太阳，有何难辨，不知一个星辰有三体之分，曰兼、日衬、曰贴。兼者如金星而转土转水，则为兼土兼水，又如金星而拖火拖木，则为兼火兼木。相生则吉，相克则凶，此于本体上或左或右，或前或腰，明带而易见者。如贴体则于穴情处仅仅微贴一些，星象乃形之微露处，须细认乃见，如所谓气块之类，又如所谓汤中酥、云中雁之类，此一体而不分者也。正谓星辰之灵光发露处，最宜体认其美恶，俱自本体论生克也。若衬与贴不同，贴不分二件，衬犹分二件也。如所称视衣之样，实是二物而又相依，此于依靠衬贴最为亲切，其吉凶亦以生克论。论气者须于衬之得力、贴之有情、兼之有生处精而辨之，乃能得真气也。又如穴场所在，其证佐有窝钳乳突，是形之可见者也。古人即依形葬之，所谓形葬是也。至有形而无窝钳乳突之可证，只微微有凸有块，又微微有块有弦，谓之气穴，以其有气而无形也，古人便用气葬之。又有本体星辰全无形亦无气，带饱而不开面，然真龙既到，必有真气，乃至脱落平洋，或在田，或在坪，或在湖渚，隐隐隆隆，灵光若露，如所谓乌月沈江、其光在影之类，此即窗外月明窗内白，水边花发水中红之意，全于影上着精神也。以此古人又有影光之穴。夫气穴无形，犹不离乎本体，乃影穴则脱本体而在影向之间。此等微茫，极精极妙，自非道眼，未易言此。今人只知葬形，盖拘拘虾须、蟹眼说耳，岂知造化之妙变化固无穷哉！
盖帐不开龙不窠，轮晕不覆穴不住，束咽不细气不聚，泥丸不满气不充。
此言龙穴各有真气凝结之处所，必不可少者。今人但见山势所来，便以为龙，不知有龙之蟠，则有龙之巢，必须有帐有盖，成得一个势帐，而龙乃止。且龙一经盖帐，则一向直来狂奔之气，得此而开肩展翅，畅朗舒徐，煞气尽脱，生气自融，乃可结穴。若非盖帐之龙，不为纯阴，必为孤露，自然不结，纵结亦不大也。轮晕之说何盼乎？以穴场之所，上有横纹细路。圆而且弯，若车之轮，然则阴气不冲，阳气自畅，昔人所谓穴有三轮，其贵无伦是也。晕即日之晕，有其形，无其形，圆而不缺，满而不倾，今人所称太极圈是也，以此认气，则必不犯乎阴，而穴乃真矣。夫结咽之说，乃入首束气之处，如人之喉然。昔人所谓结花结蒂，又譬之吹管者，众窍齐开，必不成响，惟闭众孔而放一孔，则可中律而响音乃成，此善喻也。是故龙之结束气处不可不细。盖气不贵聚不能发散，必须束之至细。则气方聚而穴可结，乃至结穴之处，则又要充满光润，如孩儿头，然必其泥丸精髓满足，而后头面之间气乃充溢，其色乃华，若有一缺陷薄削，则必枯稿，而不可穴矣。于此气脉入首结作之处，最为紧要，不可不细认者。
五星不离水土体，九星常带辅弼随。土星不作倚，五星皆有撞，火木不可益，水土岂能粘。
此二段乃认星辰之总体分体而葬，以乘气为一法。夫宇宙间无水不生，无土不成，龙非此不成龙，穴非此不成穴，故凡龙脉入首五星虽各有体，而要之水土必不可无。古人云：或结乳，或结钳，且要从头顶盖圆。凡圆平处即是土体，所谓化生脑是也。又云：不管从头来不来，只要金鱼水荫腮。几水界合处便是水体，所谓虾须、蟹眼是也。如辅两二星亦是水土之义。盖辅星属金，弱星属水，在九星中隐而不见，常随七星之左右，故凡立穴不拘食巨武，劲头须要辅为之。盖两为之承，所谓来金相水，正是此意。此是星辰之总体化合处，最当体认者也。又如葬法中曰：盖粘倚撞，今人只相刚柔缓急之势而施之，便为的当，不知古人作则用星，仍要于星体上体认，如土葬其饥，岂可脱而粘，水葬其涌，岂可缓而粘，土星倚葬则崩，木星盖脑则破，火星当峰则烈，一或犯此，不为关煞，则为脱气，此于星辰之分体处各有真机也。
坐定坐旺坐煞，是谓坐法；全胎保胎破胎，是为作法。
此条特语坐穴之法。何谓坐寿？如今强急之能，其气正怒，怒不可犯，则于坦表之处看其四应，可以穴则穴。昔人所谓脱煞坐宕是也。何谓坐旺？如今平铺缓嫩之龙，其气正弱，弱不习一乘，当于旺相处乘之，此是葬法。如苏湖一带，凡见冈脊堆阜起处，即为村坟墓，亦是坐旺之法也。何谓坐煞？有如金以刚饱为煞，而刚饱之上下又无穴情，只得从刚处开金取水而坐之。又如金以火为煞，而穴情又在金火相交之处，只得挨金剪火，劈火嘴而骑之，即如骑形之法是也。何谓全胎？如龙卸平洋，则煞气尽脱，至入首之处，如印拿金盆之穴，又属纯阳，则用客堆培成坡，即古开井怕见土之法，是谓全胎。何谓保胎？如金珠嵌花答之类，半吞半吐而乘之，珠从旁入，花从正入，一广分之气，只取其四，是谓保胎。何谓破胎？如今顽金孤里之类，阴气居多，不大开深取水而成阳穴，则不可下，是谓破胎。全胎如梧桐子之结于叶上，轻浮而胎全露也；保胎如连子之藏于逢房，微露而大半合胎中；破胎如栗子之包于刺包，胡桃肉之藏于坚壳，必破胎而出，乃得髓体也。
挨生旁气，成为脱壳借胎，或为子投母腹；脱煞连生，或为借母养子，或为以子救母。
此为乘气中挨生化煞之妙用也。何谓脱壳借胎？即九星论，如天罢乃孤罡，何以成胎？必开孤取水，则受气斯脱，而水乃成胎，放谓之脱壳借胎也。何谓投母腹？如木星而带荡，水星而带金，则原有胎育而子可投，故木不葬木，而莽木之摇荡有水处，水不葬水，而葬水之坚实如金处，非谓子投母腹乎I何谓借母养子？即以五星论，如木体带金者，必破金取水以荫木，是木受病不能养其子，而特借取水穴以荫之，所谓借母养子也。<br/>何谓以子救母？如金体而带火者，必于金火相间之处，大开水穴以制之，昔人有取水镇火之法，正谓此耳。夫金母遇火难而得水之为子者，且解且制，则煞不为我害而可化为权，又合作用中留煞为官之说矣。此非谓煞不必去也，以能剪铲刑煞而制之，测在前可作官星，在左右便可作暖气耳。夫造化无全功，安得星辰尽是纯粹，只要晓得超生而避死，蜕煞而逢生，乃为裁成造化之殊功也。
脱龙就局纳前朝，只为半伪半真；撩山劈硬处平基，只畏直来直受。
此以前朝后势而为乘气中之进退消纳，亦一法也。凡葬贵棺不离脉，而此之脱龙就局者，乃入首之脉，驳杂不纯，直到一二节上乃为真脉，而前朝却可取，是朝真而入首之脉非真也，如必直顶其脉，则初年不利，当于穴中放出棺二三尺，大作堆金以纳前朝，且受水法之吉，以发初年为是。凡葬贵气不脱脉，而此盲撩山劈硬、退出平基以为穴者，乃入首之脉阴来直硬则煞重。又如子龙作午向，谓之子午淋头煞，则葬之必凶，故须撩山劈硬以作平基，将棺退出平基立穴，则无关煞冲棺之祸。或穴从两边微斜，又或上砌虚扩，下葬真棺，庶可避煞，乃为直来直受之作法也。古人有形葬，有法葬，夫顺其穴之生成而葬者为形葬，或劈削或堆培而葬者为法葬，此皆古人作用之妙处，不可不理会也。
平洋之气，尝舒尝散，须要汤中浮酥；山垄之气，尝急尝敛，当看水面蟠蛇。
此以气之聚散缓急而认穴之微茫。《葬书》中所云葬乘生气者，正在于此。夫平洋之地，阳胜乎阴，故以敛而聚为有气，如所云： 隐隐隆隆，穴在其中 之说，须要体认。盖所谓隆隆者，正谓隐隐之中而有此丰露之象，古人取象于如酥在汤，艮有见也。《葬书》云吉气所起，起即隆隆之谓、酥在汤之谓也。不然则亦铺毡展席，散漫无收而已，何谓穴乎！至如山垄之势，阴胜乎阳，不嫌脉之不到，而嫌气之不和，所以多煞，故须结穴之所圆融平坦，不险不迫，有如水面播蛇之状，活而不死，静而不动，盘旋而无直硬，浑浑一个太极之圈，则形舒气和而煞尽脱矣。古人所谓山垄之龙，葬气不葬形者，正谓此意，此认穴之秘诀也。
没水之牛，气仰而吹，宜乘其气；出洞之龙，气直而吐，宜乘其余。精华外露之气如花，宜葬其皮；精华内酿之气如果，宜葬其骨。
此四段以气之缓急深浅而为葬之缓急深浅，乃作法也。如平坦之龙脉，潜于地而微露毛脊，至结穴处特起一气，乃吉气之所起也。其气从沈缓而仅浮，不宜缓乘，其为缓来，不妨安绝顶乎！譬如牛之没水，身藏水中而偶露毛脊，特一仰而吹气，则尽在鼻中，若稍脱之便失气矣。此缓来之法也。又如高陇之龙，脉行于山而势奔气涌，至结穴处，须要脱卸，落在平洋，气乃冲和，所谓 来不来，坦中裁，住不住，坪中取 也。其气从盛急而乃舒，不宜急承，其为急来，不怕葬深泥乎。譬如龙之出洞，其气焰方盛，何可犯之；乃其气之吐而有余焰处，则精灵之可掬者也。故宜脱球而葬榜，缓以承之。又如气浮于上，而灵光已露，深葬之则气从上过，故宜浅葬。如木之有华，之之有珠，其英华尽露于外，深之则伤其质矣。又如气沉于下，而皮肤粗刚，美含于内，不以深取，则气从下过，故宜深葬。如顽金之开孤取水。厚土之破角见金，皆于深而得之也。譬如果实之味，皮不佳而肉佳，其精酿在内，所宜深取。今人不察气之浮沉，而概用浅葬深葬者，皆非也。古人谓深葬发迟浅葬发速，所见诚然，但欲速发而概用浅葬，则失古人之意矣。水木龙多易发，正以其气之可浅葬耳。此又论气之久远者不可不知也。
龙穴有阴阳，砂水亦有阴阳；龙穴有生死，砂水亦有生死。
此以砂水之阴阳生死而论气者也。龙穴之阴阳生死，前已论之详矣，砂何以分阴阳乎？亦开面而舒坦者为阳，以反背而峻赠者为阴。譬之人然：其在正面之间，自然开面平坦而为阳，其在背面，自然反背顽硬而为阴。有面则为向我而有惰，无面则为背我而无情。非惟龙穴贵阳，而砂亦贵开阳也。水何以分阴阳乎？如水之来去屈曲，悠悠洋洋，沉沉浑浑，则舒徐沈凝而为阳；其细如绳，其直如矢，其急如瀑布，其斜如反弓，则急透斜反而为阴。譬之人然：其血脉流通条畅，则呼吸之间自然和平，吐纳之际自然调适，不疾不徐，无反无逆，乃可无病骤然而入，颠读而出，不见安闲沉静，便是病到。非惟砂贵开阳，而水亦贵开阳也。砂之生死何分也？砂无论龙虎案对只是情。向朝我，有面有目有手有足，拱揖环抱，直若仆之从主，妇之从夫，有唱有随，有呼有应，岂不是个有情有意有生发的！譬如人之相见，有卑于我而畏敬我者，有等于我而亲爱我者，其面目虽各不同，而要一气喜喜欢欢雍雍肃肃之意，无不同也。看其面目开发，情意颇恋，则为活动而生，否则直硬顽悍，呼之不来，驱之不去，则为无情无气而死矣。水之死亦以直急返逆，不顾不凝而然。要之砂水生死又总在阴阳上见。盖宇宙间物，总是逢阳则生，逢阴则死。又如人之结胎，男精属阳。女血属阴，阳贵有余，阴贵不足，是故精盛则结，血虚则受，一以阳为主也，又如人之既死，母血先败，父骨犹存，其可收纳天地之气而荫生人者，全在父骨，非一以阳为主乎！又如大而天地，天气为阳，地脉为阴，若非天行至健，顷刻不停，三光为照，雨露为润，一阳来复，万筋乃吹，则地何能生乎？是天地一以阳为主，此乃堪舆家论生死之大关系也。古来大哲见实主此间，亦论及而未尝揭以示人，岂以千古不传之秘，帐以神会而非以言传者乎！
气有虚实，法当以实投虚，以虚乘实；气有先后，法当先到失收，后到后收。
此二段乃以主穴之进退饶减而乘气为一法。前段言几风息之成，初结胎时，以阳精为主，气为胜而形未实，故虚而属阳，阳则不宜缓承，宜中正以乘之.如平面太阳作金盘堆果、如百般花味总居心之类是也。既成胎后，以阴血为主，形为实而气已敛，故实而属阴，阴则不宜急凑，宜脱脉以乘之，如珠则穴其旁、乳不可当头是也。此以进退虚实之间论者也。后段言结穴之所如左插先到，则气归于右，则宜挨右以收左砂；如右插先到，则气归于左。则宜挨左以收右砂。古人谓两官齐到中乘平。气虽耐久而发常迟，先到先收，气从挨倚.乃迎财就禄而发常速，正是引此意。此乃饶减收放之间而论者也。
傍城借主，须详审乎乐托；就向锄龙，当消详乎明堂。
此二段皆借外气以乘内气，乃坐向中之作法。以龙之来不宜正受。有侧落。有翻身落，不无脱去本来之势而傍罗域或旁水城或傍禄储峰。此皆借乐托以为主，而凭外气以为聚散者也。故曰傍城借主。又有龙气直来，似宜正受，乃入首之处无面目，向方之处则无情，使不成局，故当看其明堂何堂开局，便当揪龙而就之，所谓以龙定穴，以水定向者，正谓水之聚处，则有明堂而成局，便当准此以定向方，不必拘拘于正受也。《拨砂经》云：无局不言龙。可见局之所在，即龙之所止，故有就向拗龙之法。
点穴须求三静一动。认气须要百死一生。
此以动静生死而识气脉之真假，最为关要。何谓三静？案对要静，开面朝拱而无压逼走窜；龙虎要静。内向怀抱而无他顾飞腾；水城要静，绕环凝聚而无反背冲激。中间惟见穴场之所。一脉活动而有精神，此则三静一动，其穴乃真。而认气则于穴场中看其精神。何者是其精神发越处？即如孩儿头一般，头上之骨皆坚，而怪囱门独柔，一呼一吸，可浮可沉，此真生意处。古人以化生脑不取象于头而取象于孩儿头者，极有味也。他如厚中取薄，薄中取厚，静中取动，动中取静，必皆余气尽死，而惟此一点独有生机，乃为生气。不然则亦今人所称菩萨面死鳖背之说而已，最宜细察之。
有弦有棱则形真，若涌若凸则气到。认气难于认脉，葬脉岂如葬气。
此乃于入首微茫处认出一点灵光之气，为堪舆家至要，亦至诀也。前段言一入穴场当先认形，随即认气。如穴场必有弦棱，则蟹眼、奸须之水乃见，始能成胎。蟹眼是凸穴，其中圆满而起，如蟹眼然，外有蝉巽砂为之阴护，而水微见，谓之蟹眼水也。一有蝉翼砂则弦棱成矣。虾须是窝穴，其中翕聚，如虾须之抱掏然，外有牛角砂为之明护。而水明见，谓之虾须水也。一有牛角砂则弦棱成矣。弦棱成则气聚而不散，天心自然涌凸，乃成胎息。若天心沉陷，乃是花假，不成穴矣。气脉何以分别？几脉之行，必须敛而有脊，乃见草蛇灰线。形虽不甚露，而未尝无形也。几形之有脊而敛处便属阴，阴则有煞不可犯。平坦圆满则为气，如人之身服，犹按之有脊气，则充满遍而无凝滞，乃属阳，阳所宜乘也，但脉易见而气难认耳。谓葬脉不夕葬气者，正以脉犯阴而气为阳，当葬气也。如前所称太极晕及天轮之说，正是气体耳。时师多能葬脉而不能葬气者，以其原未明此，故祸常多而福常少也。夫苟形真穴正，而又能辨乎气脉，测为人造福，百不失一矣。
法葬之葬，法在形里；会意之葬，意在形表。
此以穴情变态不一，有穴藏于拙，以人力而剪裁之者，有穴隐于微，以意向而融会之者，此之谓仙踪，凡论气者不可不神会也。夫论穴先论形，乃有形不足以成穴者，如顽金而不少开窝，其刚饱岂可言穴，则当细认其中之微凹处，便为生气，须以开孤法，大用人工，取出水窝以葬之，此全以人力而成，谓之法葬。又如水窝太深，乃阳中之阳，不可言穴，然真气既蓄，必然有结，则宜于窝内或填以土，或垫以石，如龙强，又或垫之以木，须用填实其窝，成个阳中之阴，取披架于其上而葬，此乃虚而实之之法。亦所谓法葬也。他如骑刑剪燥，开孤截荡，各各有法，亦当培则培，当削则削，宜虚而虚，应实而实之法度也，是以杨公有法葬之条。又如有真龙正脉尽钟于此，情势局面亦尽会于此，乃考之穴情，测无真正入相形穴，古人一惟会其精神所聚之意。如官坑梁上挂金斗地，乃在穷源僻坞高岭绝顶之上，两边山势俱是不止，行去且有十数里余，此亦形穴所不相者，但观其气势，则两边龙回虎抱，前面朝对，自近案横栏之外，一望可百里许，远远见鹅子尖为正朝，鸦峰峙左，大茅峙右，三阳并耸，万峰俱朝，去水虽有一二十里，然一折一回之玄，九曲不见其去，穴下余气。亦自成个小明常，如在平地，不见其倾，立在穴内，惟见上聚之派，天清之气，高朗恢弘，森严翕聚，沪然一圣贤清高气象，故当时则用顶门百会之穴而葬之。龙是横来，入首处微有土金贴体，取象金斗则亦以意会之耳。又如坑口麻榨形，龙自高山脱下平洋，阔有十余亩，下脉处虽亦有来龙发到，前面却是一片铺阳，其于窝钳乳突四字，全无佐证，又无龙虎涣风扫来，不可为穴，然真龙既到，却是大结作，当时赖仙只会其中气正聚之处，大开深槽，阔一二丈，一长有三五丈，深办五六足许，取象油槽，喝作麻榨形，穴顶槽头，一取槽沟以聚气，一取槽沟当作龙虎以蔽其风。若论穴岂有此等？盖亦会意作之耳，此其法又在形之外矣。
龙之贵贱以格辨，龙之正余以祖辨，龙之大小以干辨，故同龙论格，同格论祖，同祖论干。龙之去住以局辨，龙之偏正以堂辨，龙之真伪以座辨。故同龙论局，同局论堂，同堂论座。
前一段论龙之来处，后一段论龙之止处，皆认气者不可不辨。夫龙何以分贵贱也？如龙之体势，或以五脑，或以三台，或以华盖，或以玉屏，或以诸轴，成何贵格则不论，龙之二三五节，或长或短，而有此状样，便以贵论矣。要之以穴后一节为主。廖公云 穴后一节为龙格 是已。然龙有贵格而官不尊、福不永者，则多承祖分家之处不得其正耳，故须看其分祖之处为正为余，而后官之尊卑、福之远近可辨也。分祖之处，必须起祖垂肩，成何星辰，成何品格，方为正降。又有祖龙得其正脉，而贵不列于上卿，富不侔乎敌国者，则其枝中之干，而非干中之于，故其力量终不足以揽全胜、当大任耳。盖有百里之干，始收百里之形胜，有千万里之干，始收千万里之形胜，又岂可以眼前之器局分大小也。凡论龙之来处，一当以此为准。龙何以定去住也？夫龙必有巢穴乃播，故凡一到方所，看其城垣关锁，局面宽圆，成个巢穴，则知龙之归宿在此，然有于此则为正、于彼则为偏者，以堂在此不在彼也。苦人所谓山归成龙，水归成穴，正以堂之聚处为水所归耳。乃又有堂正而穴不真、葬不发者，以入首之盖座在此不在被也。盖座如木秀华盖、i秀冠盖、金秀宝盖之类，犹是众所共倚，又如乐托、禄储、衬贴之类，亦是显而易见，只如化生之脑、天轮之盖、太极之晕，任其左闪右倚，俱有隐隐盖覆之意，此是入首真盖座也。必有盖座而穴乃真。譬如都邑之间以龙之垣局，即城郭也，以龙之穴场，即堂厅也，以龙之座向，即台座也。凡论龙之止处，一当以此为准。
凶星不无夹杂，只要有胎有化；吉曜纵然雄耸，亦要有精有神。
此言认生气于微茫者所当致审也。如五星得共正体无论矣，有如直硬之木而微带泡节，有水之意，如扫荡之水，而微露坠块，有金之意，是为逢胎，则就其母而子有靠，不为败也，又如火金相战为天里，但看其中微有水窝，则从其微窝而大开深取，以成水体。盖金刚饱而用水以泄之，则以泄而化其凶也；火伤金而以水制之，则以制而化其凶也。此以人力而为化者。又如粗版之土而微露金意，则以生而泄其气为化，如太阴之角带火然。金盛而火微，可周以陶熔乎金，而金反粹，则以制而成其美为化，此又生成之自然而化气者。如出身自不逢胎，又不逢化，则难下手矣。又如冲天之木本美，然望之而险峻，不秀不雅，是木无华。又如献天之金至耸，然望之而顽蠢，无体无仪，是金无色。又如焰天之火亦至难得，然望之而峻赠，非笔非剑，无影无焰，是火无光。又如平天之土、涨天之水，皆是尊贵，然望之而非屏非阁，无波无纹，是土为奎而水为荡也，何足贵哉！又如贵人在衙，形便要有个堂堂之气象，将军接剑，形便要有个威权模样。又如仙人跨鹤，形便要有个清风高韵，若文而不雅，秀而不严，清而不高，便是无精神，亦不发福，何足贵邪！此证星辰者尤当证其精神。大抵山有体魄，有精神，认体魄易，认精神难，此非别有大窍，未易语此。
陵谷变迁，山川改色，造物固自有时；控制山川，打动龙神，作用亦自有法。
今人但见先贤作用，有甚奇甚隐又甚；王而不可测度者，便以为幻妄而肆讥说，不知造化尚无定体，尚无全功，不无与时推移，岂以人为而不随时随俗以为之裁成者乎！昔人所谓 人不天不因，天不人不成 者，非虚语也。大如黄河南徒而气运亦南，小如金沙滩出见而牛僧果应内召；又大如黄河清而圣贤出，小如壶，公以时易色而两郡人材兴替随之，此非造物固自有时乎！又如微郡之城设努楼以射五鬼，丁源之墓开油槽以应麻榨，杨公所谓如睡如蒙，或发以钟，廖公所谓灭火灭瘟，则凿其地，至今其应如响，此非作用亦自有法乎！凡如一枝一派山水，则可眼前而定，至于大形大势，或以近应，或以远应，其应验固自有时。盖山水既非眼前点检得尽，则福泽赤非眼前计量得尽也。且如前贤作用，有应之当年，亦有应之数十年及千百年者，皆不可以寻常耳目窥测。磋乎，差乎，自非神心慧识，孰能当此乎？